Въпрос за времето за въпроси H-0506/2010
Съвета
Период на сесията: Октомври 2010
Член 116 от Правилника за дейността
Laima Liucija Andrikienė
(PPE) Относно: Представителството на ЕС в ООН и други международни организации
Каква е стратегията на Съвета, за да се гарантира, че наскоро назначените висши служители на Европейския съюз като председателят на Европейския съвет Херман ван Ромпьой и върховният представител по въпросите на външните работи и политиката на сигурност Катрин Аштън ще могат да се изказват пред Общото събрание на ООН от името на Съюза? След влизането в сила на Договора от Лисабон председателят на Европейския съвет, а не представителят на страната, която е ротационен председател на Съвета на ЕС, следва да представлява ЕС на равнище държавен глава в международен план. Какви мерки следва да се вземат, за да се приложат тези разпоредби на Договора от Лисабон в международни организации като ООН?
