Въпрос за времето за въпроси H-000054/2011
до Комисията
Период на сесията: Февруари 2011
Член 116 от Правилника за дейността
Bendt Bendtsen
(PPE) Относно: Законодателството на ЕС в областта на конкуренцията и договорите за възлагане на обществени поръчки в ЕС
Определени дружества от трети страни са спечелили договори за обществени поръчки в ЕС, защото получават големи суми от държавния бюджет в своята страна на произход. Това им дава възможност значително да занижат цените, в голям ущърб на своите конкуренти.
Би ли могла Комисията да заяви дали е подходящо дружествата да се конкурират на базата на големината на бюджетите на техните страни?
Съществува ли проблем, когато се отпуска държавна помощ с оглед влизането на дружеството на конкретни национални или регионални пазари или дори за подпомагане на конкретен проект?
Съществува ли проблем, когато дружества получават нецелесъобразно голяма държавна помощ в рамките на дълъг период или постоянно?
Кои разпоредби на законодателството на ЕС в областта на конкуренцията могат да бъдат прилагани за справяне с подобни случаи? Кои от тези разпоредби вече са били прилагани? Съществува ли необходимост от приспособяване на съществуващата регулаторна рамка?
