Три филма си оспорват наградата за кино на ЕП (Награда LUX 2008)
Култура
2008-09-15 - 15:23
Три филма - Delta, Le silence de Lorna и Obcan Havel, се състезават за спечелването на тазгодишното издание на наградата за кино LUX на Европейския парламент. С нея ЕП иска да поощри разпространението на европейските продукции и да подкрепи кино производството в рамките на общия европейски пазар. Спечелилият филм ще бъде субтитриран на 23-те официални езици на ЕС, като стойността на наградата съответства на 87 000 евро. Победителят ще бъде обявен на официална церемония в ЕП на 22 октомври.
Трите финалиста са част от официална селекция от 10 филма (сред които фигурира и филмът "Светът е голям и спасение дебне отвсякъде" на режисьора Стефан Командарев), избрани от 17 представители на най-високо ниво на кинематографията: продуценти, разпространители, директори на фестивали, критици... За да могат да участват, филмите трябва да показват универсалността на европейските стойности и/или да допринасят за дебата върху процеса на изграждане на обединена Европа.
Финалистите за 2008 г.
Delta (Делта; Германия, Унгария; 2008, 92') на режисьора Kornél MUNDRUCZÓ разказва историята на млад мъж, който се завръща сред дивата природа на делтата - лабиринт от канали, малки острови и буйна растителност, в който местните хора са откъснати от външния свят. Тук той се запознава със своята сестра, за чието съществуване никога не е подозирал, и изгражда с нея сложна връзка, която местните трудно приемат.
Le silence de Lorna (Мълчанието на Лорна; Белгия, Великобритания, Франция, Италия; 2008, 105') на Jean-Pierre и Luc DARDENNE е за млада албанка, живееща в Белгия. Тя става съучастник в коварен план, изработен от гангстера Фабио, който цели младата жена да стане собственичка на закусвалня заедно с нейния приятел.
Obcan Havel (Гражданинът Хавел; Чешка република; 2008, 119') на Miroslav JANEK и Pavel KOUTECKÝ навлиза зад кулисите на международната политика в края на двадесети и началото на двадесет и първи век, като същевременно разглежда събитията в пост-тоталитарната държава и прехода към демокрация. Вацлав Хавел играе ключова роля в големите промени в Централна и Източна Европа през 90-те години, като филмът отразява неговата работа и влияние в родната му страна и по света.
Прожекции на филмите
Трите филма ще бъдат показани в Европейския парламент между 15 септември и 16 октомври 2008 г. След прожекциите на филмите депутатите от ЕП ще определят победителя, като наградата ще бъде връчена на официална церемония на 22 октомври. През 2007 г. тя беше присъдена на филма Auf der anderen Seite на режисьора Fatih AKIN .
Пресконференция
Заместник-председателят на ЕП Gérard Onesta ще свика пресконференция в Брюксел във вторник, 16 септември, в 11 часа местно време, в зала Anna Politkovskaya на ЕП (PHS 0A50).
20080910IPR36850 Наградата за кино на ЕП (Награда LUX 2008) Филми-финалисти за 2008 г. Официална селекция
BG
1
LINK
http://www.lux-prize.eu
BG
2
LINK
http://www.lux-prize.eu/nominees/index_en.htm
BG
3
LINK
http://www.lux-prize.eu/films/index_en.htm
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
