Въпрос с искане за писмен отговор E-005513/2011
до Комисията
Член 117 от Правилника за дейността
Ивайло Калфин (S&D)
(14 юни 2011 г.)
Относно: Развитието на българските проекти и усвояването от страна на България на средствата, предвидени в Плана за възстановяване
През 2009 г. в отговор на икономическата криза Комисията предприе инициатива за реализиране на Европейски план за икономическо възстановяване (План за възстановяване). ЕС задели общо 5 милиарда евро, с които да бъде ускорено изграждането на ключови проекти в областта на енергийната инфраструктура и инфраструктурата за широколентов достъп до интернет.
Сред проектите, одобрени от лидерите на ЕС, имаше и три, свързани с България — изграждането на междусистемните газови връзки на България с Гърция и Румъния, както и финансовата подкрепа за газопровода „Набуко“.
В тази връзка би ли могла Комисията да предостави повече информация относно развитието на българските проекти и усвояването от страна на България на средствата, предвидени в Плана за възстановяване?