ЕП защитава медийния плурализъм и иска дискусия върху статута на блоговете
Информация
2008-09-25 - 13:24
Европейският парламент защитава плурализма на медиите В приетата днес резолюция за медийната концентрация и плурализъм в ЕС се изразява загриженост относно все по-голямото концентриране на собственост в областта на медиите, което заплашва плурализма и тяхната функция като "пазител на демокрацията". Затова депутатите препоръчват създаването на редакционни устави, които да предотвратят намесата на собствениците или правителството в отразяваната информация. Те подкрепят също така провеждането на отворени дискусии върху статута на блоговете.
Резолюцията, която беше приета с 307 гласа "за" и 262 "против", е внесена от името на ПЕС, АЛДЕ и зелени/ЕСА и представлява преработена версия на доклада на Marianne Mikko (ПЕС, Естония).
В нея депутатите подчертават, че пазарните механизми сами по себе си не са достатъчни за гарантирането на плурализма на медиите и че са необходими мерки за гарантиране на независимостта на журналистите и издателите. Те изразяват загриженост относно все по-голямото концентриране на собственост в областта на медиите, което "представлява заплаха за плурализма и културното многообразие".
Заплашена е ролята на медиите като "пазители на демокрацията"
Депутатите подчертават, че функцията на медиите като пазител на демокрацията е сериозно застрашена вследствие на засилващия се стремеж на частните медии преди всичко към финансова изгода.
Като възможна мярка срещу този процес резолюцията препоръчва създаването на редакционни устави и тяхното еднакво прилагане в държавите-членки и на всички пазари, където работят медийни предприятия от ЕС. Това би предотвратило намесата на собствениците, акционерите или правителството в съдържанието на отразяваната информация.
Друга предложена мярка е създаването на харта за свобода на медиите, която да гарантира свободата на изразяване на мнения и плурализма.
Монополизация на рекламния пазар
Резолюцията подчертава, че концентрацията на собственост в медиите засилва монополизацията на рекламния пазар, въвежда бариери за навлизането на нови участници на него и води до еднообразие на медийното съдържание.
Поради тази причина депутатите считат, че конкурентното право трябва да се свърже с медийното право, за да се гарантират достъпа, конкуренцията и качеството. Това ще помогне да се избегнат конфликтите на интереси между "концентрацията на собственост в областта на медиите и политическата власт, които са пагубни за свободната конкуренция, равните условия и плурализма".
Въпросът за блоговете
Друга важна тема в резолюцията са блоговете, като първоначалният текст на доклада по този най-противоречив въпрос беше съществено променен за гласуването в пленарна зала.
Според текста на резолюцията блоговете представляват важен нов принос към свободата на изразяване и са все по-често използвани от професионалисти в областта на медиите, както и от частни лица. Депутатите подкрепят осъществяването на отворени дискусии върху всички въпроси, свързани със статута на интернет блоговете.
Приетият в крайна сметка текст сериозно се различава от одобрения в Комисията по култура и образование, който искаше изясняване на статута на блоговете, за да могат те да бъдат поставени на равна правна основа с всяка друга форма на публично изразяване на мнение.
По време на дебата по темата в понеделник вечер Marianne Mikko отговори на притесненията на много блогъри по следния начин: "Моето навлизане в киберпространството предизвика бърза реакция на множество блогъри. Искам да стане ясно, че никой не иска да регулира интернет."
Защита на авторските права в интернет медиите
Резолюцията призовава за по-голяма прозрачност по отношение на личните данни на потребителите и друга информация за тях, която се съхранява от търсещите машини в Интернет, от доставчиците на услуги, свързани с електронната поща и от уебсайтовете на социалните мрежи.
Депутатите подкрепят защитата на авторските права в интернет медиите, при което трети страни да са задължени да посочват източника при заимстване на декларации.
20080922IPR37794 Приетият текст, разискванията, резултатите от гласуванията и поименните гласувания на резолюцията относно концентрация и плурализъм на медиите в Европейския съюз ще бъдат публикувани скоро на този линк Процедурно досие относно концентрация и плурализъм на медиите в Европейския съюз Media Pluralism Пленарна сесия на Европейския парламент в Брюксел, 22-25 септември 2008 г. Pluralism in media - Press conference 25/09/2008 - Rapporteur Marianne Mikko (аудио, 15:59, англ.) Pluralism in media - Press conference 25/09/2008 - Rapporteur Marianne Mikko - OR (аудио, 15:59, оригинал)
BG
1
PHOTO
20080922PHT37823.jpg
BG
2
LINK
/activities/plenary/pv/calendar.do?language=BG
BG
3
LINK
//oeil/FindByProcnum.do?lang=2&procnum=INI/2007/2253
BG
4
LINK
http://ec.europa.eu/information_society/media_taskforce/pluralism/index_en.htm
BG
6
MULTIMEDIA
20080925MLT38186.asf
BG
7
MULTIMEDIA
20080925MLT38184.asf
-//EP//TEXT IM-PRESS 20080901BRI35769 FULL-TEXT NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
