A6-0217/2009
2.4.2009
***I
ДОКЛАД
относно предложението за регламент на Европейския парламент и на Съвета относно изменение на Регламент (ЕО) № 1692/2006 за въвеждане на втората програма „Марко Поло“ за предоставяне на
финансова помощ от Общността за подобряване на
екологичните постижения в системата на товарния транспорт („Марко Поло II“)
(COM(2008)0847 – C6-0482/2008 – 2008/0239(COD))
Комисия по транспорт и туризъм
Докладчик:
Ulrich Stockmann
PE 418.255v02-00
Легенда на използваните знаци
* Процедура на консултация
мнозинство от подадените гласове
**I Процедура на сътрудничество (първо четене)
мнозинство от подадените гласове
**II Процедура на сътрудничество (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
*** Одобрение
мнозинство от всички членове на Парламента, освен в случаите по членове 105, 107, 161 и 300 от Договора за ЕО и член 7 от Договора за ЕС
***I Процедура на съвместно вземане на решение (първо четене)
мнозинство от подадените гласове
***II Процедура на съвместно вземане на решение (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
***III Процедура на съвместно вземане на решение (трето четене)
мнозинство от подадените гласове за одобряване на съвместния проект
(Посочената процедура се базира на правното основание, предложено от Комисията.)
Изменения на законодателен текст
Измененията, внесени от Парламента, се обозначават в получер курсив . В случай на акт за изменение, дословно възпроизведените части от съществуваща разпоредба, която Парламентът желае да измени, а Комисията не е променила, се отбелязват с получер шрифт. Евентуални заличавания, които засягат такива пасажи, се обозначават по следния начин: [...]. Отбелязването в курсив е предназначено за съответните специализирани отдели и се отнася до частите от законодателния текст, за които е предложено изменение с цел изготвяне на окончателния текст (например очевидно грешни или липсващи части в дадена езикова версия). Поправките от този вид подлежат на съгласуване между съответните служби.
СЪДЪРЖАНИЕ
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ....5
ИЗЛОЖЕНИЕ НА МОТИВИТЕ.............................................................................................21
СТАНОВИЩЕ на комисията по бюджети .............................................................24
ПРОЦЕДУРА...........................................................................................................................28
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно предложението за регламент на Европейския парламент и на Съвета относно изменение на Регламент (ЕО) № 1692/2006 за въвеждане на втората програма „Марко Поло“ за предоставяне на финансова помощ от Общността за подобряване на екологичните постижения в системата на товарния транспорт („Марко Поло II“)
( COM(2008)0847 – C6-0482/2008 – 2008/0239(COD) )
(Процедура на съвместно вземане на решение: първо четене)
Европейският парламент ,
– като взе предвид предложението на Комисията до Европейския парламент и до Съвета ( COM(2008)0847 ),
– като взе предвид член 251, параграф 2, член 71, параграф 1 и член 80, параграф 2 от Договора за ЕО, съгласно които предложението е внесено от Комисията ( C6‑0482/2008 ),
– като взе предвид член 51 от своя правилник,
– като взе предвид доклада на комисията по транспорт и туризъм и становището на комисията по бюджети ( A6‑0217/2009 ),
1. одобрява предложението на Комисията във вида, в който е изменено;
2. призовава Комисията да се отнесе до него отново, в случай че възнамерява да внесе съществени изменения в своето предложение или да го замени с друг текст;
3. възлага на своя председател да предаде позицията на Парламента съответно на Съвета и на Комисията.
Изменение
1
Предложение за регламент — акт за изменение
Съображение 3
Текст, предложен от Комисията
Изменение
(3) За да може да се реагира адекватно на този растеж, морският превоз на къси разстояния, вътрешноводният транспорт и железопътният транспорт трябва да се използват в по-голяма степен и е необходимо да се стимулират още инициативи от секторите на транспорта и на логистиката, да се насърчават нови подходи и използването на технически иновации за всички видове средства за транспорт и за тяхното управление.
(3) За да може да се реагира адекватно на този растеж, морският превоз на къси разстояния, вътрешноводният транспорт и железопътният транспорт трябва да се използват в по-голяма степен и е необходимо да се стимулират още инициативи от секторите на транспорта и на логистиката, включително. вътрешни пристанища и други платформи, улесняващи интермодалността, да се насърчават нови подходи и използването на технически иновации за всички видове средства за транспорт и за тяхното управление.
Изменение
2
Предложение за регламент — акт за изменение
Съображение 3a (ново)
Текст, предложен от Комисията
Изменение
(3а) Задача на Европейския съюз е да укрепва видовете транспорт, които са екологосъобразни, независимо дали това води до специфичен ефект на прехвърляне или избягване при сухопътния транспорт.
Обосновка
Съвкупните високи темпове на растеж при товарния транспорт правят обосновано укрепването на екологично съобразни форми на транспорт, дори отвъд ефекта на преместването или на избягването.
Изменение
3
Предложение за регламент — акт за изменение
Съображение 8
Текст, предложен от Комисията
Изменение
(8) Изискванията за финансова помощ по отношение на подадените предложения следва да бъдат намалени и изразени в прехвърлени тон/километри на година, освен за дейностите по обмяна на опит. Вече не се изисква определен праг за дейности по избягване на трафика и за този вид проекти, както и за проекти за дейности с катализационен ефект и за проекти за морски магистрали, е въведен минимален срок на проекта.
(8) Изискванията за финансова помощ по отношение на подадените предложения следва да бъдат намалени и изразени в прехвърлени тон/километри на година, освен за дейностите по обмяна на опит. Тези прагове следва да бъдат изчислявани за целия период на изпълнение на проекта, без да се определят годишни темпове на изпълнение. Вече не се изисква определен праг за дейности по избягване на трафика и за този вид проекти, както и за проекти за дейности с катализационен ефект и за проекти за морски магистрали, е въведен минимален срок на проекта.
Изменение
4
Предложение за регламент — акт за изменение
Член 1 – параграф 2
Регламент (ЕО) № 1692/2006
Член 4 – параграф 1
Текст, предложен от Комисията
Изменение
‘1. Дейностите следва да бъдат представени от предприятия, установени в държави-членки или участващите страни, посочени в член 3, параграфи 3 и 4.“
‘1. Дейностите следва да бъдат представени от предприятия или консорциуми , установени в държави-членки или участващите страни, посочени в член 3, параграфи 3 и 4.“
Изменение
5
Предложение за регламент — акт за изменение
Член 1 – параграф 5 a (нов)
Регламент (ЕО) № 1692/2006
Член 8
Текст, предложен от Комисията
Изменение
5a. Член 8 се заменя със следния текст:
Дейностите следва да бъдат представяни на Комисията в съответствие с подробните правила, приети съгласно член 6. Представянето следва да съдържа цялата информация, необходима, за да може Комисията да направи избор в съответствие с член 9.
Ако е необходимо, Комисията предоставя техническа помощ на кандидатите, за да улесни процеса на тяхното кандидатстване, например чрез онлайн бюро за помощ.
Обосновка
За много МСП съществуват пречки пред започването на процедура на кандидатстване за „Марко Поло“. Наличието на техническа помощ по време на процеса на кандидатстване за „Марко Поло“, като например бюрото за помощ, би могло да намали тези пречки и да увеличи участието на МСП в „Марко Поло“.
Изменение
6
Предложение за регламент — акт за изменение
Член 1 – параграф 6 – буква -a (нова)
Регламент (ЕО) № 1692/2006
Член 9 – параграф 1, буква б
Текст, предложен от Комисията
Изменение
-а) Параграф 1, буква б) се изменя, както следва:
"б) условията, посочени в съответната колона от приложение I […], ;’
Обосновка
Тъй като приложение II се заличава, позоваването на него вече става невъзможно.
Изменение
7
Предложение за регламент — акт за изменение
Член 1 – параграф 6 – буква a
Регламент (ЕО) № 1692/2006
Член 9 – параграф 1 – буква г
Текст, предложен от Комисията
Изменение
а) текстът в първи параграф, буква г) — „съответния принос на дейностите за околната среда“ — се заменя със „съответния принос на дейностите за намаляване на външните разходи“.
а) фразата в първи параграф, буква г) — „съответния принос на дейностите за околната среда“ — се изменя, както следва: „ съответния принос на дейностите за околната среда и съответния принос на дейностите за намаляване на външните разходи“.
Изменение
8
Предложение за регламент — акт за изменение
Член 1 – параграф 6 – буква б
Регламент (ЕО) № 1692/2006
Член 9 – параграф 2
Текст, предложен от Комисията
Изменение
6б. В член 9, параграф 2 се заменя със следния текст:
"Комисията, след като е уведомила посочения в член 10 комитет, взема решението за предоставяне на финансова помощ."
Изменение
9
Предложение за регламент — акт за изменение
Член 1 – параграф 7
Регламент (ЕО) № 1692/2006
Член 14 – параграф 2
Текст, предложен от Комисията
Изменение
‘2. „ До 30 юни 2011 г. Комисията следва да представи на Европейския парламент, на Съвета, на Европейския икономически и социален комитет и на Комитета на регионите доклад за оценката на резултатите, постигнати от програмата Марко Поло за периода 2003—2009 г .“
‘2. „Комисията следва да представи на Европейския парламент, на Съвета, на Европейския икономически и социален комитет и на Комитета на регионите съобщение относно резултатите, постигнати от програмата Марко Поло за периода 2003—2010 г . Тя представя това съобщение преди разработването на предложение за трета програма „Марко Поло“ и отчита констатациите на съобщението при изготвянето на това предложение ."
Обосновка
За подготовката на евентуална трета програма "Марко Поло" е необходима всеобхватна оценка на досегашните резултати от програмата "Марко Поло". Този анализ следва да бъде представен на Европейския парламент под формата на съобщение и той следва да послужи за основа на разискванията във връзка с една трета програма „Марко Поло“. Основополагащият за съобщението срок за оценка срок следва да бъде удължен, така че въздействието от настоящия регламент да бъде включено в оценката.
Изменение
10
Предложение за регламент — акт за изменение
Член 1 – параграф 7 a (нов)
Регламент (ЕО) № 1692/2006
Член 14 – параграф 2a (нов)
Текст, предложен от Комисията
Изменение
7a. Към член 14, се прибавя следният параграф:
"2а. Посоченото в параграф 2 съобщение разисква следните въпроси:
- въздействието на Регламент (ЕО) № .../2008 на Европейския парламент и на Съвета от ... за изменение на Регламент (ЕО) № 1692/2006 за въвеждане на втората програма „Марко Поло“ за предоставяне на финансова помощ от Общността за подобряване на екологичните постижения в системата на товарния транспорт („Марко Поло II“),
- опита от управлението на програмата от Изпълнителната агенция за конкурентоспособност и иновации (EACI),
- необходимостта от разграничение между различните видове транспорт при изготвянето на условията за финансиране според безопасността, екологичните постижения и енергийната ефективност,
- ефективността на дейността "Избягване на трафика",
- необходимостта от засилване на техническата помощ при подаването на заявленията в зависимост от потребностите, като се отчитат нуждите на малките и микро-предприятията в областта на транспорта,
- признаването на икономическата рецесия за извънредно основание за удължаване на срока на проектите,
- свързаното със специфичен продукт снижаване на прага на допустимостта за финансиране,
- възможността за изразяване на минималния индикативен праг за финансиране на предложените проекти с оглед на енергийната ефективност и ползата за околната среда, в допълнение към променени тон/километри,
-уместността на включването на транспортната единица в определението на понятието „стоки“,
- наличието на пълни годишни прегледи на съфинансираните проекти,
-възможността за гарантиране на последователност между програмата "Марко Поло", плана за действие в областта на логистиката и програмата за трансевропейска транспортна мрежа (TEN-T) чрез предприемане на подходящи мерки за съгласуване на предоставянето на финансови средства от Общността, в частност за морски магистрали,
- възможността за допустимост на направени в трети страни разходи, ако те са поощрявани от предприятие от държава-членка,
- необходимостта от отчитане на специфичните особености на сектора на вътрешноводния транспорт и неговите малки и средни предприятия, например посредством специална програма за сектора на вътрешноводния транспорт,
- възможността за разпростриране на програмите и върху съседните държави,
- възможността за допълнително приспособяване на програмата за държавите-членки, разполагащи с острови и ахипелази."
Обосновка
Изменение
11
Предложение за регламент — акт за изменение
Приложение I - Условия за финансиране и изисквания съгласно член 5, параграф 2
Регламент (ЕО) № 1692/2006
Точка 1: Условия за финансиране - Вид дейност: В. Прехвърляне на товари — Член 5, параграф 1, буква в – буква г
Текст, предложен от Комисията
Изменение
г) когато дейността изисква използването на услуги, предоставяни от трети страни, които не са част от консорциум, кандидатите представят доказателство за прозрачни, обективни и недискриминиращи процедури за избор на съответните услуги;
г) когато дейността изисква използването на услуги, предоставяни от трети страни по споразумението за финансиране , кандидатите представят доказателство за прозрачни, обективни и недискриминиращи процедури за избор на съответните услуги;
Изменение
12
Предложение за регламент — акт за изменение
Приложение I - Условия за финансиране и изисквания съгласно член 5, параграф 2
Регламент (ЕО) № 1692/2006
Точка 1: Условия за финансиране - Вид дейност: А. С катализационен ефект — Член 5, параграф 1, буква а – буква е
Текст, предложен от Комисията
Изменение
е) когато дейността изисква използването на услуги, предоставяни от трети страни, които не са част от консорциум, кандидатите представят доказателство за прозрачни, обективни и недискриминиращи процедури за избор на съответните услуги;
е) когато дейността изисква използването на услуги, предоставяни от трети страни по споразумението за финансиране , кандидатите представят доказателство за прозрачни, обективни и недискриминиращи процедури за избор на съответните услуги;
Изменение
13
Предложение за регламент — акт за изменение
Приложение I  Условия за финансиране и изисквания съгласно член 5, параграф 2
Регламент (ЕО) № 1692/2006
Точка 1: Условия за финансиране - Вид дейност: Б. Морски магистрали — Член 5, параграф 1, буква б – буква ж
Текст, предложен от Комисията
Изменение
ж) когато дейността за морски магистрали изисква използването на услуги, предоставяни от трети страни, които не са част от консорциум, кандидатите представят доказателство за прозрачни, обективни и недискриминиращи процедури за избор на съответните услуги;
ж) когато дейността изисква използването на услуги, предоставяни от трети страни по споразумението за финансиране , кандидатите представят доказателство за прозрачни, обективни и недискриминиращи процедури за избор на съответните услуги;
Изменение
14
Предложение за регламент — акт за изменение
Приложение I - Условия за финансиране и изисквания съгласно член 5, параграф 2
Регламент (ЕО) № 1692/2006
Точка 1: Условия за финансиране - Вид дейност: Г. Избягване на трафик — Член 5, параграф 1, буква г – буква е
Текст, предложен от Комисията
Изменение
е) когато дейността по избягване на трафика изисква използването на услуги, предоставяни от трети страни, които не са част от консорциум, кандидатите представят доказателство за прозрачни, обективни и не дискриминиращи процедури за избор на съответните услуги;
е) когато дейността изисква използването на услуги, предоставяни от трети страни по споразумението за финансиране , кандидатите представят доказателство за прозрачни, обективни и недискриминиращи процедури за избор на съответните услуги;
Изменение
15
Предложение за регламент — акт за изменение
Приложение I - Условия за финансиране и изисквания съгласно член 5, параграф 2
Регламент (ЕО) № 1692/2006
Точка 2: Размер на финансиране и обхват — Вид дейност: А. С катализационен ефект — Член 5, параграф 1, буква а – буква а
Текст, предложен от Комисията
Изменение
а) финансовата помощ от Общността за дейности с катализационен ефект следва да бъде ограничена до максимум 35 % от общите разходи, необходими за постигане на целите на дейността и направени в резултат от дейността. Такива разходи следва да бъдат приемливи за отпускане на финансова помощ от Общността, доколкото са свързани директно с изпълнението на дейността. Приемливите разходи по отношение на помощната инфраструктура не следва да превишават 10% от общите приемливи разходи за проекта.
а) финансовата помощ от Общността за дейности с катализационен ефект следва да бъде ограничена до максимум 35 % от общите разходи, необходими за постигане на целите на дейността и направени в резултат от дейността. Такива разходи следва да бъдат приемливи за отпускане на финансова помощ от Общността, доколкото са свързани директно с изпълнението на дейността. Приемливите разходи по отношение на помощната инфраструктура не следва да превишават 20% от общите приемливи разходи за проекта.
Изменение
16
Предложение за регламент — акт за изменение
Приложение I - Условия за финансиране и изисквания съгласно член 5, параграф 2
Регламент (ЕО) № 1692/2006
Точка 2: Размер на финансиране и обхват — Вид дейност: Б. Морски магистрали — Член 5, параграф 1, буква б – буква а
Текст, предложен от Комисията
Изменение
а) финансовата помощ от Общността за дейности за морски магистрали следва да бъде ограничена до максимум 35 % от общите разходи, необходими за постигане на целите на дейността и направени в резултат от дейността. Такива разходи следва да бъдат приемливи за отпускане на финансова помощ от Общността, доколкото са свързани директно с изпълнението на дейността. Приемливите разходи по отношение на помощната инфраструктура не следва да превишават 10% от общите приемливи разходи за проекта.
а) финансовата помощ от Общността за дейности за морски магистрали следва да бъде ограничена до максимум 35 % от общите разходи, необходими за постигане на целите на дейността и направени в резултат от дейността. Такива разходи следва да бъдат приемливи за отпускане на финансова помощ от Общността, доколкото са свързани директно с изпълнението на дейността. Приемливите разходи по отношение на помощната инфраструктура не следва да превишават 20% от общите приемливи разходи за проекта.
Изменение
17
Предложение за регламент — акт за изменение
Приложение I - Условия за финансиране и изисквания съгласно член 5, параграф 2
Регламент (ЕО) № 1692/2006
Точка 2: Размер на финансиране и обхват — Вид дейност: В. Прехвърляне на товари — Член 5, параграф 1, буква в – буква а
Текст, предложен от Комисията
Изменение
а) финансовата помощ от Общността за дейности по прехвърляне на товари следва да бъде ограничена до максимум 35 % от общите разходи, необходими за постигане на целите на дейността и направени в резултат от дейността. Такива разходи следва да бъдат приемливи за отпускане на финансова помощ от Общността, доколкото са свързани директно с изпълнението на дейността. Приемливите разходи по отношение на помощната инфраструктура не следва да превишават 10% от общите приемливи разходи за проекта.
а) финансовата помощ от Общността за дейности по прехвърляне на товари следва да бъде ограничена до максимум 35 % от общите разходи, необходими за постигане на целите на дейността и направени в резултат от дейността. Такива разходи следва да бъдат приемливи за отпускане на финансова помощ от Общността, доколкото са свързани директно с изпълнението на дейността. Приемливите разходи по отношение на помощната инфраструктура не следва да превишават 20% от общите приемливи разходи за проекта.
Изменение
18
Предложение за регламент — акт за изменение
Приложение I - Условия за финансиране и изисквания съгласно член 5, параграф 2
Регламент (ЕО) № 1692/2006
Точка 2: Размер на финансиране и обхват — Вид дейност: Г. Избягване на трафик — Член 5, параграф 1, буква г – буква а
Текст, предложен от Комисията
Изменение
а) (дейности по избягване на трафика следва да бъде ограничена до максимум 35 % от общите разходи, необходими за постигане на целите на дейността и направени в резултат от дейността. Такива разходи следва да бъдат приемливи за отпускане на финансова помощ от Общността, доколкото са свързани директно с изпълнението на дейността. Приемливите разходи по отношение на помощната инфраструктура не следва да превишават 10% от общите приемливи разходи за проекта.
а) (дейности по избягване на трафика следва да бъде ограничена до максимум 35 % от общите разходи, необходими за постигане на целите на дейността и направени в резултат от дейността. Такива разходи следва да бъдат приемливи за отпускане на финансова помощ от Общността, доколкото са свързани директно с изпълнението на дейността. Приемливите разходи по отношение на помощната инфраструктура не следва да превишават 20% от общите приемливи разходи за проекта.
Изменение
19
Предложение за регламент — акт за изменение
Приложение I - Условия за финансиране и изисквания съгласно член 5, параграф 2
Регламент (ЕО) № 1692/2006
Точка 3: Форма и продължителност на споразумението за субсидия — Вид дейност: А. С катализационен ефект — Член 5, параграф 1, буква а
Текст, предложен от Комисията
Изменение
Финансовата помощ от Общността за дейности с катализационен ефект следва да бъде отпусната на базата на споразумения за субсидии, със съответните разпоредби за управление и мониторинг. По правило максималният срок на тези споразумения е 62 месеца, а минималният — 36 месеца. В случай на неочаквани закъснения по прилагането, прилежно аргументирани от получателя, срокът може да бъде удължен по изключение с 6 месеца.
Финансовата помощ от Общността за дейности с катализационен ефект следва да бъде отпусната на базата на споразумения за субсидии, със съответните разпоредби за управление и мониторинг. По правило максималният срок на тези споразумения е 62 месеца, а минималният — 36 месеца. В случай на неочаквани закъснения по прилагането , например поради изключителен спад на икономиката, прилежно аргументирани от получателя, срокът може да бъде удължен по изключение с 6 месеца.
След изтичане на постановения максимален срок от 62 месеца, или в извънредни случаи 68 месеца, финансовата помощ от Общността не подлежи на подновяване.
След изтичане на постановения максимален срок от 62 месеца, или в извънредни случаи 68 месеца, финансовата помощ от Общността не подлежи на подновяване.
Изменение
20
Предложение за регламент — акт за изменение
Приложение I - Условия за финансиране и изисквания съгласно член 5, параграф 2
Регламент (ЕО) № 1692/2006
Точка 3: Форма и продължителност на споразумението за субсидия — Вид дейност: Б. Морски магистрали — Член 5, параграф 1, буква б
Текст, предложен от Комисията
Изменение
Финансовата помощ от Общността за дейности за морски магистрали следва да бъде отпусната на базата на споразумения за субсидии, със съответните разпоредби за управление и мониторинг. По правило максималният срок на тези споразумения е 62 месеца, а минималният — 36 месеца. В случай на неочаквани закъснения по прилагането, прилежно аргументирани от получателя, срокът може да бъде удължен по изключение с 6 месеца.
Финансовата помощ от Общността за дейности за морски магистрали следва да бъде отпусната на базата на споразумения за субсидии, със съответните разпоредби за управление и мониторинг. По правило максималният срок на тези споразумения е 62 месеца, а минималният — 36 месеца. В случай на неочаквани закъснения по прилагането , например поради изключителен спад на икономиката, прилежно аргументирани от получателя, срокът може да бъде удължен по изключение с 6 месеца.
След изтичане на постановения максимален срок от 62 месеца, или в извънредни случаи 68 месеца, финансовата помощ от Общността не подлежи на подновяване.
След изтичане на постановения максимален срок от 62 месеца, или в извънредни случаи 68 месеца, финансовата помощ от Общността не подлежи на подновяване.
Изменение
21
Предложение за регламент — акт за изменение
Приложение I - Условия за финансиране и изисквания съгласно член 5, параграф 2
Регламент (ЕО) № 1692/2006
Точка 3: Форма и продължителност на споразумението за субсидия — Вид дейност: В. Прехвърляне на товари - Член 5, параграф 1, буква в
Текст, предложен от Комисията
Изменение
Финансовата помощ от Общността за дейности по прехвърляне на товари следва да бъде отпусната на базата на споразумения за субсидии. По правило максималният срок на тези споразумения е 38 месеца. В случай на неочаквани закъснения по прилагането, прилежно аргументирани от получателя, срокът може да бъде удължен по изключение с 6 месеца.
Финансовата помощ от Общността за дейности по прехвърляне на товари следва да бъде отпусната на базата на споразумения за субсидии. По правило максималният срок на тези споразумения е 38 месеца. В случай на неочаквани закъснения по прилагането , например поради изключителен спад на икономиката, прилежно аргументирани от получателя, срокът може да бъде удължен по изключение с 6 месеца.
След изтичане на постановения максимален срок от 38 месеца, или в извънредни случаи 44 месеца, финансовата помощ от Общността не подлежи на подновяване.
След изтичане на постановения максимален срок от 38 месеца, или в извънредни случаи 44 месеца, финансовата помощ от Общността не подлежи на подновяване.
Изменение
22
Предложение за регламент — акт за изменение
Приложение I - Условия за финансиране и изисквания съгласно член 5, параграф 2
Регламент (ЕО) № 1692/2006
Точка 3: Форма и продължителност на споразумението за субсидия — Вид дейност: Г. Избягване на трафик — Член 5, параграф 1, буква г
Текст, предложен от Комисията
Изменение
Финансовата помощ от Общността за дейности по избягване на трафик следва да бъде отпусната на базата на споразумения за субсидии, със съответните разпоредби за управление и мониторинг. По правило максималният срок на тези споразумения е 62 месеца, а минималният — 36 месеца. В случай на неочаквани закъснения по прилагането, прилежно аргументирани от получателя, срокът може да бъде удължен по изключение с 6 месеца.
Финансовата помощ от Общността за дейности по избягване на трафик следва да бъде отпусната на базата на споразумения за субсидии, със съответните разпоредби за управление и мониторинг. По правило максималният срок на тези споразумения е 62 месеца, а минималният — 36 месеца. В случай на неочаквани закъснения по прилагането , например поради изключителен спад на икономиката, прилежно аргументирани от получателя, срокът може да бъде удължен по изключение с 6 месеца.
След изтичане на постановения максимален срок от 62 месеца, или в извънредни случаи 68 месеца, финансовата помощ от Общността не подлежи на подновяване.
След изтичане на постановения максимален срок от 62 месеца, или в извънредни случаи 68 месеца, финансовата помощ от Общността не подлежи на подновяване.
Изменение
23
Предложение за регламент — акт за изменение
Приложение I - Условия за финансиране и изисквания съгласно член 5, параграф 2
Регламент (ЕО) № 1692/2006
Точка 4: Договорена пределна сума или праг — Вид дейност: Б. Морски магистрали — Член 5, параграф 1, буква б
Текст, предложен от Комисията
Изменение
Минималният индикативен праг за субсидия за дейности за морски магистрали следва да бъде 250 милиона тон/километра или техният обемен еквивалент на прехвърлен товар на година. Това количество се отнася за целия период на валидност на споразумението за субсидия;
Минималният индикативен праг за субсидия за дейности за морски магистрали следва да бъде 200 милиона тон/километра или техният обемен еквивалент на прехвърлен товар на година. Това количество се отнася за целия период на валидност на споразумението за субсидия;
Изменение
24
Предложение за регламент — акт за изменение
Приложение I - Условия за финансиране и изисквания съгласно член 5, параграф 2
Регламент (ЕО) № 1692/2006
Точка 4: Договорена пределна сума или праг — Вид дейност: В. Прехвърляне на товари - Член 5, параграф 1, буква в
Текст, предложен от Комисията
Изменение
Минималният индикативен праг за субсидия за дейности по прехвърляне на товари следва да бъде 80 милиона тон/километра или техният обемен еквивалент на прехвърлен товар на година. Това количество се отнася за целия период на валидност на споразумението за субсидия. Дейностите по прехвърляне на товари, които имат за цел прехвърляне към вътрешноводен превоз, подлежат на специален праг от 17 милиона тон/километра или на техния обемен еквивалент на прехвърлен товар на година. Това количество се отнася за целия период на валидност на споразумението за субсидия.
Минималният индикативен праг за субсидия за дейности по прехвърляне на товари следва да бъде 60 милиона тон/километра или техният обемен еквивалент на прехвърлен товар на година. Това количество се отнася за целия период на валидност на споразумението за субсидия. Дейностите по прехвърляне на товари, които имат за цел прехвърляне към вътрешноводен превоз, подлежат на специален праг от 25 милиона тон/километра или на техния обемен еквивалент на прехвърлен товар за целия тригодишен период .
Обосновка
Целта е да се намали определеният от Комисията обем, за да се увеличи участието на вътрешноводния транспорт. Така се отчита и факта, че през първата година от тяхното съществуване новите проекти рядко постигат прехвърлен товар от 17 милиона тон/километра. Затова прагът следва да бъде определен за тригодишен период, с прехвърлен товар от минимум 25 милиона тон/километра общо, а не 3 х 17 милиона тон/километра.
ИЗЛОЖЕНИЕ НА МОТИВИТЕ
Въведение
С Регламент (ЕО) № 1692/2006 бе въведена втората програма „Марко Поло“ за предоставяне на финансова помощ от Общността за подобряване на екологичните постижения в системата на товарния транспорт.
Цел на тази програма е намаляването на претоварването на пътното движение, повишаването на екологичната съобразност на транспортната система и укрепването на нейната интермодалност. По този начин следва да се допринесе за създаването на ефикасна и устойчива транспортна система, която създава добавена стойност в Европейския съюз, без това да оказва отрицателно отражение върху икономическото, социалното или териториално сближаване.
Продължителността на Програмата следва да бъде от 1 януари 2007 г. до 31 декември 2013 г.До края на Програмата следва да се постигне прехвърляне на трафика, който е съществена част от очакваното годишно средно увеличение на международния шосеен товарен трафик, към морския превоз на къси разстояния, железопътния или вътрешноводния транспорт или към комбинация от видове транспорт, при които пътуванията по шосе са колкото се може по-кратки.
Резултатите от поканата за представяне на предложения за 2008 г. за втората програма „Марко Поло“ и заключенията от външната оценка на първата програма „Марко Поло“ показаха, че програмата води до осезаемо прехвърляне на трафика. Въпреки това е много вероятно поставената в своята правна основа цел за прехвърляне или намаляване на една основна част от прогнозирания съвкупен прираст за международния пътен превоз на стоки в Европа да не бъде постигната.
Заявленията за получаване на финансова помощ и следователно представените проекти за избягване или прехвърляне на пътния превоз на стоки намаляват с всяка изминала година. Липсата на интерес при потенциалните заявители може да се обясни преди всичко с отсъствието на мотивация при потенциалните получатели на финансова помощ поради комплексния характер на програмата, поради неподходящите механизми за финансиране или поради недостатъчната интензивност на помощта.
За да постигне своята цел, втората програма "Марко Поло" следва да бъде оформена по по-привлекателен начин. Освен това следва да бъде изменена правната основа. Процедурите за изпитване следва да бъдат опростени и уточнени. Освен това трябва да бъдат приведени в съответствие условията за финансиране и изискванията. Промените следва да бъдат осъществени в най-кратки срокове, за да бъде постигнат възможно най-добрият ефект.
Най-важните изменения в предложението на Комисията
· Облекчаване на достъпа на малки предприятия до програмата
Дава се възможност и на еднолични предприятия да представят проекти. Вече не следва да е необходимо създаването на консорциум.
· Намаляване и опростяване на праговите стойности за допустимост за финансиране на проектите.
Проектите (до категория "Обмяна на опит") следва да изпълняват единствено условието за праг на прехвърляне на трафика, който вече не се посочва за целия срок на проекта, но се изчислява за всяка година; паричният праг се заличава. Повечето прагове биват занижени и се въвежда специален нисък праг за проекти за вътрешноводния превоз (17 милиона тонкилометра). Тези изменения ще добавят към програмата допълнителни по-малки проекти. Заличава се специфичният праг от 10 % за мерки за избягване на пътното движение.
· Повишаване на интензивността на помощта
От една страна при изчисляването на прехвърлянето на движението бива отчитано теглото на превозните средства и съоръжения, които поемат товара. От друга страна финансовата помощ се повишава от едно евро на две евро за 500 тонкилометра прехвърлен превоз на стоки, както вече бе решено в едно предишно решение на Комисията.
· Мерки за опростяване
Настоящата рамка за подпомагане на инфраструктурата е комплексна, съдържа множество допълнителни изключения и версии във връзка със сроковете за изпълнение на проектите и предвижда сложно изчисление на наличната в крайна сметка финансова помощ за отделните проекти.
Съгласно предложеното изменение допустимите разходи за допълнителна инфраструктура съставляват най-много 10 % от съвкупните допустими разходи на проекта. Това засяга всички дейности с изключение на "Обмен на опит".
Решението относно предоставяне на финансова помощ вече не се взема в рамките на комитологията, но се решава от Комисията или от Изпълнителната агенция за конкурентоспособност и иновации, на която в началото на 2008 г. бе прехвърлено управлението на програмата. Решения относно отделните разпоредби във връзка с предложението и подбора на дейности по програмата продължават да се вземат в рамките на комитологията, но не ежегодно, а веднъж за цялата продължителност на програмата. По този начин се изразява надежда за съкращаване на цикъла на управление (понастоящем 470 дни).
· Продължителност на проектите
Въвежда се минимална продължителност от три години за всички видове дейности, с изключение на "Обмен на опит". По изключение срокът на договорите, в случай на извънредни и добре обосновани от получателя причини за забавяне на изпълнението, може да бъде удължен с шест месеца. Договорите за "Обмен на опит" могат да бъдат удължавани от 26 месеца на 52 месеца.
Бележки на докладчика
Съгласно резултатите от една външна оценка, осъществена от Ecorys през 2007 г., целите на първата програма "Марко Поло" за прехвърлянето на пътния превоз на стоки към други видове транспорт са били изпълнени в размер на 64%. Поради намаляването на броя на успешните проекти вероятно няма да бъде постигната и целта на втората програма "Марко Поло" за прехвърляне на един значителен дял от допълнителния международен трафик в пътния превоз на стоки от 60% (20,5 млрд. тонкилометра) към други видове транспорт.
Причина за намаляването на броя на успешните проекти е преди всичко недостатъчната мотивация на получателите на финансова помощ за кандидатстване с проекти. Това се обяснява преди всичко с комплексния характер на програмата, с неясните условия за финансиране и с незначителната интензивност на подпомагането. По тази причина докладчикът подкрепя безрезервно предложените от Европейската комисия корекции за повишаване на привлекателността и ефективността на действащата до 2013 г. и разполагаща с 450 млн. евро втора програма "Марко Поло" и очаква скорошно приемане на предложените мерки.
Във връзка с разискванията относно трета програма "Марко Поло" докладчикът в допълнение все пак приканва Комисията да представи съобщение относно въздействието на този регламент. Същевременно Европейската комисия следва да даде оценка на опита от Изпълнителната агенция за конкурентоспособност и иновации, която управлява програмата "Марко Поло" от името на Европейската комисия от март 2008 г. Освен това Европейската комисия следва да проучи дали едно диференциране на условията за финансиране в зависимост от вида транспорт и едно снижаване на индикативните стойности в зависимост от специфичния продукт би могло да повиши допълнително привлекателността на програмата, тъй като бързо развалящите се стоки могат да бъдат превозвани единствено на къси разстояния. Освен това Европейската комисия следва, в рамките на планирането на трета програма "Марко Поло", да извърши отново оценка на дейността "Избягване на трафика", по която досега нито един проект не е бил финансиран от програмата "Марко Поло". Европейската комисия следва също така да проучи дали съществува необходимост от засилване на техническата помощ за държавите-членки при подаването на заявленията и от удължаване на сроковете на проектите в условията на икономическа рецесия, така че на предприятията да бъде дадено повече време за постигане на целите за прехвърляне на трафика. Не на последно място Европейската комисия следва да проучи подробно дали включването на транспортната единица в определението за "стоки" е уместно. Също така следва да бъде проучено изразяването на праговете на допустимост за финансиране на предложените проекти в полза за околната среда, а не в прехвърлени тонкилометри за година.
23.2.2009
СТАНОВИЩЕ на комисията по бюджети
на вниманието на комисията по транспорт и туризъм
по предложение за регламент на Европейския парламент и на Съвета за изменение на Регламент (ЕО) № 1692/2006 за въвеждане на втората програма „Марко Поло“ за предоставяне на финансова помощ от Общността за подобряване на екологичните постижения в системата на товарния транспорт („Марко Поло II“)
( COM(2008)0847 – C6-0482/2008 – 2008/0239(COD) )
Докладчик по становище:
Anne E. Jensen
app
КРАТКА ОБОСНОВКА
Програмата Марко Поло цели намаляване на задръстванията, като представлява част от последователната стратегия за транспортна политика на ЕС, който включва интернализация на външните разходи и използването на инструменти, основаващи се на пазара, за отразяване на използването на инфраструктурата.
По време на изпълнение на програмата не са постигнати особени резултати. Извършена външна оценка на резултатите от програма Марко Поло предвижда, че програмата няма да може да изпълни целите си по отношение на прехвърляне на товари, и отправя препоръки за подобряване на ефективността й. Всъщност са постигнати едва 64% от целта за прехвърляне на товари.
В частност, резултатите от поканите по програма Марко Поло са обобщени в таблицата по-долу:
ПОКАНИ
МП І
2003
МП І
2004
МП І
2005
МП І
2006
МП ІІ
2007
МП ІІ
2008
Наличен бюджет (в милиони евро)
15
20.4
30.7
35.7
56
58**
Наличен бюджет (в милиони евро)
13
20.4
21.4
18.9
45
34
Постъпили предложения
92
62
63
48
55
46
Сключени договори
13
12
15
15
20
28
Товар, заплануван за прехвърляне (в милиарди тонове/километър)
12.4
14.4
9.5
11.5
23.6
16
Очаквано действително прехвърляне на товари (в милиарди тонове/километър)
7.5*
7.5*
7.5*
7.5*
n/a
n/a
Цели на прехвърлянето на товари (милиарди тонове/километър)
12
12
12
12
<20
<20
*Средна годишна глобална прогноза от външната оценка през 2007 г., потвърдена от изпълнителната агенция за конкурентоспособност и иновации (ИАКИ) през 2008 г.
** Поради недостатъчно изразходени средства 20 милиона евро бяха прехвърлени към друга програма
Следователно Комисията излезе с ново предложение за подобряване на програма Марко Поло и за увеличаване на ефективността й по отношение на избягването на трафика и целите за прехвърляне на товари.
Регламентът за Марко Поло ІІ предвижда изменение в областта на:
· мерките за улесняване на участието на малки предприятия;
· мерките за понижаване на допустимия праг за получаване на финансова помощ на тон/километър;
· повишаване на размера на финансиране;
· опростяването на процедурите на програмата.
Становище на докладчика
Вашият докладчик приветства предложението на Комисията, тъй като тя изразява съгласие с общите цели за подобряване на програмата Марко Поло.
Тя по-специално оценява факта, че предложението върви в посока опростяване на процедурите за отговаряне на поканите за предоставяне на оферти и насърчава участието на по-малките предприятия. Следва да се подчертае, че опростяването предвижда също премахването на процедурата на комитология за годишния подбор на проекти, които трябва да бъдат финансирани.
Тя счита, че колкото повече бюрократични етапи има при прилагането на процедурите и изпълнението на проектите, толкова повече време ще бъде изгубено и няма да бъдат пълноценно използвани кредитите, както показа външното проучване във връзка с програма Марко Поло І.
С това докладчикът подчертава, че ако продължава да съществува проблем, свързан със слабо използване на кредитите, отпуснати за Марко Поло ІІ, то те следва да бъдат присъдени за други програми в областта на транспорта.
******
Комисията по бюджети приканва комисията по транспорт и туризъм, която е водеща, да предложи за одобрение предложението на Комисията.
ПРОЦЕДУРА
Заглавие
Програма Марко Поло ІІ
Позовавания
( COM(2008)0847 – C6-0482/2008 – 2008/0239(COD) )
Водеща комисия
TRAN
Становище, изказано от
Дата на обявяване в заседание
BUDG
13.1.2009 г.
Докладчик по становище
Дата на назначаване
Anne E. Jensen
21.1.2009
Разглеждане в комисия
10.2.2009 г.
23.2.2009 г.
Дата на приемане
23.2.2009 г.
Резултат от окончателното гласуване
+:
–:
0:
15
0
0
Членове, присъствали на окончателното гласуване
Reimer Böge, Costas Botopoulos, Göran Färm, Vicente Miguel Garcés Ramón, Salvador Garriga Polledo, Nathalie Griesbeck, Catherine Guy-Quint, Jutta Haug, Anne E. Jensen, Janusz Lewandowski, Vladimír Maňka, Gérard Onesta, László Surján, Kyösti Virrankoski, Ralf Walter
ПРОЦЕДУРА
Заглавие
Програма Марко Поло ІІ
Позовавания
( COM(2008)0847 – C6-0482/2008 – 2008/0239(COD) )
Дата на представяне на ЕП
10.12.2008
Водеща комисия
Дата на обявяване в заседание
TRAN
13.1.2009
Подпомагаща(и) комисия(и)
Дата на обявяване в заседание
BUDG
13.1.2009
Докладчик(ци)
Дата на назначаване
Ulrich Stockmann
5.1.2009
Разглеждане в комисия
17.2.2009
30.3.2009
Дата на приемане
31.3.2009
Резултат от окончателното гласуване
+:
–:
0:
33
0
0
Членове, присъствали на окончателното гласуване
Gabriele Albertini, Inés Ayala Sender, Paolo Costa, Luis de Grandes Pascual, Petr Duchoň, Saïd El Khadraoui, Robert Evans, Emanuel Jardim Fernandes, Francesco Ferrari, Brigitte Fouré, Mathieu Grosch, Georg Jarzembowski, Stanisław Jałowiecki, Timothy Kirkhope, Rodi Kratsa-Tsagaropoulou, Jörg Leichtfried, Eva Lichtenberger, Erik Meijer, Luís Queiró, Reinhard Rack, Ulrike Rodust, Gilles Savary, Brian Simpson, Renate Sommer, Dirk Sterckx, Ulrich Stockmann, Michel Teychenné, Yannick Vaugrenard, Armando Veneto, Roberts Zīle
Заместник(ци), присъствал(и) на окончателното гласуване
Anne E. Jensen, Marie Panayotopoulos-Cassiotou
Заместник(ци) (чл. 178, пар. 2), присъствал(и) на окончателното гласуване
Elisabeth Schroedter
Дата на внасяне
2.4.2009
