P6_TA(2009)0368
Програма на Общността за подкрепа на специфични дейности в областта на финансовите услуги, финансовото отчитане и одита ***I
A6-0246/2009
Законодателна резолюция на Европейския парламент от 6 май 2009г. относно предложението за решение на Европейския парламент и на Съвета за създаване на програма на Общността за подкрепа на специфични дейности в областта на финансовите услуги, финансовото отчитане и одита ( COM(2009)0014 – C6-0031/2009 – 2009/0001(COD) )
(Процедура на съвместно вземане на решение: първо четене)
Европейският парламент
, –
като взе предвид предложението на Комисията до Европейския парламент и до Съвета ( COM(2009)0014 ),
–
като взе предвид член 251, параграф 2 и член 95 от Договора за ЕО, съгласно които предложението е внесено от Комисията ( C6-0031/2009 ),
–
като взе предвид ангажимента, поет от представителя на Съвета с писмо от 6 май 2009 г., предложението да бъде одобрено във вида, в който е изменено, в съответствие с член 251, параграф 2, втора алинея, първо тире от Договора за ЕО,
–
като взе предвид член 51 от своя правилник,
–
като взе предвид доклада на Комисията по икономически и парични въпроси и становищата на Комисията по правни въпроси и на комисията по бюджети ( A6-0246/2009 ),
1.
Одобрява предложението на Комисията във вида, в който е изменено;
2.
Счита, че референтната сума, посочена в законодателното предложение, трябва да бъде съвместима с горната граница на функция 1а от многогодишната финансова рамка за 2007-2013 г., и изтъква, че годишната сума ще бъде определена в рамките на годишната бюджетна процедура в съответствие с разпоредбите на точка 37 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление ОВ C 139, 14.6.2006 г., стр. 1.
(МИС);
3.
Счита, че се прилага точка 47 от горепосоченото МИС, ако европейските органи, съфинансирани от програмата за подкрепа на специфични дейности в областта на финансовите услуги, финансовото отчитане и одита, бъдат преобразувани в агенции;
4.
Призовава Комисията да се отнесе до него отново, в случай че възнамерява да внесе съществени изменения в предложението или да го замени с друг текст;
5.
Одобрява декларацията на Парламента, приложена към настоящата резолюция;
6.
Възлага на своя председател да предаде позицията на Парламента съответно на Съвета и на Комисията.
P6_TC1-COD(2009)0001
Позиция на Европейския парламент приета на първо четене на 6 май 2009 г. с оглед приемането на Решение № …/2009/ЕО на Европейския парламент и на Съвета за създаване на програма на Общността за подкрепа на специфични дейности в областта на финансовите услуги, финансовото отчитане и одита
(Тъй като беше постигнато споразумение между Парламента и Съвета, позицията на Парламента на първо четене съответства на окончателния законодателен акт, Решение № 716/2009/EО.)
ПРИЛОЖЕНИЕ
Декларация на Европейския парламент
Влошаването на финансовата криза подчерта необходимостта от спешно укрепване на сближаването на надзорните практики и сътрудничеството на надзорните органи на равнище на ЕС. Разработването на общи инструменти в областта на информационните технологии и единна култура на надзор от страна на трите комитета на надзорните органи на ЕС –
CESR
,
CEBS
и
CEOIPS
– са два от инструментите за постигането на тази цел.
В резултат на това и в очакване на влизането в сила на Програмата на Общността за периода 2010-2013 г., Европейският парламент и Съветът приканват Комисията да пристъпи към изготвянето на предложение за предоставяне на временно финансиране за 2009 г. на трите комитета на надзорните органи на ЕС чрез решение на Комисията в съответствие със следните насоки:
·
Временното финансиране от Комисията за 2009 г. ще бъде определено в рамките на осъществяването и развитието на вътрешния пазар за 2009 г. по бюджетен ред 12.0201. Следователно това временно финансиране ще бъде предоставено от наличния бюджет на Комисията, от сумите, които вече са разпределени от бюджетните органи на Генерална дирекция "Вътрешен пазар и услуги" за 2009 г. По този начин самото решение за финансиране ще бъде прието под формата на решение на Комисията.
·
Комисията ще предостави на трите комитета на надзорните органи на ЕС ограничени безвъзмездни средства за дейности за финансиране на (i) секторни и междусекторни проекти за обучение, разработени от всеки един от трите комитета на надзорните органи на ЕС и (ii), що се отнася до
CESR
, конкретен проект в областта на информационните технологии съгласно механизма за обмен на отчети за транзакции (TREM), установен в съответствие с Директивата относно пазарите на финансови инструменти (MiFID) Директива 2004/39/ЕО на Европейския парламент и на Съвета от 21 април 2004 г. относно пазарите на финансовите инструменти (ОВ L 145, 30.4.2004 г., стр. 1).
, а именно разширяване на обхвата на TREM по отношение на извънборсови операции с деривати. Това са стратегическите проекти, които бяха идентифицирани като приоритетни от трите комитета на надзорните органи на ЕС.
·
Общият размер на временното финансиране от страна на Комисията за 2009 г. няма да надвишава 500 000 EUR, като тази сума следва да покрие част от разходите за определените проекти и обучения, предложени от комитетите на надзорните органи на ЕС за 2009 г.
Решението на Комисията за временно финансиране за 2009 г. е оправдано поради извънредните обстоятелства на продължаващата финансова криза и поради факта, че предвижданата Програма на Общността ще влезе в сила едва от 2010 г. Следователно това решение не е насочено към създаване на прецедент.
