3.2.2009
ПРЕДЛОЖЕНИЕ ЗА РЕЗОЛЮЦИЯ
внесено съгласно член 113 от правилника
от Salvador Garriga Polledo
относно подпомагане на осъществяването на проекта CALMA в испанския регион Астурия
Предложение за резолюция на Европейския парламент за подпомагане на осъществяването на проекта CALMA в испанския регион Астурия
Европейският парламент ,
А.
като има предвид, че развиването на алтернативни източници на енергия представлява истинско предизвикателство и цел, която e невъзможно да бъде пренебрегната, за бъдещето на енергийните доставки в Европейския съюз,
Б.
като има предвид, че е отбелязан значителен напредък в изследванията в тази област и че технологията във все по-голяма степен достига резултати, които до скоро не бихме могли и да си представим,
В.
като се отчита, че е постигнат значителен напредък при развиването на алтернативни енергийни източници чрез превръщането на енергията от морски вълни в електрическа енергия,
Г.
като има предвид, че един от най-емблематичните проекти в това отношение е проектът CALMA, който се осъществява в крайбрежната част на Астурия в Испания,
1.
призовава да се предостави значителна помощ от страна на Общността за насърчаване на горепосочения проект, за да се укрепи целта за откриване на универсален начин за използване на морските вълни като източник на електрическа енергия;
2.
призовава органите на Общността да отделят особено внимание както на развитието на въпросния проект, така и на напредъка на проучванията относно енергията от морските вълни като алтернативен източник на енергия;
3.
призовава да се проучи възможността за осъществяване на подобни проекти в други географски региони на Общността.
