Индустриална революция - средство за борба срещу климатичните промени
Околна среда
2007-06-14 - 16:03
Karl-Heinz Florenz: "Необходима е нова индустриална революция"
През май специална парламентарна комисия се зае със задачата да развие стратегия за борба срещу климатичните промени в сътрудничество с други европейски институции. Според докладчика Karl-Heinz Florenz (ЕНП-ЕД, Германия) комисията не разполага с много време, за да създаде "визитка", която Европа да представи на света.
Г-н Florenz, бихте ли ни казали какви са приоритетите и задачите на временната комисия по проблемите на климата?
Благодарение на своите комисии Парламентът разполага с много експертен опит. Главната цел на временната комисия ще бъде да обедини това богатство от знания. Никой не трябва да има притеснения, че нашата работа ще бъде в ущърб на съществуващите комисии. Законодателните комисии, като комисията по околна среда, ще продължат да изпълняват своята роля в законодателната работа. Не разполагаме с много време: комисията ще работи година, най-много - година и половина. Междувременно, климатичните промени не спират.
Много важно е да съставим това, което аз самият определям като европейска "визитка" и да я представим на американците, индийците и китайците. Колкото по-скоро го направим, толкова по-добре, защото европейските индустрии биха имали време да извършат изследователска работа и да създадат нови технологии, нов тип електроцентрали, филтри, коли... Ако европейската автомобилна индустрия не създаде най-екологичните коли в света, тя просто ще престане да съществува и други ще произвеждат тези коли на бъдещето. Китайците и индийците нямат да имат друг избор освен да карат екологично чисти автомобили, ако искат да не умрат вследствие на замърсяването на околната среда.
Споразумението от Киото относно климатичните промени изтича през 2012 г. Какво ще стане след това? Какво би било идеалното последващо споразумение?
Пред всичко, може би не бива да го наричаме "последващо споразумение". Това пробужда чувствителността на мнозина. Ясно е, че индустрията се нуждае от окончателни цифри за периода след Киото. Необходима е надеждност, защото ако искате да построите нова електрическа централа трябва да я планирате!
Политиците трябва да постановят стриктни, но постижими цели. Има много примери, когато първоначално положението изглежда обречено, а после се създава нов регламент в областта на околната среда и накрая нещата се нареждат чудесно и законодателството стимулира нашия експорт. Добри примери в това отношение са директивата относно рециклирането на коли и регламентът за електронните отпадъци. Ето че вече не виждате стари коли и хладилници в горите, а Китай използва нашето законодателство като пример. Това наистина е успех!
Значи бизнес интересите не са непременно в противоречие с опазването на климата? Но няма ли Европа да плати цена за амбициозните си политики в областта на борбата срещу климатичните промени?
В някои области, да - борбата срещу климатичните промени ще струва пари. Но по отношение на отоплението, положението определено е ясно. Една трета от емисиите на СО2 идват от нашите домове. За да бъде спряно или ограничено глобалното затопляне не е необходимо да се търсят три силни рамене, които да носят цялата тежест от това, което трябва да направим. По-скоро търся стотици малки рамене. Трябва да си поделим товара и така да го направим по-поносим за всички. Като казвам това нямам предвид само комините на големите замърсители, а и малките ни домове.
Що се касае до малката ми ферма, помолих за съвет местен експерт: така успявам да предотвратя емисиите на 72 тона СО2 годишно. Всяко семейство може да предприеме подобни мерки, но трябва да е налице поощрение от страна на правителствата. Предимството е, че за разлика от средствата, похарчени за покупка на гориво за отопление, тези пари остават в съответния регион. Трябва да осъзнаем, че това е възможност: в моя регион се произвежда фолио с дебелина 0,3 мм, което се залепва на прозореца, за да не позволява на слънчевата топлина да прониква. В топлите страни то би могло да измести климатиците. Това е иновация! Не е достатъчно да се каже да хората да изключат климатиците: трябва да им се даде нещо в замяна!
Ние сме на прага да осъществим нова индустриална революция. Можем например да предвидим малки вятърни турбини за всеки дом. Такъв вид идеи трябва да бъдат насърчавани. Има толкова възможности, които трябва да използваме! Трябва да го направим, ако ли не, младото поколение ще ни упрекне някой ден, че сме направили всичко погрешно.
20070611STO07715 Решение на ЕП за създаване на временна комисия по проблемите на климата Временна парламентарна комисия по проблемите на климата Резолюция относно промените на климата Протокол от Киото
BG
1
PHOTO
20070614PHT07810.jpg
BG
3
LINK
/activities/expert/committees/presentation.do?committee=2489&rewritten&language=BG
BG
5
LINK
http://unfccc.int/2860.php
-//EP//TEXT TA P6-TA-2007-0151 0 NOT XML V0//BG
-//EP//TEXT TA P6-TA-2007-0038 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
