Тази седмица в Парламента - пленарна сесия
Институции
2009-03-09 - 11:10
На нашата страница ще можете да проследите какво се случва в ЕП в пленарната седмица На пленарната сесия в Страсбург ( 9-12 март) евродепутатите ще обсъдят и гласуват предложенията за промени в таксите за тежкотоварни автомобили т.нар. евровинетка, както и измененията на правилата за структурните фондове. Европейският парламент ще обсъди мерки за подсигуряване на петролните доставки за Европа в бъдеще. Евродепутатите ще дискутират и мерки за подобряване на достъпа на ромите до пазара на труда в ЕС.
Политика на сближаване: инвестиране в реалната икономика. В доклада на българския евродепутат Евгени Кирилов се приветстват промените в правилата на структурните фондове, които ще подпомогнат икономическото възстановяване на ЕС, осигурявайки по-бързо и по-гъвкаво финансиране на проекти в областта на регионалната политика. Промените ще ускорят инвестирането на национално и регионално ниво чрез опростяване на достъпа до плащания, чрез подкрепа за хората, които са най-засегнати от кризата и чрез увеличаване на финансирането за малки и средни предприятия.
Очаквайте в понеделник интервю с Евгени Кирилов на нашата Интернет страница.
Евровинетка: такси от тежкотоварни автомобили. Новото законодателство създава общи правила за налагането на такси на тежкотоварните автомобили: те ще трябва да заплащат за причинените от тях "външни разходи", т.е. при формирането на таксите занапред трябва да се вземат предвид замърсяването на въздуха, произведеният шум и причинените задръствания. Приемане на третия "морски пакет". Седемте доклада от третия морски пакет, известен като "Ерика ІІІ", който цели да подобри и да засили законодателството на ЕС в областта на морската сигурност, предстои бъде приет на трето и последно четене в ЕП. По време на помирителната процедура със Съвета на министрите през декември 2008 г. депутатите успяха да постигнат успех по повечето си искания. Онлайн хазарт . Регулирането на хазартните игри е и трябва да остане в компетенциите на държавите членки, смятат депутатите. Онлайн хазартът представлява 5% от целия хазартен пазар, характеризира се с лесен достъп и по-малко социални ограничения, поради което потребителите му са изложени на по-големи рискове. ЕП предлага регулирането да не се ръководи от правилата на вътрешния пазар, като същевременно се въведе по-строг контрол върху възрастта, както и таван на сумите, които един играч може да залага месечно. Социално положение и подобряване на достъпа на ромите до пазара на труда в ЕС. В доклад относно социалното положение на ромите и пазара на труда, който ще бъде гласуван на 10 март, европейските депутати определят образованието като приоритетно средство в борбата срещу бедността и социалното изключване на ромското население, и призовават за единна стратегия за интеграция на ромите в ЕС. Същевременно жените от ромски произход трябва да имат по-добър достъп до професионално обучение, което да им осигури умения, отговарящи на потребностите на пазара.
Във вторник на нашата уеб страница ще Ви предложим интервю с докладчика Magda Kósáné Kovács ( ПЕС , Унгария ).
Предизвикателства пред снабдяването с петрол на ЕС. В доклада се предлагат редица мерки, които да подсигурят бъдещите доставки на петрол за ЕС. В него депутатите призовават за използването на неконвенционални петролни ресурси, както и за преминаване към транспорт, който не консумира петрол. Според тях потреблението на петрол може да се намали също така чрез използването на енергия от възобновяеми източници. Зависимостта на Европейския съюз от внос на петрол ще достигне 95% през 2030 г.
20090302STO50564 На живо! Подробности от съобщението за пресата Дневният ред на пленарните заседания
BG
1
PHOTO
20090226PHT50454.jpg
BG
2
LINK
/wps-europarl-internet/frd/live/live-video?language=bg
BG
4
LINK
/sides/indexPartSession.do?reference=2009-03&language=BG
-//EP//TEXT IM-PRESS 20090219BRI50012 FULL-TEXT NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
