Подкрепа за Палестина чрез програмата МЕДА
Външни отношения
2007-06-21 - 13:38
ЕП прие незаконодателен доклад за финансовата подкрепа за Палестина, в който се казва, че дори и евро-средиземноморското партньорство още да не е донесло очакваните ползи и да не е допринесло за понижаване на напрежението в района във възможно най-голяма степен, може все пак да се внесе подобрение". Според тях Барселонският процес продължава да се явява подходящата рамка за средиземноморската политика, за която са необходими промени и нужната политическа воля за постигане на по-добри резултати.
Депутатите припомниха резолюцията си от 1 юни 2006 г. относно хуманитарната криза в палестинските територии и ролята на ЕС, в която призоваха Комисията и Съвета да разработят временен международен механизъм (ВММ) с цел да се избегне голяма хуманитарна криза в палестинските територии. Те припомнят, че приветстваха, в следствие на препоръките на Европейския съвет и на Четворката през м. юни 2006 г., регулирането на ВММ за Палестинската автономия и последващото му подновяване.
ЕП отбелязва, че "тази временна финансова мярка позволи по прозрачен начин и с участието на президента на Палестинската автономия, да се ограничи най-нечуваното хуманитарно страдание, причинено от замразяването на европейската и международна финансова помощ, частичното плащане от Израел на палестинските данъчни приходи и общата невъзможност за развитие на жизнеспособна икономика в сегашното положение на окупация".
Те подчертават, че плащанията по ВММ не бяха изпратени до, или не се извършваха чрез кабинета на президента на Палестинската автономия или Министерство на финансите, а само чрез директно плащане на фактури или плащане в брой на индивидуални бенефициенти на отпуснатите средства. ЕП отбелязва, че отпуснатите средства не са обезпечили служителите за сигурност или политическото ниво.
ЕП "изразява съжаление обаче, че тази финансова помощ не компенсира трагичното положение в Палестина и условията във всички икономически, социални и човешки аспекти се влошиха през последните месеци".
Депутатите повториха призива си към Израел да спазва законните си задължения, като поднови трансферите на задържаните палестински приходи от данъци и мита. В случай, че това не се случи те приканват Израел, най-малкото да разгледа възможността да насочи задържаните данъци към ВММ и по този начин да позволи на палестинския народ да задоволява основните си потребности.
Днес ЕП прие устно изменение към текста, с което приветства решението на Съвета от 18 юни за незабавно възобновяване на нормалните отношения на ЕС с Палестинската автономност и за тази цел развиване на спешната практическа и финансова помощ, включително директна финансова подкрепа за новото правителство, както и гарантиране на осигуряване на спешна и хуманитарна помощ на населението в Газа (особено чрез ВММ ).
20070615IPR07912
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
