4.12.2008
ПРЕДЛОЖЕНИЕ ЗА РЕЗОЛЮЦИЯ
внесено съгласно член 113 от правилника
от Daciana Octavia Sârbu
относно въздействието на отражението на климата върху увеличаването на случаите на малария
Предложение за резолюция на Европейския парламент относно отражението на изменението на климата върху увеличаването на случаите на малария
Европейският парламент ,
–
като взе предвид Решение 2119/98/ЕО на Европейския парламент и на Съвета от 24 септември 1998 г. за създаване на мрежа за епидемологично наблюдение и контрол на заразните болести в Общността,
–
като взе предвид член 113 от своя правилник,
A.
като има предвид, че климатични изменения като повишаването на влажността, на температурата и валежите създават благоприятни условия за появата на епидемолигчния процес на маларията;
Б.
като има предвид, че в глобален мащаб годишно възникват между 300 и 500 милиона случая на клинична малария;
В.
като има предвид, че маларията предизвиква 2,6 милиона смъртни случаи годишно и 40% от населението в близо 100 страни, предимно от тропическите и субтропическите райони е изложено на риск от заболяване от тази заразна болест;
1.
призовава Европейската комисия да положи повече усилия в областта на изследванията, отнасящи се до тази болест и последиците на изменението на климата за увеличаването на броя на случаите на заболяване от малария;
2.
призовава Европейската комисия да разработи стратегии за превенция и контрол на маларията, с цел да намали ефекта на глобалното затопляне върху разпространението на болестта и да осигури по-добра защита на уязвимите групи, като бременните жени и децата.
