Въпрос за времето за въпроси H-0615/2010/rev.1
до Комисията
Период на сесията: Декември 2010
Член 116 от Правилника за дейността
Iliana Malinova Iotova
(S&D) Относно: Проблеми в Държавен фонд "Земеделие" - България
Бившата изпълнителна директорка на Държавен фонд „Земеделие“ е с фалшифицирана диплома от немския Висш институт по техника и икономика в Берлин, според компетентните органи. В тази връзка:
Смята ли Комисията, че ще се породят проблеми, свързани с легитимността на проекти за финансиране от европейските фондове, които тя е подписвала?
В нарушение на приложение І към Регламент (ЕО) № 885/2006 г. (Вътрешна среда, буква Б), по някоя от точките i)-v)) ли е назначението на бившата изпълнителна директорка?
Какви мерки ще изисква за в бъдеще Комисията от държавите-членки, за да не възникват никакви съмнения, че на ръководни длъжности, свързани със средства на европейските данъкоплатци, се назначават професионално некомпетентни хора?
