Фалит на авиокомпании: депутатите настояват за компенсации за пътниците
Транспорт
2009-11-25 - 17:56
Пътниците, закупили билети от авиокомпании, които междувременно са фалирали, трябва да получат компенсация и помощ: това е искането към Европейската комисия, отправено от депутатите в резолюция, приета в сряда в Страсбург.
В своята резолюция Парламентът иска Комисията да разгледа възможността за законодателно предложение, което да гарантира, че пътниците няма да бъдат оставени без настаняване или осигурен полет обратно. В този контекст депутатите препоръчват "създаването на резервен фонд за обезщетяване", както и установяването на принципа за взаимна отговорност за пътниците на всички авиокомпании, които летят в една и съща посока и разполагат със свободни места, което би гарантирало репатрирането на пътниците, които са блокирани на чуждестранно летище.
"Много от тези пътници нямат финансовите възможности да се справят с такъв тип обстоятелства. Те са от тези семейства, които дават всичките си спестявания за семейна ваканция, само за да видят как техните трудно спечелени пари отиват на вятъра, без да могат да направят нищо", каза по време на дебата в ЕП миналия месец председателят на Комисията по транспорт Brian Simpson (С&Д, Великобритания).
Законодателството на ЕС гарантира компенсации на пътниците в случай на отказан достъп на борда и отмяна или голямо закъснение на полети, но според депутатите съществува законодателна празнина в случай на фалит на авиокомпания, особено за потребители, които са закупили своите билети по интернет.
Общо 77 авиокомпании са банкрутирали в Европейския съюз от 2000 г. Това лято Sky Europe беше последната сред тях, като остави много от своите клиенти без обезщетение за вече закупените билети.
20091123IPR65054 Приетата резолюция ще бъде публикувана на този адрес (изберете дата 25 ноември) Дебат в ЕП по въпроса (7 октомври 2009 г.) Устен въпрос към Комисията относно обезщетяването на пътниците в случай на фалит на авиокомпания (7 октомври 2009 г.)
BG
1
LINK
/activities/plenary/ta/calendar.do?language=BG
-//EP//TEXT CRE 20091007 ITEM-022 NOT XML V0//BG
-//EP//TEXT OQ O-2009-0089 0 NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
