ВЪПРОС С ИСКАНЕ ЗА УСТЕН ОТГОВОР H-0025/10
за времето за въпроси на месечната сесия през Февруари 2010
съгласно член 116 от Правилника за дейността на ЕП
от
Zigmantas Balčytis
към Комисията
Относно: Осъществяване на дейностите, предвидени за проекта "Rail Baltica"
"Rail Baltica" е приоритетен за Европейския съюз проект, чието прилагане би дало на жителите на прибалтийските държави по-големи възможности да пътуват и да участват в общия пазар на товарни железопътни превози на ЕС. Той също така би намалил изолацията на прибалтийския регион, който е отделен от останалата част от Европа. Поради финансовата и икономическа криза, която засяга тежко прибалтийските държави, работите по проекта "Rail Baltica" биха могли да се забавят или да бъдат преустановени поради проблеми с финансирането. Що се отнася до въпросните дейности, Литва вече е преразгледала своите предвиждания в посока намаляване с одобрението на Комисията. Като се има предвид затрудненото финансово положение на тези държави, не предвижда ли Комисията възможността да увеличи дела на средствата, които Европейският съюз отпуска за финансиране на проекта, чрез използване на реализираните икономии?
