Тържествено заседание на ЕП с Вселенския патриарх Вартоломей
Институции
2008-09-24 - 13:25
Днес, 24 септември, се състоя тържествено заседание на Европейския парламент с Вселенския патриарх Вартоломей в рамките на Европейската година на междукултурния диалог. В своята реч Негово светейшество призова за повече уважение към правата на малцинствата и подкрепи членството на Турция в ЕС, като същевременно изтъкна, че Вселенската патриаршия е готова да бъде конструктивен партньор на ЕС в осъществяването на диалог с останалите религии.
Председателят на ЕП Hans-Gert Pöttering заяви, че за него е "едновременно чест и удоволствие да посрещне Негово светейшество в Европейския парламент в Брюксел". Говорейки по-нататък за Европейската година на междукултурния диалог, той се спря на Близкия изток, където са се зародили и продължават да съжителстват трите най-големи монотеистични религии - юдейство, християнство и ислям. При все че между тези различни общности съществуват проблеми, г-н Pöttering подчерта наличието на "множество примери в региона за религиозна толерантност, хармонични отношения между хора с различни религиозни убеждения".
Председателят на ЕП изтъкна, че посветеният на мира и любовта между хората живот на Негово светейшество представлява "лъч светлина" за неговите последователи в православния свят. Отбелязвайки скорошното присъединяване към ЕС на Кипър, Румъния и България, както и членството на Гърция от 1981 г., г-н Pöttering използва метафората, че "Европа отново диша с двата си дроба", събирайки заедно в разширения ЕС различните гледни точки на Западното и Източното християнство.
Вселенската патриаршия като партньор на ЕС в диалога с другите религии
В своето обръщение към събралите се депутати, Вселенският патриарх Вартоломей подчерта, че междукултурният диалог е в основата на човешката същност и неговата липса води до конфликти и преследване, "до човешко самоубийство в голям мащаб". В този смисъл той подчерта значението на Европейския проект за осъществяването на "мирното и продуктивно" съвместно съжителство между нации, които допреди седемдесет години са били затънали в кървави конфликти помежду си.
Негово светейшество призова за повече уважение към правата на всички "малцинства сред всяко едно мнозинство", тъй като "общества, основани на изключване и репресия, не могат да съществуват дълго". Затова той изтъкна, че ЕС трябва да включи Турция в своя проект, както и че "Турция трябва да засили междукултурния диалог и толерантност, за да може да бъде приета в Европейския проект".
Отново в този контекст Вселенският патриарх подчерта, че Европа не трябва да гледа на религия, която е толерантна към другите, като на чужда спрямо нейните ценности. Според него не би трябвало да има колебания в Европа относно приемането като равна на страна, която е преобладаващо мюсюлманска.
В заключение той изтъкна, че Вселенската патриаршия е готова да даде своя жизнен принос към мира и просперитета в ЕС, като е готова да бъде конструктивен партньор в осъществяването на диалог с останалите религии.
20080923IPR37894 Речта на Вселенския патриарх Вартоломей ще бъде публикувана скоро на този линк в протоколите от заседанието от днес Вселенският патриарх Вартоломей Пленарна сесия на Европейския парламент в Брюксел, 22-25 септември 2008 г. Тържествено заседание - 24/09/2008 - Вселенски патриарх Вартоломей (англ., аудио, 32:30) Тържествено заседание - 24/09/2008 - Вселенски патриарх Вартоломей (оригинал, аудио, 32:30)
BG
1
LINK
/activities/plenary/pv/calendar.do?language=BG
BG
2
LINK
http://www.ec-patr.org/athp/index.php?lang=en
BG
4
MULTIMEDIA
20080924MLT38058.asf
BG
5
MULTIMEDIA
20080924MLT38056.asf
-//EP//TEXT IM-PRESS 20080901BRI35769 FULL-TEXT NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
