A6-0204/2009
2.4.2009
***II
ПРЕПОРЪКА ЗА ВТОРО ЧЕТЕНЕ
относно общата позиция на Съвета с оглед приемане на регламент на Европейския парламент и на Съвета за установяване на процедура за прилагане на Регламент (ЕО) № 883/2004 за координация на системите за социално осигуряване
(14516/4/2008 – C6‑0006/2009 – 2006/0006(COD))
Комисия по заетост и социални въпроси
Докладчик:
Jean Lambert
PE 418.291v02-00
Легенда на използваните знаци
* Процедура на консултация
мнозинство от подадените гласове
**I Процедура на сътрудничество (първо четене)
мнозинство от подадените гласове
**II Процедура на сътрудничество (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
*** Одобрение
мнозинство от всички членове на Парламента, освен в случаите по членове 105, 107, 161 и 300 от Договора за ЕО и член 7 от Договора за ЕС
***I Процедура на съвместно вземане на решение (първо четене)
мнозинство от подадените гласове
***II Процедура на съвместно вземане на решение (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
***III Процедура на съвместно вземане на решение (трето четене)
мнозинство от подадените гласове за одобряване на съвместния проект
(Посочената процедура се базира на правното основание, предложено от Комисията.)
Изменения на законодателен текст
Измененията, внесени от Парламента, се обозначават в получер курсив . В случай на акт за изменение, дословно възпроизведените части от съществуваща разпоредба, която Парламентът желае да измени, а Комисията не е променила, се отбелязват с получер шрифт. Евентуални заличавания, които засягат такива пасажи, се обозначават по следния начин: [...]. Отбелязването в курсив е предназначено за съответните специализирани отдели и се отнася до частите от законодателния текст, за които е предложено изменение с цел изготвяне на окончателния текст (например очевидно грешни или липсващи части в дадена езикова версия). Поправките от този вид подлежат на съгласуване между съответните служби.
СЪДЪРЖАНИЕ
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ....5
ИЗЛОЖЕНИЕ НА МОТИВИТЕ.............................................................................................10
ПРОЦЕДУРА...........................................................................................................................11
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно общата позиция на Съвета с оглед приемане на регламент на Европейския парламент и на Съвета за установяване на процедура за прилагане на Регламент (ЕО) № 883/2004 за координация на системите за социално осигуряване
(14516/4/2008 – C6‑0006/2009 – 2006/0006(COD) )
(Процедура на съвместно вземане на решение: второ четене)
Европейският парламент ,
– като взе предвид общата позиция на Съвета (14516/4/2008 – C6‑0006/2009 ),
– като взе предвид своята позиция на първо четене
Приети текстове от 9.7.2008 г., P6_TA(2008)0348 . относно предложението на Комисията до Европейския парламент и до Съвета ( COM(2006)0016 )
– като взе предвид измененото предложение на Комисията ( COM(2008)0647 ),
– като взе предвид член 251, параграф 2 от Договора за ЕО,
– като взе предвид член 62 от своя правилник,
– като взе предвид препоръката за второ четене на комисията по заетост и социални въпроси ( A6‑0204/2009 ),
1. одобрява общата позиция във вида, в който е изменена;
2. възлага на своя председател да предаде позицията на Парламента съответно на Съвета и на Комисията.
Изменение
1
Обща позиция на Съвета
Съображение 6 а (ново)
Обща позиция на Съвета
Изменение
(9а) Лицата, обхванати от настоящия регламент, следва да получат от компетентната институция навременен отговор във връзка с техните молби. Отговорът следва да бъде предоставен най-късно в срока, определен от социално-осигурителното законодателство на съответната държава-членка, ако съществуват такива срокове. Държавите-членки, чието социално-осигурително законодателство не предвижда такива срокове, следва да обмислят тяхното приемане и оповестяване на заинтересованите лица, при необходимост.
Изменение
2
Обща позиция на Съвета
Съображение 21
Обща позиция на Съвета
Изменение
(21) Уведомяването на осигурените лица за техните права и задължения е решаващ елемент от отношенията на доверие с компетентните органи и институциите на държавите-членки.
(21) Уведомяването на заинтересованите лица за техните права и задължения е решаващ елемент от отношенията на доверие с компетентните органи и институциите на държавите-членки. Информацията следва да съдържа насоки за административните процедури. Заинтересовани лица могат да бъдат осигурените лица, техните семейства и/или преживелите ги лица.
Обосновка
Съгласно член 2.1 от основния регламент настоящият регламент се прилага за осигурените лица, техните семейства и/или преживелите ги лица. Задачата на институциите и органите е да предоставят информация, която да дава възможност на заинтересованите лица да преценят своите права. Тази цел следва да бъде посочена в съображението. Формулировката следва да бъде приспособена с цел да се гарантира правото на информация.
Съветът въведе понятието „заинтересовани лица“. Поради това правото на информация е приложимо за осигурените лица, техните семейства и/или преживелите ги лица, в зависимост от случая. Формулировката следва да бъде променена с цел да се гарантира правото на информация на всички възможни бенефициентите.
Изменение
3
Обща позиция на Съвета
Член 3 – параграф -1 (нов)
Обща позиция на Съвета
Изменение
Държавите-членки осигуряват предоставянето на необходимата информация на лицата, попадащи в обхвата от основния регламент, така че те да бъдат информирани за измененията, въведени с основния регламент и с регламента по прилагането му, и да могат да предявяват своите права. Те също така предоставят лесни за ползване услуги.
Обосновка
Този текст относно правото на гражданите на информация се премества на видно място в началото на регламента. Вж. изменение 8.
Изменение
4
Обща позиция на Съвета
Член 3 – параграф 3
Обща позиция на Съвета
Изменение
3. Доколкото е необходимо за прилагането на основния регламент и на регламента по прилагане, съответните институции незабавно препращат информацията и издават документите на заинтересованите лица.
3. Доколкото е необходимо за прилагането на основния регламент и на регламента за прилагане, съответните институции препращат информацията и издават документите на заинтересованите лица незабавно или поне в рамките на крайните срокове, предвидени от законодателството на съответната държава-членка в областта на социалното осигуряване .
Обосновка
Всички институции следва да спазват един разумен срок, така че да се избегне п прекомерно дългото чакане от страна на гражданите.
Изменение
5
Обща позиция на Съвета
Член 15 – параграф 1
Обща позиция на Съвета
Изменение
1. Освен ако в член 16 от регламента по прилагане не е предвидено друго, когато дадено лице упражнява дейността си в държава-членка, различна от компетентната държава-членка съгласно дял II от основния регламент, работодателят, или когато става въпрос за лице, което не упражнява дейност като заето лице, — съответното лице информира, при възможност предварително, компетентната институция на държавата-членка, чието законодателство се прилага. Тази институция незабавно предоставя информация относно приложимото законодателство спрямо съответното лице, съгласно член 11, параграф 3, буква б) или член 12 от основния регламент, на институцията, определена от компетентния орган на държавата-членка, в която се упражнява дейността.
1. Освен ако в член 16 от регламента по прилагане не е предвидено друго, когато дадено лице упражнява дейността си в държава-членка, различна от компетентната държава-членка съгласно дял II от основния регламент, работодателят, или когато става въпрос за лице, което не упражнява дейност като заето лице, — съответното лице информира, при възможност предварително, компетентната институция на държавата-членка, чието законодателство се прилага. Тази институция незабавно предоставя информация относно приложимото законодателство спрямо съответното лице, съгласно член 11, параграф 3, буква б) или член 12 от основния регламент, на заинтересованото лице и на институцията, определена от компетентния орган на държавата-членка, в която се упражнява дейността.
Изменение
6
Обща позиция на Съвета
Член 1 – параграф 1 - алинея 1
Обща позиция на Съвета
Изменение
Не по-късно от четвъртата пълна календарна година след влизането в сила на регламента по прилагане, Административната комисия представя доклад относно сроковете, уредени съответно в член 67, параграфи 2, 5 и 6 от регламента по прилагане.
Не по-късно от четвъртата пълна календарна година след влизането в сила на регламента по прилагане, Административната комисия представя сравнителен доклад относно сроковете, уредени съответно в член 67, параграфи 2, 5 и 6 от регламента по прилагане.
Обосновка
Съветът правилно заявява, че е логично да се определят срокове „в светлината на опита и на технологичния прогрес, благодарение на който обменът между институции вероятно ще стане по-бърз“. Също така логично е да се използват добрите практики на базата на сравнителен доклад в процеса на преразглеждане.
Изменение
7
Обща позиция на Съвета
Член 86 – параграф 1 а (нов)
Обща позиция на Съвета
Изменение
1а. Същевременно Административната комисия оценява изчислителните периоди, посочени в член 13, с оглед на евентуално опростяване на правилата, определени в този член.
Изменение
8
Обща позиция на Съвета
Член 89 – параграф 3
Обща позиция на Съвета
Изменение
3. Държавите-членки осигуряват предоставянето на необходимата информация на лицата, попадащи в обхвата от основния регламент, така че те да бъдат информирани за измененията, въведени с основния регламент и с регламента по прилагането му, и да могат да предявяват своите права. Те също така предоставят лесни за ползване услуги.
заличава се
Обосновка
Член 89, параграф 3 утвърждава правото на гражданите на информация. Той следва да да бъде поставен на видно място в началните части на регламента. По тази причина текстът на член 89, параграф 3 се премества в член 3, параграф -1 (нов).
ИЗЛОЖЕНИЕ НА МОТИВИТЕ
Докладчикът приветства горещо факта, че Съветът е приел по-голямата част от предложенията и по-специално текста на Парламента относно принципите за сътрудничество при прилагането. Приветствам също така признаването на необходимостта от предоставяне на достъпна информация и от ограничаване на данните до най-необходимото. Въпреки това бихме желали да изясним допълнително правата, с които разполагат хората, правата, които се споменават в целия текст, но не са консолидирани: това е и причината за предложеното изменение от страна Вашия докладчик.
Все още съществува загриженост по отношение на времето, необходимо за отговор на индивидуални молби, и това ни подтикна да предложим ново съображение 6 и да добавим параграф към член 86. Разбираем е фактът, че е необходим преходен период за пускане в ход на електронния обмен на информация и че това може да се отрази върху сроковете. Също така приветстваме по принцип новата система и оценяваме високо факта, че тя представлява едно значително начинание от страна на държавите-членки. По тази причина Вашият докладчик препоръчва приемането на предложението за преразглеждане в член 86 и ангажимента за постигане на съкращаване на сроковете за даване на отговор. Бяхме предложили също така държавите-членки да се придържат поне към собствените си срокове за обработка на молбите. Изненадващо се оказва, че не всички държави-членки разполагат с такива срокове и по тази причина Вашият докладчик предлага ново съображение с препоръка за подобни мерки.
Естествено става въпрос за съгласуване, а не за хармонизиране на системи. По тази причина Вашият докладчик признава с неохота, че държавите-членки решават относно плащането на разходите за лицата, придружаващи тези лица, които пътуват с цел здравни услуги, по силата на настоящия регламент и съществуващата система на предварително разрешение.
Съветът е изложил своите доводи, съгласно които не съществува необходимост от оповестяване на заплатата за работници съгласно директивата относно командироването на работници, тъй като това не е необходимо за определяне на държавата-членка на осигуряване: всъщност по отношение на командированите работници няма никаква промяна и затова въпросът относно заплатата следва да бъде обсъждан при което и да било преразглеждане на т.нар. директива относно командироването на работници. В допълнение, посочването на заплата във формулярите би могло да създаде конфликт на интереси по отношение на защитата на личните данни, където се прилага принципът на предоставяне единствено на необходими данни.
Въпреки това Вашият докладчик подкрепя общата позиция като цяло и е уверен, че преди края на парламентарния мандат може да бъде постигнато споразумение, което интегрира ключовите идеи на Парламента по този въпрос.
ПРОЦЕДУРА
Заглавие
Координацията на системите за социално осигуряване: реда за прилагане
Позовавания
14516/4/2008 – C6-0006/2009 – 2006/0006(COD)
Дата на първо четене в ЕП – Номер P
9.7.2008 T6-0348/2008
Предложение на Комисията
COM(2006)0016 - C6-0037/2006
Изменено предложение на Комисията
COM(2008)0647
Дата на обявяване в заседание на получаването на общата позиция
15.1.2009
Водеща комисия
Дата на обявяване в заседание
EMPL
15.1.2009
Докладчик(ци)
Дата на назначаване
Jean Lambert
2.12.2008
Разглеждане в комисия
20.1.2009
11.2.2009
30.3.2009
Дата на приемане
31.3.2009
Резултат от окончателното гласуване
+:
–:
0:
34
1
0
Членове, присъствали на окончателното гласуване
Jan Andersson, Jean-Pierre Audy, Edit Bauer, Iles Braghetto, Philip Bushill-Matthews, Alejandro Cercas, Derek Roland Clark, Jean Louis Cottigny, Jan Cremers, Proinsias De Rossa, Harald Ettl, Richard Falbr, Joel Hasse Ferreira, Roger Helmer, Stephen Hughes, Jean Lambert, Bernard Lehideux, Elizabeth Lynne, Thomas Mann, Juan Andrés Naranjo Escobar, Csaba Őry, Siiri Oviir, Marie Panayotopoulos-Cassiotou, Elisabeth Schroedter, José Albino Silva Peneda, Jean Spautz, Gabriele Stauner
Заместник(ци), присъствал(и) на окончателното гласуване
Udo Bullmann, Gabriela Creţu, Rumiana Jeleva, Magda Kósáné Kovács, Jamila Madeira, Adrian Manole, Ria Oomen-Ruijten, Csaba Sógor
