ЕП отново подкрепи българските медицински сестри с годишния си доклад за човешките права в света
Права на човека
2007-04-26 - 18:07
Европейският парламент потвърди подкрепата си за българските медицински сестри, осъдени на смърт в Либия и в тази връзка поискаха преразглеждане на политиката с Джамахирията. Депутатите приеха с голямо мнозинство годишния си доклад за 2006 г. за състоянието на правата на човека по света и политиката на ЕС в тази област.
Либия С доклада по собствена инициатива с докладчик Simon COVENEY (EНП-EД, Ирландия) ЕП изрази „разочарованието си от липсата на положителни резултати от процеса за освобождаване и осигуряване на справедлив процес за петте български медицински сестри и палестинския лекар, които са задържани и осъдени на смърт от либийския режим за умишлено заразяване на деца с вируса на СПИН, въз основа на признания, изтръгнати чрез физическо мъчение.” Те отбелязват, „че въпреки текущите усилия на Комисията за разрешаване на въпроса чрез водене на политически диалог и осигуряване на медицинско лечение на заразените деца, либийският режим остава все така упорит по отношение на делото и продължава да разпространява провокативни изявления в медиите.” В тази връзка евродепутатите настоятелно призовават Комисията „да преразгледа инструментите на политиката си спрямо Либия, така че да намери по-ефективен подход към бързото решаване на въпроса и да сложи край на осемте години агония и скандалното нарушаване на правата на човека.” Нарушение на правата на човека в света Депутатите считат, че положението с правата на човека в Китай продължава да е много тревожно: Китай все още извършва повечето екзекуции в света. Въпреки значителните икономически реформи, все още има проблеми във връзка с политическите права и правата на човека, като например с политическите затворници, принудителния труд, свободата на словото и вероизповеданията, правата на религиозните и етнически малцинства, лагерната система Лаогай и твърденията за трафик на органи. Подобни проблеми трябва да се разглеждат по-сериозно в контекста на подготовката за Олимпийските игри в Пекин. Членовете на ЕП искат ЕС да обвърже търговските си отношения с Китай с реформите в областта на правата на човека. Те призоваха Съвета и Комисията да повдигнат въпроса за Тибет и да подкрепят активно засилването на диалога между китайското правителство и пратениците на Далай Лама. Относно спазването на човешките права в Русия депутатите изразяват съжаление, че ЕС е постигнал само ограничен успех в целта си да осигури промяна в като например със ситуацията в Чечения, безнаказаността и независимостта на съдебната система, отношението към защитниците на права на човека, независимостта на медиите и свободата на словото, отношението към етническите малцинства, спазването на върховенството на закона и защитата на правата на човека във въоръжените сили, дискриминацията въз основа на сексуалната ориентация. Те са загрижени от ограниченията в руското законодателство за неправителствените организации, че журналисти и защитници на правата на човека са били заплашени, и са „потресени” от убийството на Анна Политковская. В тази връзка те очакват Русия да предприеме допълнителни мерки за защита на свободата на словото и сигурността на журналистите и защитниците на правата на човека. Човека. Докладът изразява тревога от обвиненията, че руското правителство стои зад отравянето на Alexander Litvinenko, както и от новите обвинения, повдигнати срещу Михаил Хордоковски. Комисията по външните работи настоятелно призовава Комисията и Съвета да повдигнат тези въпроси пред руските власти на най-високо равнище, както и в новото Споразумение за партньорство и сътрудничество с Русия. Членовете на ЕП призовават Иран да възобнови диалога с ЕС. Те изразяват дълбоката си загриженост за влошаването на положението с правата на човека в Иран и изтъкват по-специално засилването на репресиите спрямо защитниците на правата на човека, както и от това , че Иран продължава да прилага смъртното наказание при условия, нарушаващи международните стандарти, и особено осъждат екзекуциите на малолетни престъпници. ЕП призовава Съвета да изрази загриженост относно положението с правата на човека в страната във всички свои контакти с иранското правителство и да насочи усилията си към закрила на защитниците на правата на човека, и по-специално на жените, както и да убеди Иран да въведе незабавно мораториум над екзекуциите, като първа стъпка към премахване на смъртното наказание. Депутатите изразяват съжаление, че ЕС не е положил повече усилия да убеди правителството на Судан да приеме международни мироопазващи сили. Те настояват Съветът да одобри план за конкретни, целенасочени санкции, които да се наложат на режима в Хартум, в случай на неспазване на исканията на международната общност. Също така Съветът и Комисията трябва да поемат отговорностите си и да осигурят ефективна защита за хората в Дарфур срещу хуманитарно бедствие. Депутатите изразяват загрижеността си от това, че в Турция има „ограничен напредък” относно спазването правата на човека и окуражават правителството в Анкара да промени член 301 от Наказателния кодекс на страната. Депутатите също така подчертават, че председателствата на ЕС трябва да продължат работата за премахване на смъртната присъда . Те отбелязват със загриженост, че доклад на експертна група на ООН от октомври 2006 г. твърди, че конфликтните диаманти от Кот д’Ивоар навлизат в законната търговия с диаманти през Гана, която е участник в процеса Кимбърли. ЕП призовава Комисията да използва позицията си като председател на Процеса Кимбърли през 2007 г. за укрепване на механизмите, предназначени за спиране на потока от конфликтни диаманти. ЕП призовава Съвета и Комисията да настояват пред правителството на САЩ да намери механизъм, който ще улесни повдигането на обвинение или освобождаването на задържаните лица в Гуантанамо , в съответствие с международното право. Според тях самото съществуване на центъра за задържане в залива Гуантанамо продължава да изпраща негативно послание за начина на водене на борбата срещу тероризма. ЕП настоява Съветът да направи преоценка на процедурата за изготвяне на списъци на терористични групировки , както и да обмисли ясен метод за изваждане на групировки от този списък, ако те отговорят на условията да бъдат извадени от него (като се вземе предвид техния светоглед, история и практика). Също така депутатите искат от Съвета и Комисията да подкрепят забраната за производството, използването, преноса и съхраняването на касетъчни бомби от държавите-членки. Според ЕП Съветът и Комисията систематично трябва да поставят въпроса за защитниците на човешки права във всички политически диалози, включително двустранни диалози с държави-членки на ЕС. В заключение депутатите призовават бъдещите председателства да отчитат в годишните доклади на ЕС начина, по който резолюциите на Парламента, включително неотложните резолюции по случаи на нарушаване на правата на човека, демокрацията и правовата държава са взети предвид от Съвета и Комисията.
20070426IPR05964
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
