DPAP
Представяне и правомощия
Европейският парламент поддържа близки отношения с Панафриканския парламент (ПАП) от създаването му през 2004 г. През 2006 г. ЕП създаде първата ad hoc делегация за ПАП. В началото на настоящия 7-ми парламентарен мандат Европейският парламент реши да създаде постоянна междупарламентарна делегация.
Двата парламента отговарят за наблюдението на изпълнението на Съвместната стратегия Африка-ЕС, приета в Лисабон през 2007 г. Целта на стратегията е да задълбочи отношенията между Африка и ЕС за съвместно посрещане на глобалните предизвикателства. През декември 2007 г., в деня преди срещата на високо равнище ЕС-Африка, ЕП и ПАП организираха предварителна парламентарна среща на високо равнище в Лисабон и техните председатели бяха поканени да направят обръщение към държавните и правителствените ръководители. Двете делегации редовно се срещат в Брюксел и Страсбург, както и в Мидранд (Южна Африка), където е седалището на ПАП.
20091103DDE63539