27.9.2011 B7-0526/2011 ПРЕДЛОЖЕНИЕ ЗА РЕЗОЛЮЦИЯ за приключване на разисквания по изявление на заместник-председателя на Комисията/върховен представител на Съюза по въпросите на външните работи и политиката на сигурност
внесено съгласно член 110, параграф 2 от Правилника на дейността
относно положението в Палестина
José Ignacio Salafranca Sánchez-Neyra
,
Elmar Brok
,
Ioannis Kasoulides
,
Gabriele Albertini
,
Tokia Saïfi
,
Hans-Gert Pöttering
,
Mario Mauro
,
Othmar Karas
,
Roberta Angelilli
,
Arnaud Danjean
,
Laima Liucija Andrikienė
,
Salvatore Iacolino
,
Dominique Vlasto
от името на групата PPE
PE472.709v01-00 B7‑0526/2011 Резолюция на Европейския парламент относно положението в Палестина
Европейският парламент,
– като взе предвид предишните си резолюции относно Близкия изток,
– като взе предвид заключенията от заседанието на Съвета по външни работи от 18 юли 2011 г.,
– като взе предвид изявленията на Близкоизточната четворка,
– като взе предвид член 110, параграф 2 от своя правилник,
A. като има предвид, че по време на 66-тата сесия на Общото събрание на ООН президентът на палестинската автономна власт, Махмуд Абас, изиска от ООН признаване на палестинската държавност и членство в ООН;
Б. като има предвид, че по време на неофициално заседание на 2 и 3 септември 2011 г. външните министри на държавите-членки на ЕС представиха различни позиции по време на обсъждането на близкоизточния мирен процес, както и съответни дипломатически инициативи, предвидени за септемврийската сесия та Общото събрание на Организацията на обединените нации;
1. призовава върховния представител/заместник-председател на Комисията и правителствата на държавите-членки на ЕС да положат всички необходими усилия за постигане на обща позиция на ЕС относно искането на палестинската автономна власт за членство в ООН и за избягване на разделение сред държавите-членки;
2. подчертава, че преките преговори, които водят до решение, основано върху съществуването на две държави, следва да бъдат възобновени незабавно и в съответствие с предварително споразумение относно сроковете с цел преодоляване на неприемливото положение на нещата;
3. настоява, че постигнатото решение не следва да засяга достойнството на която и да е от страните;
4. подчертава колко е важно постигането на справедлив и траен мир в Близкия изток и особено между израелци и палестинци; призовава двете страни да възобновят незабавно преките преговори в рамката на договорената пътна кърта за мира, за да постигнат всеобхватно споразумение, основано върху съществуването на две демократични, суверенни и жизнеспособни държави, чиито народи живеят в сигурни и международно признати граници в съответствие със съответните резолюции на Съвета за сигурност на ООН; призовава двете страни да не прибавят допълнителни пречки или поводи за незапочване на разговорите; призовава двете страни да избягват всякакви действия, които биха могли да накърнят възможността за решение, основано върху съществуването на две държави; призовава палестинската автономна власт и всички палестински водачи да положат всички възможни усилия за слагане на край на многобройните нападения с безразборно изстрелване на ракети Qassam от ивицата Газа към Израел; призовава израелското правителство да преустанови строителството на селища на Западния бряг и в Източен Ерусалим;
5. възлага на своя председател да предаде настоящата резолюция на Съвета, на Комисията, на заместник-председателя на Комисията/върховния представител на Европейския съюз по въпросите на външните работи и политиката на сигурност, правителствата и парламентите на държавите-членки, генералния секретар на ООН, Кнесета и израелското правителство, президента на Палестинската автономна власт и палестинския Законодателен съвет.
