Евродепутатите ще обсъдят мерки за защита на животните
Селско стопанство
2009-05-04 - 18:16
Няколко доклада в пленума, свързани със защита на животните ©BELGA_SCIENCE Няколко доклада от пленарната сесия насочват вниманието на евродепутатите към мерки за защита на животните и към хуманното отношение към тях. Това да докладите за забрана на търговията с тюленови продукти, защитата на животните, използвани за научни цели и защитата на животните по време на умъртвяване. Вижте подробности!
Защитата на животните, използвани за научни цели
Около 12 милиона животни се използват годишно в ЕС за научни цели, 10 000 от тях са нечовекоподобни примати. При сегашното ниво на научни познания за биомедицинските изследвания все още е необходимо използването на нечовекоподобни примати при научни процедури, особено в борбата с болести като СПИН, Паркинсон, малария, рак.
Поради тяхната генетична близост с хората и техните високо развити социални способности, използването на нечовекоподобни примати при научни процедури повдига специфични етични и практически проблеми по отношение на отговарянето на техните поведенчески, екологични и социални нужди в лабораторна среда.
Докладът на Neil Parish (Великобритания, ЕНП-ЕД), който ще бъде разгледан в понеделник в пленума съдържа, препоръки като например:
По етични причини използването на животни за научни експерименти трябва да бъде ограничено, но това трябва да бъде направено, без да се възпрепятстват научните изследвания в Европа в областта на борбата с болестите
всички възможни болки, страдания или трайни увреждания на животните трябва да бъдат отстранени или намалени до минимум
използването на застрашени видове като шимпанзета, горили и орангутани трябва да бъде забранено
Забрана на търговията с тюленови продукти
900 000 тюлена годишно биват убивани за търговски цели, близо 60 на сто от тях - в Канада, Гренландия и Намибия. Държавите членки на ЕС, в които се извършва лов на тюлени, са Швеция, Финландия и Великобритания.
Търговията на тюленови продукти в ЕС като цяло няма да бъде разрешена, след като ЕП и Съветът постигнаха споразумение относно регламент по въпроса. Двете институции са съгласни той да изключва лова, провеждан от инуитски и други автохтонни общности. Докладът по темата ще се разгледа от пленума в понеделник, докладчик е Diana Wallis ( АЛДЕ , Обединено кралство ).
Защита на животните по време на умъртвяване
Докладът на полския евродепутат от Съюза за Европа на нациите Janusz Wojciechowski се отнася до защитата на животните по време на умъртвяване. Той ще бъде разгледан от ЕП във вторник. В Европейския съюз годишно се колят почти 360 млн. свине, говеда, овце и кози и над 4 млрд. домашни птици, над 330 млн. еднодневни пилета се умъртвяват в люпилните и допълнително около 25 млн. животни за добив на кожа. Също така, милиони животни се колят в резултат на опасност от епидемии на заразни болести.
Според докладчика трябва да се вземат мерки по време на умъртвяването на животните да се спестяват излишните болка и страдание. Той счита за основателно въвеждането на принцип, че методите за умъртвяване трябва да водят до незабавна смърт или зашеметяване на животното.
20090504STO54870 На живо Програмата на пленарните заседания Почти пълна забрана на търговията с тюленови продукти
BG
1
PHOTO
20090429PHT54753.jpg
BG
2
LINK
/wps-europarl-internet/frd/live/live-video?language=bg
BG
3
LINK
/sides/indexPartSession.do?reference=2009-05&language=BG
-//EP//TEXT IM-PRESS 20090421BRI54104 ITEM-009-BG NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
