Въпрос за времето за въпроси H-0432/2010
до Комисията
Период на сесията: Септември II 2010
Член 116 от Правилника за дейността
Czesław Adam Siekierski
(PPE) Относно: Политиката на заетост в ЕС
Безработицата представлява основен социален проблем в Европа, която все още се бори с последствията от икономическата криза. Липсата на шанс за намиране на работа е особено разпространена сред младите хора. Както показват проучванията на Евростат, средното равнище на безработицата сред европейците на възраст под 25 години е 20%. Най-тежко е положението в Испания, Естония и Латвия, където този показател достига 40%.
Липсата на работа води до сериозни заплахи за обществото. Както показват проучванията, безработицата води до нарастване на престъпността, антиобщественото поведение и патологиите.
Друга група, която е засегната сериозно от проблема на безработицата, са възрастните хора, които са в последната фаза на възрастта за професионална реализация. Проучванията показват, че мнозинството от безработните над 50 години не са достатъчно квалифицирани, за да се конкурират ефективно на пазара на труда, а предприятията не желаят да инвестират в обучението на такива лица. Друг проблем в тази група от безработни често е ниската им активност при търсенето на работа, примирението, но също така и дискриминацията.
Като се има предвид тежката ситуация на безработните в групата на лицата, които са в началото на своята професионална кариера, и на онези, които са в нейния край, бих желал да поставя следните въпроси: Какви действия предприема понастоящем ЕС с цел промяна на тази ситуация? Какви са резултатите от досегашните действия?
