Въпрос с искане за писмен отговор E-006356/2011
до Комисията
Член 117 от Правилника за дейността
Pino Arlacchi (S&D) , María Muñiz De Urquiza (S&D) , Róża графиня von Thun und Hohenstein (PPE) , Gabriele Albertini (PPE) , Fiorello Provera (EFD) , Potito Salatto (PPE) , Joanna Senyszyn (S&D) , Britta Thomsen (S&D) , Jaroslav Paška (EFD) , Anne Delvaux (PPE) , Norica Nicolai (ALDE) , Charles Tannock (ECR) , Marita Ulvskog (S&D) , Marietta Giannakou (PPE) , Giommaria Uggias (ALDE) , Monica Luisa Macovei (PPE) , Nicole Sinclaire (NI) , Zuzana Roithová (PPE) , Alexandra Thein (ALDE) , Raül Romeva i Rueda (Verts/ALE) , баронеса Sarah Ludford (ALDE) , Boris Zala (S&D) , Vincent Peillon (S&D) , Sari Essayah (PPE) , Мария Неделчева (PPE) , Frieda Brepoels (Verts/ALE) , Franziska Keller (Verts/ALE) , Harlem Désir (S&D) , Ivo Vajgl (ALDE) , Robert Rochefort (ALDE) , Keith Taylor (Verts/ALE) , Paul Murphy (GUE/NGL) и Ulrike Lunacek (Verts/ALE)
(30 юни 2011 г.)
Относно: Задържането на Мариам Бареман в Иран
Според информацията, получена от няколко неправителствени организации, активистката по въпросите на правата на жените Мариам Бареман е била задържана на 11 май в Шираз. Служители на силите за сигурност от Министерството на разузнаването са отишли в дома ù със заповед за задържане. Според получените сведения тя е задържана по обвинение в „действия срещу националната сигурност.“
Мариам Бареман е социален активист и член на „Един милион подписа“. Тя активно работи за насърчаване на правата на жените от няколко години. Адвокатът ù оповести, че тя е била подложена на разпит във връзка с дейността ù за защита на правата на човека, и по-специално с неотдавнашното ù присъствие на конференцията на 55-ата сесия на Комисията на ООН за положението на жените, проведена в Ню Йорк през март тази година. Съдебното производство срещу нея ще започне едва след приключването на разпита. Тя е изложена на сериозен риск: изтезаването или други вид малтретиране на задържани е обичайно явление в Иран и често се използва, за да бъдат принудени да направят „признания“, често излъчвани по телевизията, които могат да се използват като доказателство срещу тях в съда, в нарушение на забраната за изтезания и член 14 от Международния пакт за граждански и политически права (МПГПП), по който Иран е страна.
1. Осведомена ли е Комисията за случая с Бареман? Какви стъпки възнамерява да приеме Комисията в отговор на тези сериозни нарушения на свободата на изразяване и на сдружаване?
2. Какви превантивни мерки ще предприеме Комисията за защита на здравето на Мариам Бареман и всички активисти за защита на правата на човека в Иран в контекста на Декларацията на ООН относно защитниците на правата на човека, приета от Общото събрание на Обединените нации на 9 декември 1998 г.?