Въпрос с искане за устен отговор O-000219/2011
Съвета
Член 115 от Правилника за дейността
Sharon Bowles
,
Pervenche Berès
от името на Комисия по икономически и парични въпроси Относно: Европейски семестър 2011 г. - Първи изводи
Първият цикъл от Европейския семестър доведе до публикуването на конкретни за отделните страни препоръки, приети от Комисията през м. юни, с цел предоставянето на предварителни насоки на държавите-членки за фискалните и структурните цели. Тези препоръки бяха одобрени от Съвета през юли, след някои промени. Като част от ролята на Европейския парламент за гарантиране на максимална прозрачност и отчетност на равнището на Съюза, Европейският парламент силно желае да насърчи дебат по тези препоръки, както и по-общо по отношение на резултата от първоначалния принос на Европейския семестър като цяло.
1. Как оценя Съветът първия Европейски семестър като цяло? Изпълниха ли се очакванията по отношение на координацията на фискалната и макроикономическата политика?
2. Какви са вашите конкретни планове за подобряване на положението при предстоящия цикъл на Европейския семестър през 2012 г.?
3. Съществуват ли компромиси между макроикономическите и фискалните препоръки?
4. Как оценявате правното взаимодействие между два инструмента от различно естество, а именно националните програми за реформи (НПР) и програмите за стабилност и сближаване (ПСС)?
5. Как оценявате взаимодействието между Европейския семестър, общите насоки на икономическата политика (ОНИП) и насоките за заетостта?
6. Смятате ли, че Съветът внесе промени в препоръките по прозрачен начин? Виждате ли възможност за подобрения в това отношение през следващите години? Съветът желае ли да повиши прозрачността при публикуването на препоръки на интернет страницата въз основа на НПР, ПСС и ОНИП, както и на тяхната оценка?
7. Как бихте оценили ангажираността на държавите-членки и приноса на Европейския семестър, както и неговата демократична легитимност чрез ролята на националните парламенти и Европейския парламент?
8. Как ще подпомогне Европейският семестър изпълнението и прилагането на новата Директива на Съвета относно изискванията за бюджетните рамки на държавите-членки?
