По-голяма прозрачност на финансирането за селскостопанските производители в ЕС
Селско стопанство
2007-10-11 - 11:51
ЕП прие консултативен доклад относно предложение на Комисията за подобряване на прозрачността на финансирането за земеделските производители от ЕС. Депутатите предлагат всички национални списъци с бенефициери от директните помощи на ЕС да се публикуват в Интернет и да се сложат линкове в интернет страницата на Комисията към интернет страниците на разплащателните агенции в държавите-членки.
През 2006 година Европейският съюз взе решение да предостави публична информация за реципиентите на помощи от Общата селскостопанска политика (ОСП). През март Европейската комисия предложи изменения към регламента относно финансирането на ОСП с цел по-голяма прозрачност, по-ясно дефиниране на обхвата на регламента, както и затягане на правилата за глобите при проблеми в контролните системи на държавите-членки.
ЕП прие консултативен доклад от Комисията по земеделието с докладчик Jorgo Chatzimarkakis (АЛДЕ, Германия) относно предложението на ЕК. Депутатите приеха някои изменения към регламента с цел още по-голяма прозрачност.
Мерки за подобряване на прозрачността
ЕП предлага всички национални списъци с бенефициери от директните помощи на ЕС да се публикуват в Интернет и да се сложат линкове в интернет страницата на Комисията към интернет страниците на разплащателните агенции в държавите-членки. Четиринадесет държави-членки са предоставили и публикували линкове към уебсайтове с информация за бенефициерите на плащания по линия на ОСП в страницата на Европейската комисия. България не е сред тези 14 държави.
Депутатите предлагат данни за плащания от Фонда за развитие на селските райони (EЗФРСР) да се публикува по отделните проекти . Държавите-членки не са задължени да публикуват данни за допълнителните плащания от изцяло национални фондове (т.нар. „допълващи плащания“), но публикуването на тази информация "се насърчава".
Според депутатите при сериозни грешки, плащанията за съответните фондове и съответната разплащателна агенция следва да се намалят с фиксирана ставка от 2%.
Защита на данните
Членовете на ЕП подчертават, че е наложително да се включат съществени правни разпоредби за защита на данните и разпоредби за основните елементи на публикуваните данни в регламента на Съвета, а не само в частта за мерките за прилагане. Например трябва да се предприемат мерки за предварителното информиране на заинтересованите лица преди публикуването на данните им. Също така хората, които ползват данните или правят справка с тях, трябва първо да се регистрират.
Уебсайтове на държавите-членки, предоставящи информация за бенефициерите
20071008IPR11356
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
