Прилики и различия между депутатите от двете страни на Атлантическия океан
Външни отношения
2010-05-06 - 15:53
Днес вицепрезидентът на САЩ Joe Biden ще вземе участие в последната пленарна сесия на ЕП. ЕС и САЩ имат много общи интереси. Промяната в климата, енергийната сигурност и свободната търговия са само някои от новите предизвикателства, "пред които сме изправени", каза Buzek по време на откриването на новото бюро за връзка между ЕП и САЩ във Вашингтон.
Jerzy Buzek откри бюрото за връзка между ЕП и САЩ във Вашингтон на 29 април с думите: "Имаме много идеи за задълбочаване на отношенията ни. Основната цел на офиса е изграждането на много по-близко партньорство между ЕП и Конгреса на САЩ, имайки предвид, че Парламентът е по-могъщ след влизането в сила на Лисабонския договор".
Buzek продължи, казвайки, че "заедно, ние трябва да се изправим срещу новите предизвикателства - от контрола на климата до енергийната сигурност, от поддържането на свободната търговия до подобряване на глобалното управление".
Elmar Brok (ЕНП, Германия), председател на Делегацията за връзки със САЩ каза: "Очакванията ми към ролята на бюрото за връзка на ЕП със САЩ във Вашингтон са високи. Трансатлантическият диалог между законодателите, които събира на едно място европейски и американски депутати, има необходимост от бюрото, за да гарантира ясно трансатлантическо законодателство и да развие трансатлантически пазар".
Основни различия между евродепутатите и конгресмените
Г-н James Nicholson (Група на Европейските консерватори и реформисти, Великобритания) смята, че основната разлика е в това, че конгресмените в Камарата на представителите се избират на всеки две години, а мандатът на евродепутатите е петгодишен. Това води до факта, че "конгресмените са постоянно в електорална готовност, местната политика е много важна за тях и имат по-голяма законодателна роля".
Г-жа Ana Maria Gomes (Група на Прогресивния алианс на социалистите и демократите в ЕП, Италия) подчертава, че най-голямото различие е в това, че представителите на Конгреса взаимодействат с една федерална администрация, докато членовете на Парламента имат насреща си няколко европейски институции, а така също и правителствата на 27-те страни-членки.
"Конгресмените представят по много открит и горд начин своите щати и своите бизнес интереси. В Европейския парламент националностите и националните интереси са с тенденция да остават на заден план", казва Г-жа Anneli Jäätteenmäki (АЛДЕ, Финландия).
Ето и някои факти:
Европейският парламент е еднокамарен, броят на депутатите в него е 785. В Конгреса има две камари: Сенат, в който има 100 членове, и Камара на представителите, съставена от 435 членове.
Броят на постоянните комисии и подкомисии в Европарламента е 22, а в Конгреса те са около 200.
В Парламента има 8 политически групи, докато в Конгреса са представени две големи партии.
Работните езици в Парламента са 23, а в Конгреса само един.
Един евродепутат има приблизително 5-има сътрудници, един член на Конгреса може да има на разположение 18 сътрудници на пълно работно време и 4-ма асистенти, работещи на половин работен ден.
Броят на жените-евродепутати е 30,3%. В Конгреса те са 16 на сто.
Конгресът може да инициира законодателство, а Парламентът законодателства (почти) изключително на базата на направените от Европейската комисия законодателни предложения.
А кои са приликите между тях?
Приликите са в това, че и Европейският парламент, и Конгресът са законодателни органи, в които законодателният процес протича в следния ред:
изработване на проектодоклад;
разглеждане в комисии (евентуални изслушвания),
пленарен вот.
"Нашите две политически институции от време на време наистина имат различия. Но тези различия остават на заден план, когато анализираме колко много общи интереси имат Европейският съюз и САЩ", подчертава Brian Crowley (АЛДЕ, Ирландия). Според него става дума за споделяне на "много силни връзки на приятелство, общи интереси и ценности".
По отношение на приликите и раличията между депутатите от двете страни на Атлантическия океан, Elmar Brok каза, че "след влизането в сила на Договора от Лисабон, правомощията на ЕП са сходни с тези на Конгреса в САЩ".
20071008STO11296 Офис ЕП-САЩ във Вашингтон Трансатлантически диалог между законодателите Американският сенат Камарата на представителите Съобщение за пресата
BG
1
LINK
/us/view/en/index.html
BG
2
LINK
/intcoop/tld/default_en.htm
BG
3
LINK
http://www.senate.gov/
BG
4
LINK
http://www.house.gov/
BG
5
LINK
/president/view/en/press/press_release/2010/2010-April/press_release-2010-April-19.html
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
