Пленарна сесия 30-31 януари 2008 г., Брюксел
Институции
2008-02-15 - 18:49
ЕП подкрепи пълна либерализация на пощенските услуги в ЕС от 2011 г.
Сред акцентите от двудневната пленарна сесия на Европейския парламент в Брюксел бяха либерализацията на пазара за пощенски услуги, положението в Иран, противоракетният щит на САЩ, планът за действие в областта на климата и резолюцията за Европейска стратегия за ромите.
По-подробна информация за пленарните заседания ще намерите на линковете по-долу.
20080204FCS20432
Пленарното заседание в сряда
Парламентът обсъди положението в Газа По време на вчерашното пленарно заседание в Брюксел депутатите обсъдиха положението в Иран и в ивицата Газа с Върховния представител на Европейския съюз за външната политика и сигурността Javier Solana. Парламентът проведе дебат относно предложението на САЩ да разположи радарна база и ракети прехващачи в Полша и Чешката република. На дневен ред бе и либерализацията на пазара на пощенските услуги.
Иран Според г-н Solana въпросът с Иран е една от най-важните теми в дневния ред на международната общност. Той изтъкна желанието на Европейския съюз да поддържа конструктивни отношение с тази страна, припомняйки същевременно отказа на Иран да участва в диалог за спазването на човешките права. Относно иранската ядрената програма Върховният представител на Съюза за външната политика и сигурността подчерта, че целта е "да се премахнат подозренията, което може да се постигне само чрез договорено решение" и добави, че Европа желае да получи гаранции, че намеренията на Иран са мирни. Еврокомисарят по външните отношения г-жа Benita Ferrero-Waldner критикува положението с човешките права в Иран и заяви, че без систематично подобрение на ситуацията, отношенията на Евросъюза с Иран не могат да се развиват нормално. По време на дебата членовете на Парламента изказаха тревога от факта, че Иран продължава да обогатява уран. Някои депутати предложиха Европейският съюз да открие свое представителство в Техеран. Днес Парламентът гласува резолюция по този въпрос. Ивицата Газа Javier Solana засегна и въпроса с влошаването на хуманитарната обстановка в този регион след като на 19 януари Израел реши да затвори границата си с ивицата Газа и да прекрати доставките на горива в отговор на продължаващите ракетни удари към израелските градове. Някои от депутатите поставиха въпроса дали Европейският съюз не би трябвало да преразгледа своята политика на изолация по отношение на Хамас и да приеме да води разговори с движението с оглед на намиране на решение на кризата. Други обаче възразиха, че Хамас е терористична организация и подчертаха, че Израел има пълното право да защитава своето население. През февруари Парламентът ще приеме резолюция относно положението в Газа. Американската система за противоракетна защита Членовете на Парламента обсъдиха и предложението на САЩ да разположи елементи на системата за противоракетна отбрана в Полша и Чешката република. Някои от изказалите се по време на дебата подчертаха, че този въпрос трябва да се разглежда на европейско равнище. Техни колеги обаче посочиха, че Комисията и Съветът не разполагат с достатъчно компетенции в тази област и че всяка страна (в случая - Полша и Чешката република) трябва да реши какви мерки да предприеме с оглед на гарантиране на своята национална сигурност. Пощенски услуги Парламентът разгледа и Общата позиция на Съвета относно цялостната либерализация на пощенските услуги в Европейския съюз от януари 2011 година. На повечето от новите държави-членки, както и на Гърция и Люксембург, се дава възможност да отложат изпълнението на директивата до януари 2013 година. И още... Г-жа Fiona Hall (АЛДЕ, Великобритания) представи доклада по Плана за действие за енергийна ефективност . Обсъдени бяха и резултатите от наскоро проведената в Бали международна конференция по проблемите на климата. Днес Парламентът ще гласува резолюция по този въпрос. Депутатите обсъдиха със Солана положението в Иран Иранският главен преговарящ по ядрените въпроси остави въпроси без отговор Пленарна сесия: Американската система за противоракетна защита (на английски) Пленарна сесия: Либерализация на пощенските услуги (на английски) Пленарна сесия: Конференцията в Бали (на английски) Депутатите обсъждат мерките за енергийна ефективност Аудиозапис (на английски), 11:45 Аудиозапис (на английски), 08:41
Пленарното заседание в четвъртък
ЕП прие резолюция относно Европейската стратегия за ромите През вчерашния пленарен ден членовете на Европейския парламент приеха резолюции относно Плана за действие в областта на климата и за създаването на Европейска стратегия за ромите. На дневен ред бяха и пълната либерализация на пощенските услуги, както и мерките за повишаване на енергийната ефективност.
Климатични изменения - планът за действие от Бали Депутатите приветстват решението на Конференцията в Бали за международно споразумение относно климата през 2009 година. Те обаче изразяват съжаление, че в Плана за действие не е било възможно да се включат недвусмислени научни позовавания за необходимостта от намаляване на парниковите газове. В резолюцията се подчертава удовлетворение от факта, че страните по Протокола от Киото признаха необходимостта от намаляване на емисиите с 25-40% в сравнение с нивата от 1990 г. от индустриализираните страни като цяло до 2020 година. Те призовават Световната търговска организация (СТО) да обсъди "временни мерки, които да благоприятстват производството и износа на щадящи климата продукти и иновационни технологии". Ромите в Европейския съюз В своята резолюция Европейският парламент призовава за по-големи усилия за интегрирането на ромите чрез различни мерки в областите на жилищното настаняване, здравеопазването, образованието и заетостта. Депутатите призовават Комисията да разработи Европейска стратегия за приобщаването на ромите, насочена към последователна политика на равнище ЕС по отношение на социалното приобщаване на ромското население. И още... Европейският парламент даде зелена светлина за цялостна либерализация на пощенските услуги в Европейския съюз от януари 2011 година. На повечето от новите държави-членки, както и на Гърция и Люксембург, се дава възможност да отложат изпълнението на директивата до януари 2013 година. Депутатите приеха и доклад, който подкрепя предложения от Комисията План за действие за повишаване на енергийната ефективност с повече от 20% до 2020 година. Инцидент по време на заседанието Евродепутатът Daniel Hannan (ЕНП-ЕД, Великобритания) сравни някои процедури в Европейския парламент с парламентарни ходове, предприети през 30-те години в Германия, с което провокира силни протести в пленарната зала. По-късно, председателят на ЕНП-ЕД Joseph Daul (Франция) оповести намерението си да отстрани г-н Hannan от своята политическа група, определяйки направените от последния забележки като "позорни". "Уважавам г-н Hannan в качеството му на европейски депутат, но изявленията му са несъвместими с ценностите на групата на ЕНП-ЕД. Поради тази причина ще поискам от групата да пристъпи към изключването на г-н Hannan, по силата на процедурите на нашия регламент и след консултация с членовете на британската делегация", обясни г-н Daul. ЕП подкрепи плана за действие от Бали и призова за незабавен преглед на политиката за биогоривата Пътната карта от Бали - как ще опазим климата? ЕП призова за мерки на ниво ЕС за борба с дискриминацията срещу ромите Ромите в Европа - как да бъде прекратена дискриминацията ? ЕП подкрепи пълна либерализация на пощенските услуги в ЕС от 2011 г. Мерки за повишаване на енергийната ефективност до 2020 г.
BG
1
PHOTO
20080130PHT20195.jpg
BG
2
PHOTO
20080130PHT20193.jpg
BG
9
MULTIMEDIA
20080130MLT20169.asf
BG
10
MULTIMEDIA
20080130MLT20175.asf
BG
11
PHOTO
20080131PHT20232.jpg
-//EP//TEXT IM-PRESS 20080129IPR19894 0 NOT XML V0//BG
-//EP//TEXT IM-PRESS 20080121STO19277 0 NOT XML V0//BG
-//EP//TEXT IM-PRESS 20080122BRI19370 ITEM-003-EN NOT XML V0//BG
-//EP//TEXT IM-PRESS 20080122BRI19370 ITEM-001-EN NOT XML V0//BG
-//EP//TEXT IM-PRESS 20080122BRI19370 ITEM-004-EN NOT XML V0//BG
-//EP//TEXT IM-PRESS 20080125STO19642 0 NOT XML V0//BG
-//EP//TEXT IM-PRESS 20080129IPR19922 0 NOT XML V0//BG
-//EP//TEXT IM-PRESS 20071214STO15563 0 NOT XML V0//BG
-//EP//TEXT IM-PRESS 20080129IPR19931 0 NOT XML V0//BG
-//EP//TEXT IM-PRESS 20080125STO19645 0 NOT XML V0//BG
-//EP//TEXT IM-PRESS 20080130IPR20129 0 NOT XML V0//BG
-//EP//TEXT IM-PRESS 20080129IPR19924 0 NOT XML V0//BG
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
