Въпрос с искане за писмен отговор E-003263/2011
до Комисията
Член 117 от Правилника за дейността
Владко Тодоров Панайотов (ALDE)
(5 април 2011 г.)
Относно: Водород
Счита се, че през 2020 г. водородните автомобили могат да представляват 5 % от европейския парк.
Някои опасения по отношение на безопасността на тези автомобили, обаче, изглежда подхранват нежеланието на потребителите да се доверят на тези „автомобили на бъдещето“. Освен това, тъй като се счита, че водородът е силно избухлив газ, е необходимо автомобилите, използващи това гориво, да бъдат разпознаваеми, за да са информирани спасителните служби при автомобилни произшествия, така че да предприемат мерките, които са необходими във връзка с безопасността на пътниците.
Комисията предвидила ли е мерки в този смисъл?