Да почукаш на вратата на Европа - Делегация в Дания
Имиграция
2008-04-18 - 16:24
Депутатката Jeanine Hennis-Plasschaert окуражава жена от център за имигранти В какви условия живеят хората, които търсят убежище в Европа? Комисията по граждански свободи на Европейския парламент реши да провери на място това и изпрати делегации до лагери за бежанци и до центрове за задържане на незаконно пребиваващи в няколко държави-членки през последните месеци. През миналата седмица (10-11 април) група парламентаристи бяха в три центъра за чужденци в Дания. Проследихме това посещение и Ви предложихме серия от материали по темата.
В това тематично досие може да прочетете реакциите на депутатите за условията в датските центрове за имигранти. Предлагаме Ви и статия за иракчанката Zina Rasam, която разказва за живота в центъра, както и материал за проблемите на децата, които живеят в лагери за бежанци. Обобщение на посещението може да намерите в интервюто с ръководителя на делегацията Panayiotis Demetriou (ЕНП-ЕД, Кипър)
До края на тази година Парламентът ще даде мнението си по резултатите от посещенията на депутатите от Комисията по граждански свободи в центровете за имигранти в Европа.
20080415FCS26634
Парламентарна делегация посети центрове за имигранти в Дания
Парламентарна делегация посети бежански центрове в Дания Делегация на Комисията по граждански свободи посети в края на миналата седмица центрове за имигранти и бежанци в Дания. Депутатите останаха доволни от условията в лагерите, но изразиха безпокойство от дългите срокове на пребиваване на някои бежанци там.
Парламентаристите посетиха лагера за бежанци Sandholm и два центъра за нелегални имигранти - Ellebæk и Kongelunden, всички те се намират в района на столицата Копенхаген. Визитата в Дания последва подобни посещения в Италия, Испания, Франция, Малта, Гърция, Белгия, Великобритания, Холандия и Полша. Депутатите планират да посетят и Кипър. Идеята е депутатите на място да проверят как живеят хората в тези лагери и дали условията отговарят на стандартите на Съюза. Условията в центровете В сравнение с останалите страни условията на живот в центровете за чужденци в Дания са много добри. Това беше мнението на повечето депутати. Те подчертаха, че достъпът до образование и медицински услуги също е на добро ниво. "Червеният кръст върши чудесна работа, правейки по-нормален живота на бежанците в центъра", подчерта датската депутатка Britta Thomsen (ПЕС). Основният проблем според парламентаристите е дългият срок на пребиваване на някои от бежанците (преди всичко на такива, на които е отказан статут на бежанец, но те отказват да се върнат в родината си или нямат възможност да го сторят). Някои от тях са в центъра повече от осем години без възможност да работят или да се включат в живота на местната общност. Прекалено дълги срокове на пребиваване Този проблем има сериозни последствия за хората и за възможността на родителите да отглеждат децата си, подчерта ръководителят на делегацията Pannayiotis Demetriou (ЕНП-ЕД, Кипър). Членовете на делегацията изразиха съжаление, че не са получили възможност да разговарят с датския министър на интеграцията Birthe Rønn Hornbech."Искахме да говорим с министъра за законодателството, което очевидно е причина някои хора да остават с години в центровете за бежанци", посочи г-н Demetriou. В следващата ни статия ще Ви предложим поглед върху живота на имигрантите и проблемите, с които те се сблъскват. Panayiotis Demetriou Комисията по граждански свободи Видео материал за посещението
Живот в център за имигранти
Zina Rasam със съпруга и дъщеря си Хиляди хора по света ежедневно изпитват на гърба си трудностите на живота на имигрант и бежанец. Някои от тях са принудени да прекарат години в лагери, далеч от семейство и приятели, без работа и с ограничени контакти с външния свят. Една от тях е Zina Rasam, иракчанка, която от три години живее в лагера Sandholm, недалеч от Копенхаген. Това е един от центровете, които парламентарна делегация от Комисията по граждански свободи посети през миналата седмица.
Zina Rasam бе един от участниците в срещата, организирана от Информационното бюро на парламента в Копенхаген, на която неправителствени организации изразиха позициите си по датската система за даване на убежище. Иракчанката живее от 2005 година в лагера Sandholm, заедно със съпруга и дъщеря си. Първата и молба за убежище е била отхвърлена, сега случаят й се преразглежда от властите. Най-лошото е неизвестността за бъдещето Rasam сравнява условията на живот в центъра за бежанци със затвор "най-трудното е, че не знаем кога можем да излезем". Продължителният живот в лагера е свързан с много нерви напрежение, болести като главоболие и високо кръвно налягане са много често срещани. Това бе потвърдено и от специалиста по психиатрия Bente Reich, според която пребиваването в лагера в продължение на години има сериозни физически и психически последствия за бежанците. По международни изследвания броят на опитите за самоубийство в подобни центрове е шест пъти по-висок от този в сравнение със съответната местна общност. Надяваме се, да допринесем за обществото Особено тежко за Rasam, която е инженер по образование, е обстоятелството, че не може да упражнява професията си. "Надявам се един ден да мога да допринеса нещо за обществото. Сега тя се надява да може да остане със семейството си в Дания и да научи датски език, който дъщеря й вече владее. През 2007 година в Дания са били дадени 1275 разрешения за пребиваване на хора търсещи убежище - почти с 200 повече от предишната година. Статистиката в Дания отбеляза през миналата година рекорден брой чужденци, които търсят работа или обучение в страната. Издадените разрешения за пребиваване са 37 476. Особено голям е интересът от страна на граждани на новите страни-членки на ЕС, броят на разрешенията тук се е удвоил за последните две години. Датската служба за имигранти Центърът Sandholm
Децата в бежанските центрове
Детска градина в Sandholm Много деца от семейства, търсещи убежище, вече са преживели драматични събития в родината си - насилие, мъчение или дори загуба на някой от родителите. Това често травматизира децата и се отразява на способността им да се обучават и да се адаптират в обществото. Експертите обаче смятат, че най-сериозните проблеми за такива деца са следствие на психически проблеми на родителите в бежанските центрове.
По време на посещението на парламентарна делегация от Комисията по граждански свободи в центрове за имигранти и бежанци в Дания, информационното бюро на ЕП в Копенхаген организира дискусия с неправителствени организации за системата за даване на убежище в Дания. В момента 466 деца живеят в центрове за бежанци в страната. Тъжната статистика сочи, че 35 на сто от децата на бежанци между 4 и 16 години показват признаци на психически заболявания. "Децата са големите жертви, понеже те са много зависими от ситуацията в семейството", подчерта експертът по психиатрия Bente Reich по време на дискусията. Нестабилността в семейството се отразява негативно и на способностите на децата за социална адаптация и образование. "Най-добрият начин да се започне лечението е на децата да се даде сигурност за бъдещето." Герд Готлиб, представител на една от неправителствените организации подчерта като много положителен факта, че децата могат да посещават училище, но изрази неудовлетвореност от обстоятелството, че по-голямата част от тях не са включени в датската образователна система. Децата в центровете посещават специализирани училища на Червения кръст, те имат право да ходят и на нормални датски училища "ако имат индивидуалните умения за това". Ингер Нойфелд от организацията "Да спасим децата" съобщи, че често се случва децата да избягат от дома си, когато научат, че трябва да се завърнат в родината си и нерядко стават жертва на нелегален трафик на хора. Ръководителят на парламентарната делегация Pannayiotis Demetriou (ЕНП-ЕД, Кипър) изрази загриженост заради продължителността на пребиваване на някои от бежанците в лагерите, което прави трудно нормалното отглеждане на децата им. "Трябва да сме особено внимателни, отвъд правилата и регулациите, когато имаме работа с деца". Неговото мнение бе подкрепено и от колежката му от Франция Martine Roure(ПЕС), според която дългият престой в лагерите създава деца със "социални увреждания". 20-годишната Мерна Замир е прекарала последните 6 години в лагера Sandholm и никога не е имала контакт с датската образователна система. Иракското момиче, чийто баща е бил убит по време на режима на Саддам Хюсеин, мечтае да стане адвокат, но съзнава, че това не е възможно при обстоятелствата, в които живее. Тя не е загубила надежда да участва в обществения живот, така както останалите млади хора. Центърът Sandholm Комисия по граждански свободи
Panayiotis Demetriou: Необходима е европейска политика по въпросите на имиграцията
Pannayiotis Demetriou Положението на бежанците и имигрантите в специализираните центрове бе в центъра на вниманието на депутати от Комисията по граждански свободи, които през миналата седмица (10-11 април) посетиха Дания. Ръководител на делегацията беше Panayiotis Demetriou (ЕНП-ЕД, Кипър). Предлагаме Ви интервю с него за условията на живот на търсещите убежище и за резултатите от посещенията на Комисията в центрове за нелегални имигранти в различни държави-членки на ЕС.
След като посетихте лагерите за бежанци и центровете за задържане на незаконно пребиваващи чужденци в Дания, как ще определите условията там, в сравнение със ситуацията в други страни, които Комисията по граждански свободи посети?
PD: Условията в центровете са наистина добри. Въпреки това запорът си е запор - лишаване на хората от възможността да живеят свободно и нормално. Прекалено дългите срокове на задържане, пълната липса на яснота за бъдещето и крайно строгите правила и регулации за даване на убежище в Дания са причина за психологически проблеми на хората, които живеят в тези центрове. Ситуацията се влошава и от липсата на нормално образование за децата.
Какви резултати очаквате от тези посещения на Комисията за граждански свободи?
PD : Повечето от центровете, които Комисията посети, са за задържане на нелегални имигранти. В Дания местата, които посетихме дават подслон преди всичко на търсещи убежище, чиито молби са били отхвърлени или са в процес на разглеждане. Психологически климатът в центровете за бежанци е различен от този в местата за задържане на нелегално пребиваващи. Многообразието от правила и практики в различните държави се отразява и на условията в тези центрове. Затова е необходимо, колкото се може по-скоро, от ЕС да бъдат приети уеднаквени базови политики по имиграцията.
BG
1
PHOTO
20080415PHT26687.jpg
BG
2
PHOTO
20080409PHT26267.jpg
BG
3
LINK
//members/public/yourMep/view.do;jsessionid=C083CDDD239FAEF48DBC343292D60C50.node2?name=Demetriou&partNumber=1&id=23730&language=BG
BG
4
LINK
//activities/committees/homeCom.do?language=BG&body=LIBE
BG
5
LINK
ftp://epavvideoget:mo12ssb@ftpeps01.europarl.eu.int/epavvideo/EBS/ebs566516.wmv
BG
6
PHOTO
20080414PHT26520.jpg
BG
7
LINK
http://www.nyidanmark.dk/da-dk/Forside.htm
BG
8
LINK
http://drk.dk/sw39749.asp#
BG
9
PHOTO
20080415PHT26689.jpg
BG
10
LINK
http://drk.dk/sw39749.asp#
BG
11
LINK
//activities/committees/homeCom.do?body=LIBE&language=BG
BG
12
PHOTO
20080415PHT26685.jpg
-//EP//DTD IM-PRESS 20050901 FEA DOC XML V0//EN
-//EP//STYLESHEET IM-PRESS 20050901 FEA DOC XML V0//EN
