Отговор, даден от г-н Дали от името на Комисията
(2 март 2011 г.)
Комисията е на мнение, че информацията за енергийната стойност и за някои съставки в храните е от основно значение, за да могат потребителите да спазват балансиран хранителен режим. Също така е важно потребителите да могат лесно да разчитат и да разбират етикетите на храните. Поради това в предложението на Комисията за Регламент за предоставянето на информация за храните на потребителите Предложение на Комисията за Регламент на Европейския парламент и на Съвета за предоставянето на информация за храните на потребителите (СОМ(2008) 40). се предвижда задължително етикетиране на хранителната стойност и специфични критерии за размера на шрифта на задължителната информация за храните.
По отношение на четливостта критериите се прилагат, без да се накърняват специфичните правила, приложими за определени храни. Комисията счита, че това е подходящо средство за отчитане на специфичните особености на определени категории храни. При преразглеждането на рамковото законодателство в областта на храните, предназначени за специфична хранителна употреба OВ L 124, 6.5.2009 г. , Комисията ще проучи внимателно евентуалната необходимост от специфични правила за определени продукти, в това число и етикетирането на храни за специфични медицински цели, когато това е целесъобразно.
