Отговор, даден от г-н Дали от името на Комисията
(26 август 2011 г.)
На Комисията е известно, че съществуват доклади, в които се споменава, че хората с психични разстройства се сблъскват с препятствия от социален и икономически характер. Действително бе установено, че такива препятствия могат да допринесат за значително намалена продължителност на живота на определени групи от хора с психични разстройства, което само по себе си представлява фактор, допринасящ за неравнопоставеността в здравеопазването в ЕС.
Комисията работи с държавите-членки и партньорите за преодоляване на стигматизацията и дискриминацията на хората с психични разстройства чрез провежданите от нея дейности в рамките на Европейския пакт за психичното здраве и благоденствие, като се основава на резултатите от досегашната работа Повече информация може да бъде намерена на следния адрес: http://ec.europa.eu/health/mental_health/events/ev_20101108_en.htm. и действа в съответствие с насоките, представени в неотдавнашните заключения на Съвета относно „Европейския пакт за психичното здраве и благоденствие: резултати и бъдещи действия“, приети на 6 юни 2011 г. Тази дейност представлява принос към Европейската платформа срещу бедността и социалното изключване Съобщение на Комисията „Европейската платформа срещу бедността и социалното изключване: европейска рамка за социално и териториално сближаване“, COM(2010) 758 окончателен. .
С цел оказването на подкрепа на държавите-членки и на здравните специалисти при техните действия в тази област Комисията съфинансира в рамките на програмата на ЕС в областта на здравето проекта „Европейска мрежа за укрепване на физическото здраве на пребиваващите в психиатричните заведения и в заведенията за социални грижи (HELPS)“. Целта на тази мултидисциплинарна мрежа от експерти от 15 държави е разработването на набор от средства за укрепване на физическото здраве на пребиваващите в заведенията за психиатрична помощ. Началото на проекта бе положено през 2008 г., като той ще приключи тази година. Заключенията от работата по него ще бъдат включени в бъдещите дейности на Комисията с държавите-членки и с други партньори в рамките на Европейския пакт за психичното здраве и благоденствие.
Комисията би искала да уточни, че организирането и предоставянето на здравни услуги и медицински грижи попада в сферата на компетентността на самите държави-членки.
