31.1.2012 B7-0046/2012 ПРЕДЛОЖЕНИЕ ЗА РЕЗОЛЮЦИЯ внесено съгласно член 120 от Правилника за дейността
относно необходимостта от финансиране на системи от панаири за МСП в Евро-средиземноморския район
Cristiana Muscardini
,
Niccolò Rinaldi
PE479.471v01-00 B7‑0046/2012 Предложение за резолюция на Европейския парламент относно необходимостта от финансиране на системи от панаири за МСП в Евро-средиземноморския район
Европейският парламент ,
– като взе предвид проектодоклада относно „Търговия за промяна: Търговската и инвестиционна стратегия на ЕС за Южното Средиземноморие след революциите на Арабската пролет“ ( 2011/2113(INI) ,
– като взе предвид член 120 от своя правилник,
A. като има предвид, че МСП в Евро-средиземноморския район създават заетост за 25% от работната сила в региона;
Б. като има предвид, че 70% от неформалната заетост в Евро-средиземноморския район се обхваща от МСП, които не са заети в селското стопанство и оперират на „черния пазар“ поради неизвършената им регистрация от страна на официалните административни органи на различните държави;
В. като има предвид, че МСП от „черния пазар“ не обръщат внимание на възможностите, предлагани от търговските партньори в страните от Евро-средиземноморския район и поради това приносът им за икономическия растеж на региона е ограничен;
Г. като има предвид, че с оглед създаването на зона за свободна търговия със страните от Евро-средиземноморския район, е от съществено значение и функционално да се осигури по-голямо движение на хора и стоки и да се благоприятства на взаимното познаване на продукти, с които би могло да се търгува, между двата региона за насърчаване на развитието;
1. приканва Комисията и Съвета да проучат възможността за създаване на бюджетен ред ad hoc или за учредяване на фонд за финансиране на системи от панаири, предназначени изключително за микропредприятията и малките предприятия и занаятите от Евро-средиземноморския район, в състояние да благоприятства за познаването и развитието на местни дейности, да привлича инвестиции, които са от съществено значение за икономическия растеж, и да се справи с черния пазар чрез насърчаването на прояви като панаирите, съответно в африканските и европейските страни.
