A7-0327/2010
16.11.2010
ДОКЛАД
относно позицията на Съвета относно проект на коригиращ бюджет № 8/2010 на Европейския съюз за финансовата 2010 година, раздел III – Комисия
(0000/2010 – C7‑0000/2010 – 2010/2217(BUD))
Комисия по бюджети
Докладчик:
László Surján
PE 450.878v02-00
СЪДЪРЖАНИЕ
ПРЕДЛОЖЕНИЕ ЗА РЕЗОЛЮЦИЯ НА ЕВРОПЕЙСКИЯ ПАРЛАМЕНТ..........................3
ИЗЛОЖЕНИЕ НА МОТИВИТЕ...............................................................................................5
РЕЗУЛТАТ ОТ ОКОНЧАТЕЛНОТО ГЛАСУВАНЕ В КОМИСИЯ.....................................7
ПРЕДЛОЖЕНИЕ ЗА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно позицията на Съвета относно проект на коригиращ бюджет № 8/2010 на Европейския съюз за финансовата 2010 година, раздел III – Комисия
(0000/2010 – C7‑0000/2010 – 2010/2217(BUD) )
Европейският парламент ,
– като взе предвид Договора за функционирането на Европейския съюз, и по-специално член 314 от него, както и Договора за създаване на Европейската общност за атомна енергия, и по-специално член 106а от него,
– като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим към Общия бюджет на Европейските общности
OВ L 248, 16.9.2002 г., стр. 1. , и в частност членове 37 и 38 от него,
– като взе предвид общия бюджет на Европейския съюз за финансовата 2010 година, окончателно приет на 17 декември 2009 г.
ОВ L 64, 12.3.2010 г. ,
– като взе предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
OВ C 139, 14.6.2006 г., стр. 1. ,
– като взе предвид проекта на коригиращ бюджет № 8 на Европейския съюз за финансовата 2010 година, внесен от Комисията на 24 септември 2010 г. ( COM(2010)0533 ),
– като взе предвид позицията на Съвета по проекта на коригиращ бюджет № 8/2010, утвърдена от Съвета през 2010 г. (0000/2010 – C7-0000/2010),
– като взе предвид членове 75б и 75д от своя правилник,
– като взе предвид доклада на комисията по бюджети ( A7-0327/2010 ),
A. като има предвид, че проектът на коригиращ бюджет № 8/2010 към общия бюджет за 2010 г. включва следните елементи:
– мобилизиране на средства от фонд „Солидарност“ на ЕС в размер на 13 022 500 евро под формата на бюджетни кредити за поети задължения и бюджетни кредити за плащания във връзка с последиците от наводненията в Ирландия,
– съответно намаляване на бюджетните кредити за плащания в размер на 13 022 500 евро по бюджетен ред 04 02 01 – Приключване на Европейския социален фонд (ЕСФ) – цел 1 (2000–2006 г.),
Б. като има предвид, че целта на проекта на коригиращ бюджет № 8/2010 е официално внасяне на тази бюджетна корекция в бюджета за 2010 г.,
1. приема за сведение проекта на коригиращ бюджет № 8/2010;
2. одобрява позицията на Съвета по проекта на коригиращ бюджет № 8/2010 без изменения и възлага на своя председател да обяви коригиращ бюджет № х/2010 за окончателно приет и да осигури публикуването му в Официален вестник на Европейския съюз ;
3. възлага на своя председател да предаде настоящата резолюция на Съвета и на Комисията.
ИЗЛОЖЕНИЕ НА МОТИВИТЕ
В съответствие с член 37, параграф 1 от Финансовия регламент Комисията може да внася проекти на коригиращи бюджети, в случай че са налице „неизбежни, извънредни или непредвидени обстоятелства“.
Докладчикът има следните забележки по отделните елементи на проекта на коригиращ бюджет № 8/2010:
1. Мобилизиране на средства от фонд „Солидарност“ на ЕС
На 24 септември 2010 г. Европейската комисия предложи решение на Европейския парламент и на Съвета относно мобилизирането на средства от фонд „Солидарност“, което се основава на разпоредбите на член 26 от Междуинституционалното споразумение (МИС) от 17 май 2006 г.
Условията за финансиране от фонда са изложени подробно тук и в Регламент № 2012/2002
Регламент (EО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз, ОВ L 311, 14.11.2002 г., стр. 3–8. на Съвета за създаване на фонд „Солидарност“ на Европейския съюз. Важно е да се отбележи, че целта на фонда не е да се компенсират лични щети, а да се ремонтира инфраструктура, като това е средство за рефинансиране.
Трябва да се отбележи, че през финансовата 2010 година това е първото предложение за мобилизиране на средства от фонд „Солидарност“. Междуинституционалното споразумение позволява мобилизиране на фонд „Солидарност“ в рамките на годишния таван от 1 млрд. евро.
Ирландските органи оценяват общите преки щети, причинени от бедствието, на 520,9 млн. евро. Тази сума представлява 55,68 % от обичайния праг за мобилизиране на фонд „Солидарност“, приложим за Ирландия през 2010 г., който през 2010 г. е 935,45 млн. евро (т.е. 0,6 % от БНД въз основа данните за 2008 г.).
Решението за мобилизиране на средства е предмет на паралелен проектодоклад, в който се препоръчва одобряване на решението. Този проект на коригиращ бюджет следва основното решение съгласно член 26 от Междуинституционалното споразумение от 17 май 2006 г.
2. Финансиране
Комисията предлага да се мобилизират средства в размер на 13 022 500 евро в рамките на тавана от 1 млрд. евро за бюджетни кредити за поети задължения и за плащания във връзка с последиците от наводненията в Ирландия. Предлага се съответните бюджетни кредити за плащания да бъдат преразпределени от глава 04 02 01 – Приключване на ЕСФ – цел 1 (2000–2006 г.).
Наличният общ годишен бюджет за фонд „Солидарност“ е 1 млрд. евро. За 2010 г. все още не са предоставяни средства по предишни заявления, като цялата сума от 1 млрд. евро е на разположение.
След изплащането на това обезщетение най-малко 98,6 % от фонд „Солидарност“ на ЕС ще останат на разположение за разпределение през останалата част от годината.
Следователно в проекта на коригиращ бюджет (ПКБ № 8/2010 от 24 септември 2010 г.) Комисията направи предложение за отпускане на следните помощи:
Данни – фонд „Солидарност“
Статия Позиция
Функция
ФР
Бюджетни кредити за 2010 г.
Коригиращ бюджет № 8
Нова сума
БКПЗ
БКП
БКПЗ
БКП
БКПЗ
БКП
13 06
Фонд за солидарност
13 06 01
Европейски фонд за солидарност – държави-членки
3.2
p.m.
p.m.
13 022 500
13 022 500
13 022 500
13 022 500
Статия 13 06 01
p.m.
p.m.
13 022 500
13 022 500
13 022 500
13 022 500
Предлага се преразпределение на сумата от 13 022 500 евро под формата на бюджетни кредити за плащания от областта на политиката № 4 „Заетост и социални въпроси“.
Наименование на глава, статия, позиция
Функция
ФР
Бюджет за 2010 г.
Проект на коригиращ бюджет № 8/2010
Нова сума
поети задължения
Плащания
поети задължения
Плащания
поети задължения
Плащания
04 02
Европейски социален фонд
04 02 01
Приключване на Европейския социален фонд (ЕСФ) — цел 1 (2000—2006 г.)
1.2
p.m.
280 800 000
-13 022 500
p.m.
267 777 500
Следователно докладчикът предлага проектът на коригиращ бюджет № 8/2010 да бъде приет.
РЕЗУЛТАТ ОТ ОКОНЧАТЕЛНОТО ГЛАСУВАНЕ В КОМИСИЯ
Дата на приемане
9.11.2010
Резултат от окончателното гласуване
+:
–:
0:
22
0
0
Членове, присъствали на окончателното гласуване
Alexander Alvaro, Reimer Böge, Lajos Bokros, Giovanni Collino, Göran Färm, José Manuel Fernandes, Eider Gardiazábal Rubial, Salvador Garriga Polledo, Jutta Haug, Jiří Havel, Monika Hohlmeier, Ивайло Калфин, Sergej Kozlík, Barbara Matera, Claudio Morganti, Miguel Portas, Dominique Riquet, László Surján, Helga Trüpel, Derek Vaughan, Angelika Werthmann
Заместник(ци), присъствал(и) на окончателното гласуване
François Alfonsi
