Основни теми на пленарната сесия на ЕП в Страсбург (21-24 април)
Институции
2009-04-21 - 19:03
Сред законодателните акценти на пленарната сесия на ЕП в Страсбург (21-24 април) са регламентът за роуминга, енергийният и транспортният пакет, правата на пациентите при лечение в чужбина, удължаването на срока на авторските права, директивата Платежоспособност ІІ и регламентът за агенциите за кредитен рейтинг. Депутатите ще гласуват също предложенията за правата на пътниците на автобусния и морския транспорт, за задълженията за доставчиците на дървен материал и правилата за етикетиране на гуми.
По-ниски цени на роуминга от 1-ви юли 2009 г. Цените за обаждане, изпращане на съобщения и мобилен интернет в роуминг ще бъдат намалени от 1-ви юли 2009 г., като максималните цени за обаждания ще бъдат 0.43 евро за изходящи и 0.19 евро на минута (без ДДС) за входящи разговори. Максималната цена на SMS в роуминг от 1-ви юли 2009 г. ще бъде 0.11 евро (без ДДС).
Права на пациентите за ползване на здравни услуги зад граница. За пациентите ще бъде по-лесно в бъдеще да ползват здравни услуги зад граница и разходите им за това ще бъдат възстановявани, благодарение на законодателното предложение за правата на пациентите при трансгранични здравни грижи, което депутатите ще гласуват на сесията в Страсбург. ЕП настоява пациентите да бъдат информирани по подходящ начин относно техните права при лечение извън тяхната държава членка.
Удължаване на срока на авторските права до 95 години. На сесията в Страсбург депутатите ще гласуват предложение за директива, която ще увеличи срока за закрила на авторското и някои сродни права. Новият текст предвижда изпълнителите и продуцентите на звукозаписи да получават възнаграждения от авторски права в срок от 95 години след първото издание или изпълнение на творбата им.
Зелена светлина за либерализирането на пазара на електричество и газ в ЕС. Либерализирането на европейските пазари на електричество и газ ще продължи, като същевременно правата на енергийните потребители ще бъдат засилени, благодарение на постигнатия компромис между депутатите от ЕП и чешкото председателство на ЕС по т.нар. трети енергиен пакет.
ЕП ще гласува доклада на Атанас Папаризов за достъпа до газопреносни мрежи. Докладът на българския депутат Атанас Папаризов (ПЕС) относно условията за достъп до газопреносните мрежи е част от третия енергиен пакет и по него е постигнат компромис със Съвета на министрите. Новото законодателство създава общи правила за пренос на газ чрез установяване на обвързващи мрежови кодекси, дава по-големи правомощия на Агенцията за сътрудничество между енергийните регулатори, насърчава регионалното сътрудничество и засилва сигурността на доставките.
Платежоспособност II. На предстоящата сесия в Страсбург европейските депутати ще гласуват предложението за директива относно предприемането и упражняването на застрахователна и презастрахователна дейност (т.нар. директива "Платежоспособност II"). Директивата въвежда нова регулаторна рамка, оптимизираща финансовата стабилност на застрахователната индустрия, като по въпроса беше постигнато споразумение със Съвета на министрите.
По-голяма прозрачност и независимост на агенциите за кредитен рейтинг. Законодателното предложение, което Европейският парламент ще гласува на своята сесия в Страсбург, цели да повиши прозрачността и независимостта на европейските агенции за кредитен рейтинг.
Законодателен пакет за пътния транспорт. Пакетът за пътния транспорт съдържа три регламента, които предвиждат следните мерки: нови правила за каботажа при международни автомобилни превози на товари; въвеждане на правилото за максимум 12 последователни дни работа за шофьорите на туристически автобуси; правила за упражняване на професията автомобилен превозвач, което цели повишаване на професионалните стандарти.
По-големи права за автобусните пътници и тези, пътуващи по водни пътища. Европейският парламент ще гласува законодателно предложение, което гарантира правата на автобусните пътниците, както и на тези, пътуващи по море или по вътрешен воден път, по подобие на вече успешно прилаганите права на пътниците на въздушен транспорт. Акцентът на законодателството е върху обезщетяването и помощта при отмяна или закъснение, правата на пътниците с увреждания, отговорността на превозвачите при телесна повреда или смърт, както и върху подобряването на разглеждането на жалбите.
Задължения за доставчиците на дървен материал. Депутатите ще гласуват за въвеждането на по-стриктни правила за продажбата на дървен материал в ЕС, тъй като според тях незаконната сеч е основната причина за обезлесяването и влошаването на състоянието на горите. Всички оператори от веригата за доставки на дървен материал ще трябва да доказват законността на техния дървен материал и изделията от дървен материал, които пускат на пазара. На нарушителите ще бъдат налагани санкции, които да отразяват степента на икономическите и екологичните щети.
Етикетиране на гуми. Потребителите на гуми ще бъдат по-добре информирани относно тяхната горивна ефективност, безопасност и шумови емисии, благодарение на законодателно предложение относно етикетирането на гуми.
Доклади на Румяна Желева относно Конвенцията на ООН за хората с увреждания. На 24 април, петък, Европейският парламент ще гласува в Страсбург докладите на българския евродепутат Румяна Желева (ЕНП-ЕД) относно присъединяването на ЕС към Конвенцията на ООН за правата на хората с увреждания и факултативния протокол, отнасящ се към нея. Това е първата конвенция на ООН в областта на правата на човека, представена на европейските институции за процедура на присъединяване или официално утвърждаване.
Общностна рамка за ядрена безопасност. Да се защитят работещите в сферата и цялото общество от вредното въздействие на йонизиращите лъчения на ядрените инсталации, е основната цел на предложението за директива относно Общностната рамка за ядрена безопасност. Според депутатите от Комисията по промишленост, ядрените инсталации трябва да се експлоатират така, че да се постигнат най-високите стандарти за безопасност, като едновременно с това се отчитат икономическите и социални фактори.
20090420IPR53966 Окончателен проект на дневен ред на пленарната сесия в Страсбург, 21-24 април 2009 г. Agenda за седмицата 20-26 April 2009 Пленарна сесия на Европейския парламент в Страсбург, 21-24 април 2009 г. Предаване на живо от пленарните заседания на Европейския парламент EuroparlTV: телевизионният интернет канал на Европейския парламент
BG
1
LINK
/sides/indexPartSession.do?reference=2009-04-2&language=BG
BG
4
LINK
/wps-europarl-internet/faces/live/live-video.jsp;jsessionid=DE8949C507483603B8128A269DBDFC66
BG
5
LINK
http://www.europarltv.europa.eu/StartPage.aspx
-//EP//TEXT IM-PRESS 20091700AGD00000 BY-DAY NOT XML V0//BG
-//EP//TEXT IM-PRESS 20090414BRI53671 FULL-TEXT NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
