Въпрос с искане за писмен отговор E-002533/2012
до Комисията
Член 117 от Правилника за дейността
Renate Weber (ALDE) , Sonia Alfano (ALDE) , Gianni Vattimo (ALDE) , Louis Michel (ALDE) , Cecilia Wikström (ALDE) , Jan Mulder (ALDE) , Станимир Илчев (ALDE) и баронеса Sarah Ludford (ALDE)
(6 март 2012 г.)
Относно: Унгарски закон за медиите
Ситуацията в Унгария предизвиква сериозна загриженост в Европа и на международно равнище поради приетите от управляващите промени в Конституцията, приемането на някои „кардинални закони“, както и на законодателни мерки, които налагат контрол от страна на правителството върху законодателната власт, върху съдебната система и икономиката, върху медиите. Европейският парламент прие три резолюции относно Унгария, в които се призовава за предприемане на действия за избягване на политическа криза, която би могла да засегне целия Европейски съюз. Комисията по граждански свободи, правосъдие и вътрешни работи на ЕП също така проведе изслушване http://www.europarl.europa.eu/news/en/pressroom/content/20120206IPR37350/html/Hungary-MEPs-hear-from-civil-society-media-and-the-government във връзка със ситуацията в Унгария на 9 февруари 2012 г., в което участваха и представители на правителството на Унгария.
По този повод унгарският заместник министър-председател Наврашиш заяви, че след решението на унгарския Конституционен съд относно закона за медиите последният ще бъде изменен и унгарското правителство ще изпрати проектоизмененията на Съвета на Европа за оценка.
1. Разполага ли Комисията с информация дали от Съвета на Европа вече е било поискано да извърши оценка на закона за медиите и дали унгарските органи вече са изпратили закона за медиите заедно с измененията на Съвета на Европа, и по-специално на Венецианската комисия?
2. По време на изслушването и след това няколко членове на делегацията на FIDESZ в Европейския парламент като József Szájer http://www.politics.hu/20120213/fidesz-mep-szajer-accuses-eu-media-commissioner-kroes-of-overstepping-authority/ , Lívia Járóka http://www.politics.hu/20120217/fidesz-mep-asks-eu-commissioner-kroes-to-respect-facts/ , Kinga Gál http://www.europeanvoice.com/article/2012/february/kroes-has-grave-concerns-about-hungarian-media-laws/73557.aspx отправиха публични критики във връзка с коментарите на комисар Kroes по време на събитието. Каква е реакцията на Комисията спрямо тези критики?