Високи стандарти за безопасност на пътната инфраструктура в ЕС
Транспорт
2008-06-19 - 12:38
Подобряването на пътната инфраструктура ще намали броя на катастрофите Днес Европейският парламент прие на първо четене (498 гласа "за", 8 "против" и 6 "въздържали се") предложението за директива относно управлението на безопасността на пътните инфраструктури. Директивата цели установяването на единни стандарти за безопасност в ЕС (особено за трансевропейските пътни мрежи), които да повишат сигурността и да намалят броя на пътните произшествия.
В момента стандартите за безопасност на пътищата се различават сериозно в различните държави-членки, особено що се касае до пътното проектиране и поддръжка. От своя страна, инфраструктурите подобрения на пътната мрежа биха могли да ограничат броя на пътнотранспортните произшествия, намалявайки броя на пострадалите лица с 7 000 и на загиналите с 600.
За да се повишат стандартите за сигурност, предложението за директива предвижда оценки на въздействието върху пътната безопасност, одити и инспекции относно безопасността и повишаване на безопасността на съществуващите пътни мрежи. Това включва определяне на пътните участъци с повишен риск, използване на интелигентни пътни знаци и приемни системи за интегрирано предаване на ограниченията за скоростта на превозните средства, въвеждане на интелигентни транспортни системи и на телематични услуги за спешни случаи и сигнализация.
Комисията по транспорт и туризъм на ЕП първоначално отхвърли изцяло предложението за директива (през февруари 2008 г.), тъй като според депутатите с нея би могло да се създаде допълнителна административна тежест (ако предвидените мерки са задължителни) и тъй като в тази област вече се вземат адекватни мерки на национално ниво. В крайна сметка ЕП постигна компромис със Съвета, който беше приет днес на пленарното заседание. Докладчик на Парламента по темата е Helmuth Markov (ЕОЛ/СЗЛ, Германия).
Същността на това законодателно предложение се съдържа в анексите към директивата, но според компромиса повечето от тях не са задължителни за държавите-членки. В този смисъл директивата не толкова внася нови изисквания, колкото по-скоро ще служи като набор от насоки, които държавите-членки да следват при управлението на безопасността на своята пътна инфраструктура.
В унисон с постигнатия компромис със Съвета докладчикът внесе от името на големите политически групи редица предложения за изменение, засягащи оценките и одитите (които ще бъдат задължителни), наличието на достатъчно безопасни (от гледна точка на престъпността) крайпътни паркинги и отбивки, както и еднакви пътни знаци за целия ЕС, които да предупреждават за пътни участъци в ремонт.
20080619IPR32289 Приетият текст, разискванията, резултатите от гласуванията и поименните гласувания на доклада относно предложението за директива на Европейския парламент и на Съвета относно управлението на безопасността на пътните инфраструктури ще намерите публикувани на този линк Предложение за директива на Европейския парламент и на Съвета относно управлението на безопасността на пътните инфраструктури Безопасно управление на пътищата (англ.) Панорама на политиката на ЕС за безопасността на пътищата (англ.) Пленарна сесия на Европейския парламент в Страсбург, 16-19 юни 2008 г.
BG
1
PHOTO
20080618PHT32269.jpg
BG
3
LINK
http://eur-lex.europa.eu/smartapi/cgi/sga_doc?smartapi!celexapi!prod!DocNumber&lg=EN&type_doc=COMfinal&an_doc=2006&nu_doc=0569&model=guicheti
BG
4
LINK
http://ec.europa.eu/transport/roadsafety/infrastructure/safety_mgnt_en.htm
BG
5
LINK
http://europa.eu/scadplus/leg/en/s13001.htm
-//EP//TEXT TA P6-TA-2008-0303 0 NOT XML V0//BG
-//EP//TEXT IM-PRESS 20080603BRI30699 FULL-TEXT NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
