P7_TA-PROV(2011)0541
Искания за защита на парламентарния имунитет на г-н Viktor Uspaskich
A7-0411/2011
Решение на Европейския парламент от 1 декември 2011 г. относно искане за защита на привилегиите и имунитета на Viktor Uspaskich ( 2011/2162(IMM) и ( 2011/2099(IMM) )
Европейският парламент
, –
като взе предвид искането на Viktor Uspaskich от 5 април 2011 г. за защита на имунитета му, което беше обявено на пленарно заседание на 9 май 2011 г., и искането му от 11 април 2011 г., обявено на пленарното заседание на 4 юли 2011 г., за преразглеждане на решението на Парламента от 7 септември 2010 г. за снемане на имунитета му ОВ С 308 Е, 20.10.2011 г., стр. 90.
,
–
като изслуша Viktor Uspaskich на 10 октомври 2011 г., съгласно член 7, параграф 3 от своя правилник,
–
като взе предвид членове 7 и 9 от Протокол № 7 за привилегиите и имунитетите на Европейския съюз („Протокола“) и член 6, параграф 2 от Акта за избирането на членове на Европейския парламент чрез всеобщи преки избори от 20 септември 1976 г.,
–
като взе предвид решенията на Съда на Европейския съюз от 12 май 1964 г., 10 юли 1986 г., 15 и 21 октомври 2008 г.и 19 март 2010 г. Дело 101/63 Wagner/Fohrmann и Krier [1964] ECR 195; Дело 149/85 Wybot/Faure и други [1986] ECR 2391; Дело T- 345/05, Mote/Парламент [2008] ECR II-2849; Съединени дела C-200/07 и C-201/07 Marra/De Gregorio и Clemente [2008] ECR I-7929; Дело T-42/06. Gollnisch/Парламент.
,
–
като взе предвид разпоредбите на член 62 от Конституцията на Република Литва,
–
като взе предвид решението на Парламента от 7 септември 2010 г. за снемане на имунитета на Viktor Uspaskich,
–
като взе предвид член 6, параграф 3 и член 7 от своя правилник,
–
като взе предвид докладите на комисията по правни въпроси ( A7-0411/2011 и A7-0413/2011 ),
А.
като има предвид, че е целесъобразно съвместното разглеждане на исканията, отправени от Viktor Uspaskich на 5 април и на 11 април 2011 г., тъй като те са свързани с едно наказателно производство;
Б.
като има предвид, че срещу Viktor Uspaskich, член на Европейския парламент, е образувано наказателно производство пред Окръжния съд във Вилнюс въз основа на обвинения по член 24, параграф 4 във връзка с член 222, параграф 1, член 220, параграф 1, член 24, параграф 4, във връзка с член 220, параграф 1, член 205, параграф 1 и член 24, параграф 4, във връзка с член 205, параграф 1 от Наказателния кодекс на Република Литва;
В.
като има предвид, че съгласно член 9 от Протокола, по време на сесиите на Европейския парламент неговите членове притежават „на територията на тяхната собствена държава – имунитетите, предоставяни на членовете на националните парламенти“, като има предвид, че: „не може да има позоваване на имунитета, когато член на парламента бъде заловен на мястото на извършване на нарушението и имунитетът не е пречка за Европейския парламент да упражни правото си за отнемане на имунитета на някой от неговите членове“,
Г.
като има предвид, че съгласно член 62 от Конституцията на Република Литва, член на националния парламент (Сейма) не може да бъде подвеждан под наказателна отговорност или да бъде арестуван, нито свободата му да бъде ограничавана по друг начин без съгласието на този парламент;
Д.
има предвид, че в член 62 от Конституцията на Република Литва също се предвижда, че член на Сейма, не може да бъде наказателно преследван във връзка с подаден от него глас или направено от него изказване в Сейма, въпреки че той може да бъде подведен под отговорност по общия ред за лична обида или клевета;
Е.
като има предвид, че Viktor Uspaskich е обвинен главно в престъпления, свързани с невярно счетоводство във връзка с финансирането на определена политическа партия по време на период преди избирането му за член на Европейския парламент;
Ж.
като има предвид, че на 7 септември 2010 г. Парламентът сне имунитета на Viktor Uspaskich, като счете, че не са били представени убедителни доказателства по отношение на съществуването на
fumus persecutionis
, и че престъпленията, в които е обвинен Viktor Uspaskich, нямат нищо общо с дейностите му като член на Европейския парламент;
З.
като има предвид, че на 28 октомври 2010 г. Viktor Uspaskich подава жалба за отмяна на решението на Парламента от 7 септември 2010 г. пред Общия съд, която той оттегля още през юли 2011 г.;
И.
като има предвид, че в писмото си от 5 април 2011 г. с искане за защита на неговия имунитет Viktor Uspaskich твърди, че наказателното производство, образувано от литовските органи, възпрепятства или затруднява изпълнението на парламентарните му задължения като ограничава свободата му на движение в нарушение на член 7 от Протокола;
Й.
като има предвид, че член 7 от Протокола има функцията да защитава членовете на Парламента срещу налагането на различни от съдебните ограничения на тяхната свобода на движение и следователно не съдържа имунитет, а привилегия, и не осигурява защита срещу съдебни ограничения на свободата на движение на членовете на Парламента Дело T- 345/05, Mote/Парламент [2008] ECR II-2849, параграфи 48-52.
,
К.
като има предвид, следователно, че е невъзможно Парламентът да се присъедини към искането на Viktor Uspaskich от 5 април 2011 г. за защита на имунитета му въз основата на член 7 от Протокола;
Л.
като има предвид, че в писмото си от 11 април 2011 г. Viktor Uspaskich изисква преразглеждане на решението на Парламента от 7 септември 2010 г. въз основа на твърдени нови факти, събрани от WikiLeaks, за които той твърди, че показват, че е бил жертва на
fumus persecutionis
;
М.
като има предвид, че неговото твърдение следва да се отхвърли с мотив, че не е установена достатъчна връзка между твърдените нови обстоятелства и образуването на производство срещу Viktor Uspaskich за невярно счетоводство;
Н.
като има предвид, че наред с това – и това се отнася също и до твърдението на Viktor Uspaskich, че неговото основно право на защита и Хартата на основните права на Европейския съюз са нарушени с приемането на решението от 7 септември 2010 г., искането за преразглеждане на решението на Парламента от 7 септември 2010 г. не представлява искане за защитата на имунитета и привилегиите му по смисъла на член 6 и член 7;
1.
Решава да не защити привилегиите и имунитета на Viktor Uspaskich;
2.
Възлага на своя председател незабавно да предаде настоящето решение и докладите на компетентната комисия на съответния орган на Република Литва.
