ВЪПРОС С ИСКАНЕ ЗА УСТЕН ОТГОВОР, ПОСЛЕДВАН ОТ РАЗИСКВАНЕ O-0033/10
съгласно член 115 от Правилника за дейността на ЕП
от
Daniel Cohn-Bendit
, от името на групата Verts/ALE
към Съвета
Относно: Инициативата "Kouchner-Moratinos" за признаването на палестинската държава
Министрите на външните работи, Bernard Kouchner и Miguel Angel Moratinos, отправиха призив към Европейския съюз на 22 февруари 2010 г., за да не се ограничава единствено до заемането на позицията за напомняне на необходимите общи насоки за окончателното разрешаване на конфликта в Близкия Изток, а да създаде условия за реална политическа перспектива в региона, като признае палестинската държава преди постигането на мирно споразумение.
Необходимо е днес да се отбележи, че независимо от неуспеха на процеса в Анаполис и конфликта в Газа, изграждането на основите на палестинската държава напредна както благодарение на реформите, ръководени от палестинския министър-председател, Salam Fayyad, така и благодарение на международната общност, посредством палестинската конференция на дарителите. И все пак, независимо от това, че в момента тече процесът на поставяне на основите на бюджета, сигурността и институциите на палестинската държава, все още предстои да й бъде придадено политическо и международно измерение. Министрите Kouchner и Moratinos следователно се застъпват за признаването на палестинската държава, в съответствие с поетия в миналото и съвсем наскоро ангажимент от страна на ЕС, по повод Съвета по външни работи, състоял се на 8 декември 2009 г., за да се подкрепи изрично мирния процес в Близкия Изток, който следва да бъде придружен от кратък график за преговори и от сериозен механизъм за управление, който си е извлякъл поуки от грешките в миналото.
1. Каква е позицията на върховния представител/заместник-председател на Комисията, по повод тази инициатива, предлагаща признаването на палестинската държава, като солидна основа за подновяване на израело-палестинските преговори, с цел сключването на мирно споразумение?
2. Как върховният представител възнамерява да превърне Европейския съюз в ключов и основен участник в процесите в Близкия Изток, имащ за цел поставянето на основите на солиден, справедлив и дълготраен мирен процес?
3. Као има предвид, че заключенията на отговорниците на мисиите на Ес в района на източен Йерусалим не са официално одобрени от Съвета по външни работи, състоял се на 8 декември 2009 г., как върховният представител възнамерява да ги приложи ефективно на практика през следващите месеци?
