22.7.2009 B7-0022/2009 ПРЕДЛОЖЕНИЕ ЗА РЕЗОЛЮЦИЯ внесено съгласно член 120 от Правилника
относно европейска система на здравеопазване
от
Cristiana Muscardini
PE423.205v01-00 B7‑0022/2009 Резолюция на Европейския парламент относно европейска система на здравеопазване
Европейският парламент ,
– като взе предвид приетите по-рано резолюции относно координацията на системите на здравеопазване,
– като взе предвид член 120 от своя правилник,
А. като има предвид необходимостта от обща стратегия и от процес на интеграция на европейските здравни услуги, при които и до днес съществуват значителни разлики между нормите за предоставяне на помощ и доставка на услуги,
Б. като има предвид изискването за гарантиране на максимално равнище на качество и сигурност за гражданите по отношение на безопасността на услугите;
В. като има предвид, че фалшифицирането на лекарства и неразрешената продажба по Интернет засягат здравето на гражданите и предизвикват изкривяване на икономическите условия в здравния сектор,
Г. като има предвид, че подкрепя инициативи като "OMS Impact", международна работна група, чиято цел е да се прекрати порочната практика в Европа на производство и търговия с фалшифицирани фармацевтични продукти,
1. приканва Комисията и Съвета да разгледат въпроса за определянето на европейска система на здравеопазване, като се гарантира реална хармонизация на стандартите за качество и на здравните услуги, свързани с полагането на грижи и превенцията на заболявания, така че да се осигурят за гражданите равни права и задължения в областта на здравеопазването;
2. също така приканва Комисията и Съвета да въведат подходяща система за контрол по границите и да противодействат ефективно на нелегалната търговия с фармацевтични продукти по Интернет.
