2.4.2009
ПРЕДЛОЖЕНИЕ ЗА РЕЗОЛЮЦИЯ
внесено съгласно член 113 от правилника
от Sebastian Valentin Bodu
относно използването на търговските банки като агенти (комисионери) при отпускане на кредити от европейските фондове
Предложение за резолюция на Европейския парламент относно използването на търговските банки като агенти (комисионери) при отпускане на кредити от европейските фондове
Европейският парламент ,
–
като взе предвид намерението на Европейския съюз да използва общностните фондове с оглед финансиране на предприемачите,
–
като взе предвид член 113 от своя правилник,
A.
като има предвид, че създаването или адаптирането на нови държавни структури, които да разпределят кредити не е решение поради дългия срок преди тези структури да бъдат създадени/адаптирани, високата цена и, не на последно място, недостатъците им, които се дължат на липсата на опит, персонал и т.н.
Б.
като има предвид, че финансирането на търговски банки от страна на държавите-членки не доведе до деблокиране на кредити поради "липса на доверие", а само до подобряване на финансовото положение и финансовите показатели на тези банки;
В.
като има предвид, че търговските банки притежават мрежи, опит и подготвен персонал, както и база клиенти, които отговарят на условията за получаване на посочените кредити,
1.
призовава Европейската комисия да анализира отпускането на финансиране от общностните фондове с посредничеството на търговски банки, които действат като обикновени агенти и в замяна на комисиона, изчислена въз основа на отпуснатите кредити, предлагат кредити от общностните фондове;
2.
призовава Комисията да анализира в каква степен посочения в точка 1 вариант е по-ефикасен от варианта, използван досега от някои държави-членки за пряко финансиране на губещи търговски банки.
