25.4.2007
ПРЕДЛОЖЕНИЕ ЗА ОБЩА РЕЗОЛЮЦИЯ
внесено съгласно член 115, параграф 5 от правилника от
– Edward McMillan-Scott, Bernd Posselt, Ria Oomen-Ruijten, Tunne Kelam, Eija-Riitta Korhola и Simon Coveney, от името на групата PPE-DE
– Pasqualina Napoletano, Panagiotis Beglitis и Jan Marinus Wiersma , от името на групата PSE
– Annemie Neyts-Uyttebroeck, Jeanine Hennis-Plasschaert, Henrik Lax, Marco Cappato, Marios Matsakis и Janusz Onyszkiewicz , от името на групата ALDE
– Michał Tomasz Kamiński, Hanna Foltyn-Kubicka, Konrad Szymański, Adam Bielan, Inese Vaidere, Ģirts Valdis Kristovskis, Gintaras Didžiokas и Ryszard Czarnecki, от името на групата UEN
– Bart Staes, Milan Horáček и Angelika Beer , от името на групата Verts/ALE
– Vittorio Agnoletto и André Brie, от името на групата GUE/NGL
вместо предложенията за резолюция, внесени от следните групи:
– PSE (B6‑01-72/07)
– ALDE ( B6‑0175/07 )
– UEN ( B6‑0178/07 )
– Verts/ALE ( B6‑0179/07 )
– PPE-DE ( B6‑0182/07 )
– GUE/NGL ( B6‑0186/07 )
относно Русия
Резолюция на Европейския парламент относно Русия
Европейският парламент ,
–
като взе предвид целите за консолидиране на демокрацията и политическите свободи в Руската федерация, установени в Споразумението за партньорство и сътрудничество, сключено между Европейските общности и техните държави-членки, от една страна, и Руската федерация, от друга), ОВ L 327, 28.11.1997 г. влязло в сила през 1997 г. и изтичащо през 2007 г.,
–
като взе предвид диалога между ЕС и Русия за правата на човека,
–
като взе предвид своите предишни резолюции относно Русия, и по-конкретно своята резолюция от 25 октомври 2006 г. относно отношенията между ЕС и Русия след убийството на руската журналистка Ана Политковска Приети текстове, P6_TA(2006)0448 . и своята резолюция от 13 декември 2006 г. относно отношенията между ЕС и Русия, Приети текстове, P6_TA-PROV(2006)0566 .
–
като взе предвид член 115, параграф 5 от своя правилник,
А.
като има предвид, че членовете на руската опозиция се събраха на площад „Пушкин” в Москва на 14 април; като има предвид, че т.нар. ”Марш на несъгласните” бе организиран от „Друга Русия”, опозиционна група, включваща многобройни движения с различна политическа предистория ,
Б.
като има предвид, че минути след началото на марша, силите на реда, в съотношение 4 към 1 спрямо 2 000 протестиращи бързо разпръснаха активистите, удряйки и задържайки за кратко, тези които правеха опити да прекосят полицейските кордони;
В.
като има предвид, че сред тези задържани бяха водачът на Обединения граждански фронт – бивш световен шампион по шахмат – Гари Каспаров и Мария Гайдар – дъщерята на първия министър-председател реформист след разпадането на Съветския съюз; бившият министър-председател – Михаил Касянов – се спаси от арест понеже неговата охрана му помогна да избяга; много журналисти, в това число кореспондентът на ARD, Стефан Штучлик , който се опита да улови събитията и да ги разпространи на запад, бяха също бити и арестувани,
Г.
като има предвид, че на 15 април друг протест, макар далеч по-малък, организиран от същата групировка, бе разпръснат по същия начин в Санкт-Петербург, а Гари Каспаров бе задържан дори преди началото на протестните действия, а някои демонстранти бяха предварително арестувани на път към събитието,
Д.
като има предвид, че Владимир Лукин, омбудсманът по въпросите на зачитане на човешките права в Русия, каза, че според него полицията в двата града е превишила своите правомощия и като има предвид, че Валентина Матвийенко, губернатор на Санкт-Петербург, е назначила провеждане на разследване за погазването на човешките права по време на митинга в Санкт-Петербург;
Е.
като има предвид, че с наближаването на парламентарните и президентските избори руските власти увеличават натиска, упражняван над опозиционните групи и неправителствените организации, за да възпрепятстват провеждането на всякакви дейности, насочени срещу президента и правителството и да попречат на медиите да отразят подобни дейности,
Ж.
като има предвид, че демокрацията в Русия е отслабнала, по-специално вследствие на поставянето под правителствен контрол на основните телевизионни канали и повечето радиостанции, разпростирането на авто-цензурата сред печатните медии, новите ограничения на правото за организиране на публични демонстрации и влошения климат за НПО,
З.
като има предвид, че правото на свобода на заседанията е основна част от демократическите принципи и стандартите за човешките права, че Русия се е ангажирала да ги подкрепя и неколкократно е изразявала своите ангажименти по въпроса; като има предвид, че тези принципи и ценности са също така основата за стратегическото партньорство между Европейския съюз и Русия,
И.
като има предвид
, че като член на ООН, Организацията за сигурност и сътрудничество в Европа и Съвета на Европа, Руската федерация се е ангажирала да уважава свободата на словото и свобода на събиране; като има предвид, че спазването на тези принципи е от особено значение с оглед предстоящите избори в Русия,
1.
Осъжда използването на прекомерна сила от страна на руските специални части за борба с размириците по време на мирните демонстрации в Москва и Санкт-Петербург през изминалите събота и неделя и призовава руските власти да спазят своите международни ангажименти и да зачитат свободата на изразяване и свободата на събиране;
2.
Осъжда по-специално репресивните действия от страна на силите за сигурност, насочени срещу журналисти, изпълняващи своите служебни задължения; счита подобни нападения над медиите за недопустими;
3.
Призовава руските власти да назначат провеждане на разследване във връзка с погазване на човешките права на двата митинга и да открият и подведат под съдебна отговорност лицата, отговорни за тези нарушения;
4.
Насърчава руската Държавна Дума да сформира работна група, която да проведе разследване защо подобна сила е използвана срещу мирни демонстранти;
5.
Настоятелно приканва Комисията и Съвета да изразят ясно своите притеснения в контактите с руското правителство, по-специално по време на следващата среща на върха между ЕС и Русия, която ще се проведе на 18 май 2007 г. в Самара;
6.
Призовава руското ръководство да положи всякакви усилия, за да избегне повторението на тези злощастни събития, по-специално в хода на подготовката на следващите президентски и парламентарни избори, и да гарантира възможност за всички политически партии и движения да участват в демократическия процес; призовава Централната избирателна комисия и руската съдебна власт да бъдат бдителни, обективни и безпристрастни при осъществяване на контрол върху кампанията и избирателния процес;
7.
Е дълбоко разстроен от явния пример на използване на прекомерна сила от страна на руските власти спрямо активистите на опозицията, което предизвиква дълбока загриженост относно ситуацията на демокрацията и зачитането на човешките права в Руската федерация;
8.
Отново призовава към засилване на диалога относно правата на човека между ЕС и Русия , така че той да стане по-ефективен, отворен за неправителствените организации и ориентиран към постигането на резултати, като същевременно Европейският парламент бъде включен на всички равнища с оглед засилване на този елемент в новото Споразумение за партньорство и сътрудничество, което се очаква скоро да бъде договорено;
9.
Подчертава, че с цел постигане на видим напредък за демокрацията в Русия, общата политика на ЕС и двустранните споразумения на държавите-членки с Русия трябва да се ръководят от съвместно договорени принципи и общи позиции;
10.
Настоятелно приканва руските власти да спазват изцяло демократическите стандарти и принципи, установени от Организацията за сигурност и сътрудничество в Европа и Съвета на Европа по време на подготовката на парламентарните и президентските избори; призовава Съвета на Европа да проведе разследване относно погазването на човешките права по време на митингите в Москва и Санкт-Петербург;
11.
Възлага на своя председател да предаде настоящата резолюция на Съвета, Комисията, Съвета на Европа, правителството и парламента на Руската федерация.
