2.4.2009
ПРЕДЛОЖЕНИЕ ЗА РЕЗОЛЮЦИЯ
внесено съгласно член 113 от правилника
от Sebastian Valentin Bodu
относно забраната за период от една година на късите продажби
Предложение за резолюция на Европейския парламент относно забраната за период от една година на късите продажби
Европейският парламент ,
–
като има предвид големия брой на късите продажби, които в момента са почти единствените трансакции, осъществявани на валутните и капиталовите пазари;
–
като взе предвид член 113 от своя правилник,
A.
като има предвид, че късите продажби представляват залог, разчитащ на обезценяването на даден финансов актив (акции, валута);
Б.
като има предвид, че стойността на много дружества се определя от борсовата капитализация, а цената на акциите намалява с всеки изминал ден вследствие (включително) на тенденциите, които се определят от късите продажби, които предизвикват чувство на несигурност сред инвеститорите на капиталовия пазар;
В.
като има предвид, че държавите-членки извън еврозоната са подложени на спекулативни атаки от страна на банки, които се опитват да си възвърнат огромните загуби, които утежняват баланса им, като по този начин излагат на опасност стабилността на местните валути,
1.
призовава Комисията да проучи този аспект, който сериозно уврежда валутните и капиталовите пазари, и вследствие на това, икономиките на някои държави и на техните граждани;
2.
призовава Комисията да предприеме спешни мерки с оглед регламентирането, на равнището на Общността, на късите продажби и на забраната им за период от най-малко една година (или до успокояването на пазарите);
3.
призовава Европейската централна банка да анализира разходите, предизвикани от рязкото понижаване на валутите на държавите-членки извън еврозоната.
