Въпрос за времето за въпроси H-000188/2011
Съвета
Период на сесията: Май 2011
Член 116 от Правилника за дейността
Mairead McGuinness
(PPE) Относно: Нарастване на анти-европейските настроения
Загрижен ли е Съветът, че пакетите за финансово подпомагане на държавите-членки водят до нарастване на анти-европейските настроения, както сред приемащите финансовото подпомагане, които считат, че цената е твърде висока, така и сред държавите, които плащат за него?
Резултатите от наскоро проведените избори във Финландия могат да послужат като пример за разочарование по отношение на идеята за Европейски съюз. Съветът обсъждал ли е този проблем и какви инициативи би предложил за борба с нарастващото разделение между така наречените „основни“ и „периферни“ държави?
