ВЪПРОС С ИСКАНЕ ЗА УСТЕН ОТГОВОР H-0495/09
за времето за въпроси на месечната сесия през Януари 2010
съгласно член 116 от Правилника за дейността на ЕП
от
Nikolaos Chountis
към Съвета
Относно: Решение на Конституционния съд на Турция поставя извън закона прокюрдската Партия за демократично общество (DTP)
Конституционният съд на Турция забрани по един безочлив начин прокюрдската партия DTP, която имаше 21 народни представители в турския парламент. Решението, взето няколко часа след решението на Европейския съвет (11.12.2009 г.), предизвика остри реакции от страна на европейската общественост, както и в самата Турция, където се увеличават и актовете на насилие. На 15.12. 2009 г. двама кюрдски протестиращи са били убити от "възмутени граждани" .
Каква е позицията на Съвета на Европейския съюз относно честата намеса на Конституционния съд на Турция, в резултат на която политически партии бяха поставени извън закона или заплашени с поставяне извън закона и бяха наложени санкции на политически фигури - народни представители, министри, дори и на президента на Република Турция? Предвид факта, че големите антидемократични правомощия, с които разполага конституционният съд в ущърб на демократичните институции, не са в съгласие с демократичните схващания, може ли Съветът да отговори: има ли намерение да повдигне въпроса за промяна на институционалната рамка, въз основа на която Конституционният съд на Турция разполага с "антидемократични" правомощия? Какви мерки възнамерява да предприеме, за да защити правата на милионите кюрди, живеещи в Турция?
