Въпрос с искане за устен отговор O-000143/2011
до Комисията
Член 115 от Правилника за дейността
Philippe Lamberts
от името на групата Verts/ALE Относно: Номиниране на генерален директор на МВФ
В момента се осъществява изборът на следващия генерален директор на Международния валутен фонд (МВФ).
Става въпрос за възможност за Европейския съюз (ЕС) да подкрепи приемането на процедура на избор на управление на МВФ, която е отворена, основана на заслуги и прозрачна, съобразно препоръките, които бяха публикувани през 2009 г. от Международния валутен и финансов комитет (МВФК) на МВФ. Такова решение би се вписало също така част към ангажиментите, поети от държавите от Г-20 през април 2009 г. с оглед на отхвърлянето на критерия за географски предпочитания при процедурата на избор.
С цел постигане на необходимата легитимност за избора на бъдещото управление на МВФ трябва да се изпълнят три съществени условия. Като начало, необходимо е да се гарантира, че определеният кандидат получава едновременно подкрепата на мнозинството от държавите-членки и правата на глас. В частност, изключително важно е държавите-членки да могат да гласуват индивидуално, а не по райони, както и да могат да изразяват своята подкрепа публично. На второ място, целесъобразно е да се гарантира, че процедурата на кандидатстване е публична и открита, както и че има достатъчно време с оглед провеждането на реално разглеждане, публични изслушвания и открити процедури на гласуване.
Най-сетне, следва да се уточни профил на функциите и необходимите подробни квалификации с цел гарантиране на това, че подходящият кандидат е независим и способен да работи с всички заинтересовани страни, включително организациите на гражданското общество.
Какви са разпоредбите, които Комисията възнамерява да приеме с цел гарантиране на процедура на избор, която да е открита, прозрачна и основана на заслуги?
