ВЪПРОС С ИСКАНЕ ЗА УСТЕН ОТГОВОР H-0015/10
за времето за въпроси на месечната сесия през Февруари 2010
съгласно член 116 от Правилника за дейността на ЕП
от
Ilda Figueiredo
към Съвета
Относно: Тайни затвори и полети на ЦРУ
Неотдавна в пресата се публикуваха разкрития за съществуването на таен затвор в Литва, намиращ се в бивша конна база и използван от ЦРУ от 2004 г., като многобройни „предполагаеми терористи“ са били изтезавани в него.
Италиански съд осъди над двадесет агенти на Съединените американски щати и двама италиански държавни служители във връзка с отвличането в Милано на Abou Omar, който впоследствие е бил изтезаван в Египет. В ход са и други производства, по-специално в Полша и Обединеното кралство.
Различни елементи (включително тайно споразумение, сключено в рамките на НАТО) доказват, че и други правителства, по-специално португалското, са имали сведения за използването на тяхното въздушно пространство и летища за целите на мрежата за задържане, отвличане и изтезаване, създадена от Съединените американски щати.
Какво е становището на Съвета относно тази нова информация и тези производства и какви обяснения може да предостави на тази тема?
Какви мерки предлага Съветът с оглед на предотвратяването на подобни явления в бъдеще?
