Въпрос с искане за устен отговор O-000026/2012
Съвета
Член 115 от Правилника за дейността
Marie-Christine Vergiat
,
Kyriacos Triantaphyllides
,
Cornelis de Jong
,
Mikael Gustafsson
,
Patrick Le Hyaric
,
Nikolaos Chountis
от името на групата GUE/NGL Относно: Присъединяване на ЕС към Европейската конвенция за защита на правата на човека и основните свободи
Европейската конвенция за защита на правата на човека и основните свободи се роди от пепелта на Втората световна война с цел защита на демокрацията, принципите на правовата държава, правата на човека и основните свободи в Европа. Тя осигурява инструмент на индивидите да изправят правителства, отговорни за нарушения на основните права, пред европейски съд.
ЕС винаги е придавал най-голямо значение на Европейската конвенция за защита на правата на човека и основните свободи, за което свидетелства фактът, че присъединяването на дадена държава към Съвета на Европа и Европейската конвенция за защита на правата на човека и основните свободи е предварително условие за присъединяването към ЕС. Освен това ЕС отдавна се стреми към присъединяване към Европейската конвенция за защита на правата на човека и основните свободи, като това сега е задължение съгласно член 6 от Договора за Европейския съюз.
Комисията преговаря със Съвета на Европа по въпроса за присъединяването на ЕС към Европейската конвенция за защита на правата на човека и основните свободи. Проектоспоразумение е постигнато, но изглежда, че някои европейски правителства оспорват резултатите, като излагат на риск целия присъединителен процес.
Може ли Съветът да предостави следните подробности:
- Какво е текущото състояние на преговорите относно присъединяването на ЕС към Европейската конвенция за защита на правата на човека и основните свободи , съдържанието на проектоспоразумението и предложенията, разискванията и позициите в Съвета?
- Какъв е планираният график за процеса на ратификация на споразумението за присъединяване и за действителното присъединяване на ЕС към Европейската конвенция за защита на правата на човека и основните свободи?
- Какви са резултатите от разискванията между държавите членки в Съвета и предложенията и позициите на ЕС и на неговите държави членки в рамките на органите на Съвета на Европа – и във връзка с тях – относно присъединяването към Европейската конвенция за защита на правата на човека и основните свободи?
