Отговор, даден от г-жа Рединг от името на Комисията
(8 юни 2011 г.)
Комисията осъжда всички прояви на расизъм и ксенофобия. Такива прояви са несъвместими с основополагащите ценности и принципи на Европейския съюз. Комисията е обезпокоена от събитията, посочени от уважаемия член на Парламента. Европейските институции и държавите-членки споделят отговорността за подобряването на степента на приобщаване на ромите, като за тази цел използват всички инструменти и политики, за които разполагат със съответните компетенции.
Комисията обръща внимание, че с Рамково решение 2008/913/ПВР Рамково решение 2008/913/ПВР на Съвета от 28 ноември 2008 г. относно борбата с определени форми и прояви на расизъм и ксенофобия посредством наказателното право, ОВ L 328, 6.12.2008 г. относно борбата с определени форми и прояви на расизъм и ксенофобия посредством наказателното право държавите-членки се задължават да наказват умишленото публично подбуждане към насилие или омраза, насочена срещу лица, определени по отношение между другото на раса и етническа принадлежност. Държавите-членки бяха задължени да транспонират Рамковото решение в своите национални законодателства до 28 ноември 2010 г. Комисията насърчава Унгария да положи всички усилия за правилното прилагане на това законодателство и да уведоми за мерките за прилагане във възможно най-кратки срокове.
Комисията напомня, че в Директива 2000/43/EО Директива 2000/43/ЕО на Съвета от 29 юни 2000 година относно прилагане на принципа на равно третиране на лица без разлика на расата или етническия произход, OВ L 180, 19.7.2000 г. относно прилагане на принципа на равно третиране на лица без разлика на расата или етническия произход е предвидена всеобхватна правна закрила срещу дискриминацията въз основа на расата или на етническия произход на територията на целия ЕС, както и защита на всички малцинства, включително ромите. С тази директива се забранява дискриминацията в няколко области, включително трудовата заетост, социалната закрила, образованието и достъпа и предоставянето на стоки и услуги, които са обществено достъпни. Унгария, Франция и Италия транспонираха тази директива в националните си законодателства. Комисията продължава да наблюдава въвеждането и прилагането на директивата във всички държави-членки и използва различни източници на информация при надзорната си дейност.
Комисията напомня, че тя прикани държавите-членки да транспонират правилно предпазните мерки, предвидени в Директива 2004/38 Директива 2004/38/ЕО на Европейския парламент и на Съвета от 29 април 2004 г. относно правото на граждани на Съюза и на членове на техните семейства да се движат и да пребивават свободно на територията на държавите-членки, за изменение на Регламент (ЕИО) № 1612/68 и отменяща Директиви 64/221/ЕИО, 68/360/ЕИО, 72/194/ЕИО, 73/148/ЕИО, 75/34/ЕИО, 75/35/ЕИО, 90/364/ЕИО, 90/365/ЕИО и 93/96/ЕИО, ОВ L 158, 30.4.2004 г. относно правото на граждани на Съюза и на членове на техните семейства да се движат и да пребивават свободно на територията на държавите-членки. Комисията продължава да наблюдава прилагането на тази директива и ситуацията в отделните държави-членки. По отношение на Франция френските органи изпратиха на Комисията проектозакон относно имиграцията (Loi relative à l’immigration, à l’intégration et à la nationalité), който понастоящем е предмет на анализ.
Комисията напомня, че на 5 април 2011 г. тя прие Съобщение относно Рамката на ЕС за национални стратегии за интегрирането на ромите до 2020 г. В Съобщението се подчертава, че държавите-членки трябва да гарантират, че ромите не са подложени на дискриминация, а отношението към тях е еднакво с отношението към останалите граждани на ЕС — с еднакъв достъп до всички основни права, както са заложени в Хартата на основните права на ЕС. Освен това тъй, като сама по себе си недискриминацията не е достатъчна за борба със социалното изключване на ромите, целта на това съобщение е завършването и подсилването на законодателството и политиките на ЕС в областта на равенството посредством предоставянето на национално, регионално и местно равнище на равен достъп на ромите до образование, заетост, здравеопазване и жилищно настаняване. Затова с тази рамка държавите-членки, включително Унгария, Франция и Италия, се насърчават да приемат или да разработят цялостен подход към интегрирането на ромите и да заложат определен брой цели за интегрирането на ромите. От държавите-членки се изисква да изработят или да преработят своите национални стратегии за интегриране на ромите и да ги представят на Комисията до края на 2011 г. През пролетта на 2012 г. Комисията ще докладва на Парламента и на Съвета относно постигнатия напредък.
