Въпрос с искане за устен отговор O-000011/2012
до Комисията
Член 115 от Правилника за дейността
Jean Lambert
,
Raül Romeva i Rueda
,
Judith Sargentini
,
Rui Tavares
,
Ulrike Lunacek
,
Hélène Flautre
,
Franziska Keller
,
Michail Tremopoulos
от името на групата Verts/ALE Относно: Положението на мигрантите и търсещите убежище в Гърция
Съдът на Европейския съюз и Европейският съд по правата на човека са установили многобройни нарушения на основните права от страна на Гърция в отношението й към търсещите убежище. През септември 2010 г. Гърция представи на Комисията своя Национален план за управление на убежището и миграцията, съгласно който от ЕС се иска да предостави на Гърция за следващите три години финансов принос (редовен и извънреден) за инфраструктура и служби, ноу-хау и обучение, надзор и оценка на качеството на системата, обслужваща имиграционния поток, отделно от предоставянето на неотложно финансиране за прилагането на преходния етап от процеса на предоставяне на убежище и първите центрове за скрининг и прием.
Година и половина по-късно хуманитарната ситуация остава много тревожна за търсещите убежище и мигрантите, влизащи в Европа през региона Еврос, където все още хора умират, основните права се отричат, а деца биват задържани при ужасяващи условия. Същевременно Гърция пристъпи бързо към военизиране на гръцко-турската граница и изграждане на ограда и ров по протежение на границата, докато строителството на центровете за прием на мигранти, например, далеч не върви по план. Изглежда гръцките органи имат проблеми с усвояването на европейските средства, заделени за подобряване на тяхната система за убежище.
1. Каква е оценката на Комисията за гръцкия национален план: установени ли са недостатъци в него? Кои са главните пречки пред изпълнението на националния план?
2. Какъв е размерът на финансирането, което Комисията и държавите членки предоставят на Гърция за управление на убежището и миграцията? От кои фондове се отпуска то и за какви мерки?
3. Какво възнамерява да направи Комисията, за да гарантира, че гръцките органи използват наличните ресурси за подобряване на възможностите за прием и за осигуряване на по-висок стандарт за лицата, нуждаещи се от международна закрила?
