P7_TA-PROV(2011)0519
Достъпни услуги за спешни повиквания на номер 112
P7_DCL(2011)0035
Декларация на Европейския парламент от 17 ноември 2011 г. относно необходимостта от достъпни услуги за спешни повиквания на номер 112
Европейският парламент
, –
като взе предвид единния европейски номер за спешни повиквания за Европейския съюз, създаден с решение на Съвета 91/396/ЕИО от 29 юли 1991 г., подкрепено от Директива 98/10/ЕО относно прилагането на доставката на отворени далекосъобщителни мрежи (ONP) за гласовата телефония и за универсалната далекосъобщителна услуга в условията на конкуренция,
–
като взе предвид Директива 2009/136/ЕО за изменение на Директива 2002/22/ЕО относно универсалната услуга и правата на потребителите във връзка с електронните съобщителни мрежи и услуги,
–
като взе предвид член 123 своя правилник,
A.
като има предвид, че повечето служби на ЕС за спешно реагиране са достъпни единствено чрез гласово повикване, поради което милиони граждани като нечуващи лица, лица с увреден слух и лица с увреден говор, както и лица, които се нуждаят от извършване на повикването в условия на дискретност, нямат достъп до животоспасяваща услуга,
Б.
като има предвид, че Европейският съюз е ратифицирал Конвенцията на ООН за правата на хората с увреждания и е приел своята Стратегия по отношение на хората с увреждания за периода 2010-2020 г., както и Програмата в областта на цифровите технологии, насърчаваща принципа на универсалния дизайн,
1.
Призовава Комисията да представи законодателни и стандартизационни предложения, позволяващи пълен достъп на всички граждани до услугите на номер 112, като се дава приоритет на услуги, предоставяни на жестомимичен език при използването на видео технологии, и на услуги, основаващи се на текст, за да се гарантира приобщаването на нечуващите лица, лицата с увреден слух и лицата с увреден говор;
2.
Призовава Комисията да насърчава развитието на ново поколение услуги на номер 112, напълно достъпни, надеждни и независими от апаратурата и мрежите, благодарение на понятието за т. нар. „цялостен разговор“ (разговор, при който може да се използва видео картина, текст и говор);
3.
Възлага на своя председател да предаде настоящата декларация, придружена от списък с имената на подписалите я лица Списъкът на подписалите се е публикуван в Приложение 1 към протокола от заседанието на 17.11.2011 г. ( P7_PV-PROV(2011)11-17(ANN1) ).
, на Съвета, Комисията и правителствата на държавите-членки.
